
LUKIJALLE. 

Näitä kertomuksia vastaan voidaan kenties 
tehdä se muistutus, etfei niissä kaikissa puhuta 
semmoisista siirtolaisista, joiksi me siirtolaisia 
yleensä ajattelemme. 

Mutta siirtolaisia eivät ole ainoastaan ruu- 
miillisen työn tekijät, ne, jotka uupuvat taiste- 
lemasta kotimaan karua luontoa vastaan ja vael- 
tavat suureen länteen hakemaan helpompaa 
toimeentuloa itselleen ja perheelleen. Nuo sydän- 
maalaiset, jotka tulevat suoraan soiltaan ja 
saloiltaan Pohjois-Suomessa, ovat kyllä siirtolai- 
sistamme miellyttävimmät, mutta ovat kuitenkin 
vaan osa heistä. 

Paitsi heitä on siirtolaisten joukossa pal- 
jon muitakin aineksia, jotka eivät tuota isän- 
maalle mitään tappiota poistumisellaan. On 
ylioppilaita, jotka ovat Helsingissä turmelleet 
tulevaisuutensa; kaikellaisia nuorukaisia, jotka 
ovat saaneet rahaa liika helposti lainaksi tai 
päässeet kaivamaan liika huonosti lukituita kas- 
salaatikoita; pappeja, jotka ovat eläneet Hika 
hurjasti kelvatakseen edes maaseutupapeiksi; 

käsityöläisiä tai liikemiehiä, jotka ovat lentäneet 
korkeammalle kuin siivet kantoivat; lopuksi suuri 
joukko epämääräisiä hunningolle joutuneita olen- 
toja, jotka ovat joutuneet rappiolle ilman todel- 
lisia syitä, enemmän huolettoman saamattomuu- 
tensa kuin huonojen ominaisuuksiensa vuoksi. 
Silloin tällöin tapaa tuossa kirjavassa laumassa 
jonkun semmoisenkin, joka itse on ajanut itsensä 
maanpakoon, kuta kauvemmas sitä parempi, 
päästäkseen irti niistä tuhansien säikeiden ver- 
kosta, johon hän on antanut jokapäiväisen elä- 
män pikkutapausten kietoa, itsensä ja jonka kier- 
roksessa hänen on ollut mahdoton tulla toimeen. 

Helpommin tulevat salolaiset toimeen uudessa 
maailmassa. He eivät muuta pyydä, kuin päästä 
pinnistämään jänteidensä ja jäseniensä sitkeää 
voimaa dollarien hankkimisessa. Ja dollari on 
herra, joka tietää, missä arvossa on tuo monien 
sukupolvien lakkaamattomassa, rehellisessä ulko- 
työssä koottu voima, ja maksaa siitä hinnan, 
joka ainakin alussa tuntuu sydänmaan miehestä 
ruhtinaalliselta. 

Verrattuna rukiisen leipään, joka ei aina 
ole edes selvää, ja happameen suolakalaan on 
puhdas vehnäleipä ja läski heille kuninkaallista 
ruokaa ja sen halvempaa ruokaa he eivät voi 
saada Ameriikassa. Heidän ei ole ollenkaan 
vaikea panna rahoja säästöön ja verrattain ly- 

hyessä ajassa päästä omiksi isännikseen, jos 
eivät näet opi liiaksi whiskyä rakastamaan. 

Heidän jälkeensä parhaiten suoriutuvat 
.uusissa oloissa nuo kotimaassaan hunningolle 
joutuneet ja ne, joita halu maata maailmaa 
kiertämään on houkutellut yli Atlantin. Useam- 
mat kuin luulisikaan edellisistä ja melkein kaikki 
jälkimmäisistä tarvitsevat sitä herätystä, jota 
puute ja nälkä ovat omiansa antamaan, huoma- 
takseen omistavansa paljoa enemmän miehuutta 
ja voimaa kuin olivat osanneet toivoakaan. Hyvin- 
kin moni heistä, jolla on ollut uskallusta aset- 
tumaan ruumiillista työtä tekevien joukkoon, on 
pian huomannut olevansa kohoamassa ylöspäin 
yhteiskunnassa, varallisuuteen ja hyvinvointiin, 
ja ne, jotka kerran ovat sen koulun läpikäyneet 
eivät koskaan enää vaivu takaisin entisyyteensä. 

Vaikein on niiden monien asema, jotka 
ovat »valmiit tekemään mitä tahansa*, mutta 
jotka eivät ennen ryhdy todellisesti kovaan työ- 
hön kuin se on välttämättömän tarpeellista. He 
eivät ymmärrä, että päivät päästään kaduilla 
harhaileminen, kun vatsa on vaan puolillaan ja 
usein vähemmilläänkin eikä kukkarossa muuta 
kuin muutamia joltain satunnaiselta tuttavalta 
lainattuja centtejä, oikeastaan on paljoa vaikeam- 
paa työtä kuin tiilien kantaminen, ojan kaivu 
tai melkein mikä muu työ tahansa. Nämä siir- 

tolaiset — ja niitä on lukemattomia kaikista 
maailman ääristä — eivät pääse koskaan sen 
pitemmälle uudessa maailmassa kuin vanhassa- 
kaan. He ovat työssä vaan niin kauvan, kunnes 
ovat saaneet taskuunsa niin monta dollaria, että 
taas voivat alkaa kulkulaiselämänsä ja ruveta etsi- 
mään jotain helpompaa ansiota — tai oppivat 
he uskomattoman pian käyttämään jokaisen lii- 
kenevän lantin semmoiseen, joka huumaa ja an- 
taa unhoa. Ja se on vielä pahempi. 

Mutta siirtolaisia ovat he kaikki ja lisäävät 
kukin kohdaltaan siirtolaiselämän kirjavuutta ny- 
kyisessä Ameriikassa. Heihin kuulumme me 
kaikki, jotka olemme lähteneet kotimaan turval- 
lisesta satamasta ja antautuneet sen mahtavan 
ihmisvirran vietäväksi, joka yhä vieläkin lakkaa- 
matta vuotaa idästä länteen,- tuonne kauvas me- 
ren takaiseen maahan, joka niin harvoille meistä 
on ollut kultamaa. Me olemme kaikki kauvan 
olleet kahdella päällä, ennenkun lähdimme liik- 
keelle ja astuimme tuon vaikean askeleen, me 
olemme jokainen, kukin tavallamme ja kukin 
alallamme ja vaihtelevalla menestyksellä otta- 
neet osaa tuohon usein äärettömän katkeraan 
otteluun jokapäiväisestä leivästämme. Ja sen- 
tähden sopii kaikkien meidän muistojamme, huo- 
mioitamme ja kokemuksiamme käsitellä kerto- 
muksissa »Siirtolaisia*. 

Eenokki Muponen intfaani- 
sodassa. 



@Dnnen muinoin omistivat intiaanit Ameriikan, 
mutta meidän päivinämme omistaa Ameriikka 
intiaanit. Ruöhoaavikoiden ja metsien vapaita 
poikia pidetään tätä nykyä saarrettuina aidatuilla 
alueilla, joita hallituksen sotamiehet vartioivat 
niin kuin mitäkin rotukarjaa suosiolhsesti sallien 
heidän nääntyä nälkään, paleltua, elää tai kuolla 
kuinka vapaasti tahansa niin kauvan kuin he 
vaan eivät yritä liikkua piiristään ja ruveta 
uudistamaan vanhoja puhvelinajo-muistojaan met- 
sästämällä suurten karjakuninkaitten härkiä, leh- 
miä ja vasikoita, joita tuhansittain kulkee laitu- 
mella intiaani-piirien ulkopuolella. Jos he sen 
tekevät, alkaa soida toinen ääni kellossa. Sota- 
joukko asetetaan sotajalalle, ruoka- ja ampuma- 
varasopimuksia tehdään ja rahaa varastetaan 
valtiolta niin kuin ainoastaan ameriikkalaiset 
urakoitsijat osaavat varastaa. 

Sillä ei nyt kuitenkaan ole sanottu, etfei 
rahoja valtiolta Ameriikassa varastettaisi muul- 
loinkin kuin sota-aikoina. Päinvastoin varaste- 

taan siellä aina suuria summia ja varsinkin 
varastavat siellä ne, jotka valtion puolesta jaka- 
vat ruokaa ja vaatteita Ameriikan entisille omis- 
tajille. Sillä niin pitkälle eivät intiaanitkaan 
pitkällisestä ja uutterasta harjoituksesta huoli- 
matta ole tulleet, että voisivat elää ruohoista ja 
juurista, ja sentähden on hallitus pakotettu hank- 
kimaan heille hiukan muutakin purtavata. Kaksi 
kertaa kuussa kokoontuvat sotilaat siihen paik- 
kaan piirissä, jota kutsutaan »agenturiksi» eli 
asioimistoksi, ja siellä antaa Yhdysvaltain edus- 
taja punaihoisille sen, mitä arvelee heidän seu- 
raavan kahden viikon kuluessa tarvitsevan pi- 
tääkseen sielua ja ruumista koossa. 

Mutta nyt ovat mielipiteet tästä asiasta 
valitettavasti hyvin vaihtelevat. Asiamiehen mie- 
lestä kelpaavat härät, joissa ei ole muuta kuin 
luuta ja nahkaa, hyvin kyllä punanahkaisten 
jyrsittäväksi, jota vastoin nämä taas puolestaan 
ovat sitä mieltä, että ainoastaan asiamies lihoo 
moisesta ravinnosta — ja niin on kina valmis. 
Joskus onnistuu asiamiehen rauhoittaa elättejään 
muutamilla kiloilla mädänneitä jauhoja, mutta 
aina ei hän onnistukaan, ja silloin lähtevät pu- 
naihoiset soturit tiehensä, varastavat hevosia ja 
karjaa ja tappavat jonkun kalpeanaamankin 
ilmaistakseen siten tyytymättömyytensä oikein 
tuntuvalla tavalla. 

Silloin on ilveily valmis. Yhdysvaltain yli- 
kenraali lähtee sotaan armeijansa kanssa, sano- 
malehdet ovat täynnä kertomuksia > punaisten 
pirujen* julmuuksista, verenhimosta, viekkau- 
desta ja urhoudesta — he ovat muka päättä- 
neet kaatua viimeiseen mieheen ennen kuin 

antautua. Sotaväki syö tavattomia määriä muo- 
navaroja ja ampumavaroja kuluu urakkasopi- 
musten mukaan semmoiset määrät, että niiden 
olisi pitänyt riittää jokaisen intiaanin lähettämi- 
seen heidän autuaille metsästysmailleen. Joiden- 
kuiden viikkojen kuluttua saadaan sitten intiaanit 
ahdistetuiksi takaisin asioimistoon, jossa heidät 
otetaan vastaan avoimin sylin kadotettuina, mutta 
katuvina tuhlaajapoikina. Ja kun he sodan aikana 
ovat nähneet nälkää niin tarpeeksi, että heille 
nyt maistaa urakkahärätkin, niin ovat he taipu- 
vaisia sytyttämään rauhanpiipun, varsinkin kun 
he päivän kunniaksi saavat tupakan ilmaiseksi. 
Jotakuinkin siihen tapaan käydään tätä nykyä 
intiaanisotia. 

Äskettäin käytiin taas muuan semmoinen 
sota South Dakotassa. Sillä kertaa olivat Sioux- 
intiaanit kyllästyneet valtion muonaan ja kun 
edellisillä kerroilla olivat tehneet jotenkin sitkeää 
vastarintaa, odotettiin tästä tulevan jotain taval- 
lista hauskempaa, jonka vuoksi sotatantereelle 
saapui suuri joukko sanomalehtien kirjeenvaih- 
tajia — ja olinhan siellä minäkin. En tahtonut 
jättää tilaisuutta käyttämättä nähdäkseni elämää 
rajamailla erityisesti jännittävissä olosuhteissa ja 
sentähden lähdin liikkeelle ja nousin eräänä kyl- 
mänä tammikuun aamuna rautatievaunusta Rush- 
willen asemalla Nebraskassa, aivan lähellä Da- 
kotan rajaa, ja aloin heti erään toiseen kirjeen- 
vaihtajan kanssa etsiä käsiini miestä, joka haluaisi 
myydä tai vuokrata meille pari hevosta ratsas- 
taaksemme niillä Pine Ridgen asioimistoon ja käyt- 
tääksemme niitä sotaretkellä. 

Tuo pieni kylä ruoho-aavikon keskellä oli 
täynnä kansaa: sotaväkeä, joka oli tullut tänne 
estämään intiaaneja tunkeutumasta Nebras- 
kaan ja ahdistamasta uudisasutuksia piirin ete- 
läisellä rajalla, kuorma-ajureita suurine vau- 
nuineen, joilla heidän tuli kulettaa tarpeita pää- 
kortteeriin, cowboy ta (ratsumiehiä), jotka palve- 
livat sanansaattajina ja vakoojina, sekä kaikel- 
laisia muita ihmisiä, jotka olivat paenneet uha- 
tuista uudisasutuksista lapsineen ja tavaroineen 
ja nyt parhaansa mukaan elustelivat kylän har- 
valukuisissa lautavajoissa tai sen ainoalla kadulla. 
Olihan se oikein sotaisen näköistä, väikkeen 
minä vieläkään oikein uskonut, että tosi-sota 
oli tekeillä. 

Enkä minä sittenkään, kun olimme saaneet he- 
vosemme ja vihdoinkin olimme matkalla, tahtonut 
saada päähäni, että tämä oli muuta kuin huvi- 
ratsastusta, sillä seutu oli autio ja tyhjä ja näytti 
perin rauhalhselta. Maa oli mättäistä ja kasvoi 
harmaan keltaista heinää, jonka välistä näkyi 
jäätynyt savi ja siellä täällä vähän likaista lunta; 
alhaalla laaksossa kasvoi joku pajupensas ja näi- 
vettynyt, tuulen tuivertama petäjä. 

Olimme ratsastaneet noin 15 englannin pe- 
ninkulmaa ja vähitellen saapuneet seutuun, jossa 
oli satanut lunta maan valkeaksi — seutu oli 
harjuista ja autiota ja kuului jo intiaanien aluee- 
sen — kun erään matalan harjun selältä näim- 
me miehen, joka laakson pohjassa pyrki samaan 
suuntaan kuin mekin. Kohta olimme niin lähellä, 
että voimme tarkemmin tutkia tuota olentoa an- 
taessamme hevostemme hiljentää vauhtiaan seu- 
raavalle harjulle noustessa. 

— Oudon näköinen olento tuo, virkkoi to- 
verini, samalla kun minä turhaan koetin pin- 
nistää aivojani saamaan selkoa siitä vaikutuk- 
sesta, jonka tuo neliskulmainen, harmaapukuinen 
mies teki minuun. Nuo leveät olkapäät, joiden 
yli oli heitetty hevosen suitset, tuo lyhyt niska 
ja pyöreä puuhkalakin peittämä pää, mutta ennen 
kaikkea tuo varma ja vakava käynti — minä 
olin varmaankin nähnyt ne jossain tätä ennen. 

Mies oli nähtävästi huomannut meidät jo 
laskeutuessamme alas laaksoon eikä sentähden 
kääntänyt edes päätään, vaikka kyllä kuuli he- 
vosten kavioiden kopseen rautaiseen maahan. 
Hän vaan tallusteli tasaisesti ja tyynesti edelleen 
ja vihdoin alkoi minulle asia selvitä. Kotona 
Suomessa olin minä monena pakkaispäivänä 
nähnyt samanlaisia leveitä selkiä, nähnyt saman- 
laisia vakavia astujoita maantien vieressä, kun 
itse kävelytin hevostani vastamäessä ja huuru 
sen sieramista tuprusi kylmän kirkkaasen ilmaan. 

Kiirehdin hevostani tarkastellakseni miestä 
edestäpäinkin, mutta jo silloin kun tulin hänen 
kupeelleen, haihtuivat kaikki epäilykset miehen 
kansallisuudesta, sillä hänen vasemmasta hou- 
suntaskustaan riippui hienossa mustassa nahka- 
nauhassa messinkinen piipunrassi, tuo tuommoi- 
nen vähän koukistettu kapine, joita ei koko 
avarassa maailmassa saa ostaa muualta kuin 
jonkun valurin reestä joillain markkinoilla Suo- 
messa. 

— Hyvää päivää, sanoin minä. 

— Jumal' antakoon, vastasi mies ja katsoi 
minuun niin välinpitämättämästi kuin olisi hänelle 

tapahtunut ainakin kerran päivässä, että häntä 
täällä intiaanien alueella puhutellaan hänen 
omalla kielellään. Pysähtyi hän nyt kuitenkin 
ja pisti säyseästi kättä, kun minä hänelle käteni 
ojensin. 

— Mistäs herra tulee? kysyi hän sitten ja 
veti povitaskustaan esiin pienen luuvartisen visa- 
pääpiipun ja ryhtyi panemaan kävellessään tu- 
pakan. 

Sanoin hänelle tuloni ja menoni ja kysyin 
sitten vuorostani, minne hän oU matkalla ja kuinka 
hän noin ypöyksin tallusteli täällä intiaanien 
maassa. Eikö hän tiennyt, että oli sota! 

— Kyllähän täällä taitaa olla jotain sem- 
moista tekeillä ja sen syyn tahdenhän tässä mi- 
näkin olen hikkeellä, sanoi liän. Eilen illalla ne 
mustilaiset varastivat hevoseni. Minulla on pieni 
paikka näillä tienoin, mutta nyt olen hevoseni 
haussa. 

— Luuletteko sitten, että intiaanit noin vaan 
mielisuosiolla antavat teille hevosen takaisin, 
vaikka saisittekin heidät käsiinne? 

— Joitain vallesmanneja kai niillä pitänee 
olla tässäkin maassa, vastasi hän tyynesti, raapasi 
tulta tikulla ja suojeli koppaa kourallaan, koet- 
taen saada sen sisältöä syttymään. Kun koe oli 
onnistunut, puhalsi hän suun täydeltä savua ja 
tuumaiU : 

— Mahtanee kai se nyt toki vallesmanni 
semmoisen sotaväen avulla saada yhdestä hevo- 
sesta selvän, jos tahtoo. Eivät kai ne mustilai- 
set — s. o. intiaanit — mihin pääse. 

Sitä vastaanhan ei voinut mitään sanoa, 
sen kyllä ymmärsin, vaikk'en ymmärtänytkään. 

mitenkä ei miehellä ollut sen selvempää käsi- 
tystä maan oloista, jossa hän jo oli maanomis- 
taja. Kysyin häneltä, kuinka hän oli tullut tähän 
seutuun asettuneeksi ja kuinka kauvan oli ollut 
Ameriikassa. 

— Puolitoista vuotta, sanoi hän. Heitä oli 
ollut iso joukko suomalaisia, jotka heti New- 
Yorkiin tultua oli värvätty rautatietyöhän eräälle 
radalle vähän matkaa täältä, ja kun työ loppui, 
oli hän seuraavana kevännä perannut vähän 
valtion maata, joka ei maksanut mitään ja koet- 
tanut ruveta maata viljelemään. Toiset miehet 
olivat menneet lännemmäksi. 

Nyt aloin minä aavistaa, mitenkä oli mah- 
dollista, etfei hän paremmin tuntenut oloja, ja 
vaeltaeseamme rinnatusten eteenpäin muuttui 
aavistukseni varmuudeksi. Hän ei ollut tekemi- 
sissä kenenkään muun kuin Rushwillen kaup- 
piaan kanssa, jolle silloin tällöin vei muutamia 
bushelia vehnää ja vaihtoi sen välttämättömim- 
piin tarvekaluihin, ja siitä syystä ei hän myös- 
kään ollut oppinut englanninkieltä. Hevosen oli 
hän ostanut palkkasäästöillään, auran ja karhin 
oli hän tehnyt itse ja asui hän maamajassa, 
jonka oli omin käsin kaivanut ja sisustanut. 
Viime kevännä ei hän ollut ehtinyt saada pal- 
jon kylvetyksi, mutta se, minkä oli kylvänyt, 
oU kasvanut hyvin ja nyt oli hän kyntänyt niin 
paljon, että ensi kevännä toivoi saavansa kylve- 
tyksi kymmenen tai kaksitoista tynnöriä — sie- 
menestä ei ollut puutetta. Se oli hänen elämä- 
kertansa Ameriikassa ja sen kertoi hän mielel- 
lään, kerran alkuun päästyään. 

Pitkäksihän tahtoi aika välistä käydä tuolla 
yksinäisyydessä, mutta minkäpähän sillekään 
nyt mahtoi. Kaikki oli käynyt hyvin, kunnes 
mustilaiset olivat vieneet hevosen, joka päivillä 
sai kulkea vapaana, mutta yöksi tuotiin maa- 
majaan. Kunhan tuon nyt vaan saisi takaisin. 
Se oli ruskea ruuna, sukka vasemmassa taka- 
jalassa. Aivan nuori hevonen. 

Koetin saada hänet käsittämään, kuinka 
ylen vähän toivoa hänellä oli saada ruskonsa 
takaisin, mutta se oli turhaa vaivaa, ja yhtä 
vähän vaikuttivat häneen pelotukseni, että hän 
voisi joutua pahaan pulaan mennessään yksin ja 
aseetonna Pine Ridgeen. Hän vaan hymyiU 
ylenkatseellisesti ja sanoi kyllä siitä selviävänsä. 
Noita intiaanimustilaisia oH hän nähnyt melkein 
joka päivä, ennenkun tämä meteli alkoi eikä 
hän pelännyt heitä vähääkään. Jos ne olisi- 
vat tahtoneet tehdä hänelle pahaa, niin oli- 
sivat kai ne voineet sen tehdä jo silloin kuin 
varastivat ruunan. Vaan useita oli heitä pitänyt 
olla hevosta kiinni ottamassa. Se ei toki antau- 
tunutkaan joka miehelle. 

Ei siinä auttanut intteleminen ja minä toi- 
votin hänelle sentähden onnea matkalle ja me 
ratsastimme edelleen, minä ja matkatoverini, 
joka oli ylen huvitettu siitä, mitä kerroin hänelle 
Eenokki Muposesta. Yhden ainoan intiaanin 
näimme matkallamme ja kun hän näkyi olevan 
vielä halukkaampi välttämään meitä kuin me 
häntä, saavuimme me ilman sen enempiä seik- 
kailuja asioimistoon. 

Ja seuraavana päivänä saapui sinne Eenok- 
kikin. Hän oh tullut jo yöllä ja heti päivän 

vaietessa mennyt siihen leiriin, jonka n. k. ystävä- 
intiaanit olivat tehneet itselleen laaksoon lähelle 
asioimistoa nähdäkseen, oliko rusko mahdolli- 
sesti heidän hevostensa joukossa. Mutta ei ollut 
näkynyt jälkeäkään ruskosta ja sen vuoksi tuli 
hän nyt minun luokseni. Minun pitäisi neuvoa 
hänelle, missä muut mustilaiset olivat. Nyt oli 
hän vielä varmemmin vakuutettu siitä, että sota 
oli vaan jonkin joutavata peliä, kun puna-ihoiset 
käyskentelivät täällä parhaina ystävinä sotamies- 
ten keskessä. 

Mutta kävi hän kuitenkin vähän mietteihinsä, 
kun kuuli, että intiaanit pysyttelivät erämaassa 
ainakin viisi tai kuusi kertaa niin kaukana kuin 
se matka, minkä hän jo oli tullut, ja etfei ku- 
kaan voi sanoa tänään, missä he jo huomenna 
ovat. 

— Silloinhan täytyy ottaa evästä mukaan, 
sanoi hän. Saakeli sentään, etfen tiennyt tuota 
lähtiessäni. Minulla ei ole evästä kuin piiksi 
päiväksi ja nyt täytyy palata kotiin. Hitto kaik- 
kiakin! 

Koetin vakuuttaa hänelle, että oli paljoa 
parempi odottaa, kunnes sota oli lopussa ja sit- 
ten oikein todenteolla ruveta ottamaan selkoa 
ruunasta. 

— Jako odottaa, että ne ratsastavat sen 
pilalle! virkkoi hän jotenkin kiivaasti. Kyllä 
on parasta tehdä mitä voipi niin kauvan kuin 
se vielä on elossa. 

Sen sanottuaan lähti hän noutamaan evästä 
ja tuli takaisin seuraavana päivänä, päitset olalla 
niinkuin ennenkin. Mutta silloin oli jo liika 
myöhä. Samana aamuna oli annettu käsky. 

etfei kukaan saa poistua asioimistosta etuvartija- 
linjaa ulomma ja yritykseni hankkia Eenokki 
Muposelle lupaa lähteä etsimään hevostaan ei 
tietysti onnistunut. 

— Hullutuksia! vastasi esikunnan upseeri, 
jonka vallassa luvan antaminen oli, — mies 
mahtaa olla järjeltään. Ja samalla katsoi hän 
minua silmiin tavalla, joka osoitti, etfei hän ollut 
aivan niin varmaa minunkaan mielentilastani. ^ 

Muponen suuttui, kun kuuli vastauksen, 
mutta kun hän omasta puolestaan oli tehnyt 
voitavansa turhaan koettamalla lähteä leiristä 
pois, niinkuin ei mitään etuvartijoita olisi ollut 
olemassakaan, muuttui hänen suuttumuksensa 
alakuloisuudeksi. 

— Kyllä minä en nyt saa sitä enää mil- 
loinkaan takaisin, huokasi hän toivottomasti, ja 
mistä minä elän täällä, kun eväs loppuu? 

Jälkimmäiseen kysymykseensä sai hän on- 
neksi vastauksen jo samana päivänä, sillä kun 
muutamat virkaveljistäni olivat sattuneet saa- 
maan tietoonsa ne syyt, joihin kaikkia koskeva 
poistumiskielto perustui ja he tietojen lähettä- 
mistä varten tarvitsivat sanansaattajan Rushwil- 
len sähkölennätinasemalle, tarjosin minä Mu- 
posen siihen toimeen paria dollaria halvemmasta 
kuin minkä herrat cowboyt vaativat. Ja kun 
minä sen lisäksi menin takuusen hänen luotet- 
tavaisuudestansa lainaamalla hänelle hevoseni, 
niin suostuttiin tarjoukseeni mielihyvällä. 

Vielä suurempaa iloa tuotti se EenokilliB, 
jonka mielestä kahdeksan dollaria matkasta 
Rushwilleen oli paksu päiväpalkka, ja ilmoitti 
hän olevansa taipuvainen tästälähtien kulettamaan 

sähkösanomia puolesta hinnasta eli sitäkin vä- 
hemmästä, jos niiksi tuli. 

— Enkä minä hevosta tarvitse, ehdin minä 
sinne huomiseksi jalankin. 

Minä selitin kuitenkin, että ne, jotka lähet- 
tävät sähkösanoman, tahtovat, että se on jä- 
tettävä sisään ennen kello 12:sta yöllä, ja silloin 
synkkenivät hänen kasvonsa melkoisesti, kun 
hän kysyi, kuinka paljon minä tahtoisin vuokraa 
hevosesta, mutta valkenivat taas, kun minä vas- 
tasin, että koni tarvitsee jaloitella eikä siis maksa 
mitään. 

Ja jaloitella se saikin, vieläpä enemmän kuin 
olin aikonutkaan, sillä kun me seuraavana 
aamuna varhain tulimme ulos lautamajastamme, 
oli uusi sanansaattajamme jo palannut retkel- 
tään ja minun hevoseni riiputteli päätään niin 
alakuloisesti, että minä suutuksissani kävin selit- 
tämään Muposelle, että on suuri eroitus ajaa 
hevonen piloille ja antaa sen jaloitella. 

Mutta kun hän hyvin kummissaan sanoi luul- 
leensa, että herrat tahtovat sähkölennätinlaitok- 
sesta annetun paperin yhtä pian takaisin kuin 
oU ollut määrä viedä se toinen paperi perille, 
niin en voinut enää muuta kuin nauraa hänen 
käsitykselleen sähkösanomakuitin merkityksestä 
ja tärkeydestä — varsinkin kun hevosenikin päi- 
vemmällä virkistyi ja hyvällä ruokahalulla pu- 
reskeli apettaan. 

Eenokki sai kahdeksan dollariaan ja kun 
ystävä-intiaanit kaksi päivää senjälkeen yhtäkkiä 
jättivät leirinsä ja ilmaisivat mielensä muutoksen 
siten, että alkoivat ruiskutella kiväärinkuulia 
asioimistoQ yli, tarjoutui hänelle taas uusi tilai- 

suus rahänansioon. Kun ei kukaan tiennyt oliko 
tie Rushvilleen vapaa vai ei, tarjoutui ainoastaan 
yksi cowboy viemään sähkösanomia perille ja 
hän vaati viisikymmentä dollaria vaivoistaan. 

Vaatimus oli ylenmääräinen, mutta luulta- 
vasti olisi kuitenkin käynyt välttämättömäksi suo- 
rittaa pyydetty summa, kun suurien lehtien täytyi 
saada tietonsa viimeisistä tapahtumista maksoi mitä 
maksoi. Kutsuin taas puheilleni Eenokki Mupo- 
sen, joka päivät päästään oli kierrellyt meidän 
pääkortteerimme ympärillä ja joka mielellään 
suostui viemään sähkösanomat viidestä kolmatta 
dollarista. 

— En tuota tahtoisi noinkaan paljoa, sanoi 
hän vähän hämillään, mutta täällä on mies, jolla 
on hyvä hevonen kaupaksi viidestä kolmatta 
taalasta ja sen tahtoisin ostaa. Ruunaa en nyt 
enää saa takaisin. 

Ilmoitin toisille asian ja he oUvat niin tyy- 
tyväisiä, että lupasivat hänelle vielä viisi dol- 
laria kaupan päälle, jos hän palaisi takaisin Pine 
Ridgeen, ja niin lähti Muponen noutamaan miestä, 
jolla oli hevonen kaupan. 

Hetken kuluttua tuli hän takaisin miehen 
kanssa, joka huomattiin olevan pääkortteerimme 
palveluksessa oleva vakoilija-intiaani. Miten he 
olivat osanneet ymmärtää toisensa, sen tietää 
vaan se jumala, joka auttaa suomalaista sydän- 
maan asukasta tulemaan toimeen kaikkialla maa- 
ilmassa ainoastaan omalla kielellään. Mutta in- 
tiaanilla oli kuin olikin hevonen, jonka hän oli 
taipuvainen myymään viidestä kolmatta dolla- 
rista, ja neljännestunnin kuluttua ratsasti Eenokki 
tiehensä omalla melkoisen laihalla satulattomalla 

hevosellaan, jonka päähän hän oli mieUhyvästä 
irvistellen pannut omat päitsensä. 

Olimmehan hiukan levottomat, miten hän 
tulisi perille, mutta jo seuraavana päivänä puo- 
len päivän aikaan saapui hän kuitti kourassa 
retkeltään, sai viisi dollariaan ja näytti herttai- 
sen tyytyväiseltä, vaikka jalkansa olivatkin kan- 
keat ja hänellä näytti olevan jotenkin vähän 
halua pysytellä istuvassa asennossa. 

Sen urotyön jälkeen käytettiin häntä sanan- 
saattajana niin usein kuin hevosensa jaksoi — 
itse oli hän aina valmis lähtemään — ja tuli 
hän niin hyvin tunnetuksi, että esikunnan pääl- 
likkökin, niinpiankun Muponen tuli näkyviin ja 
sanoi: »pass . . . telekram . . . Rössville», ilman 
mitään kirjoitti sähkösanomansa valmiiksi ja 
virkkoi: >here old boy, look out for your skalp» 
— tai jotakin sentapaista. 

Päivät kuluivat hyvin yksitoikkoisesti sota- 
joukkojen alinomaa tehdessä liikkeitään sinne ja 
tänne voidakseen ilman veren vuodatusta pa- 
koittaa punatukkaiset takaisin asioimistoon. Meille 
sanomsdehtimiehille oli siitä varsin vähän iloa, 
kun saimme tietoja ainoastaan pääkortteerin vä- 
lityksellä, kunnes intiaanien pääjoukko vihdoin 
viimeinkin asettui leiriin ainoastaan muutamia 
peninkulmia Pine Ridgestä ja heidän päällikkönsä 
ryhtyivät keskusteluun lopullisesta antautumi- 
sesta. Silloin muuttui asema jännittäväksi, sillä 
ell'eivät rauhan hieromiset onnistuisi, niin voivat 
nuo monta vertaa lukuisammat intiaanit milloin 
tahansa käydä asioimiston ainoastaan muutamiin 
satoihin miehiin nousevan vartijaväen kimppuun. 
Eenokki Muponenkin alkoi näyttää vähän her- 

mostuneelta ajatellessaan, että hän mahdollisesti 
ehkä piankin saisi nähdä rusko ruunansa, ja 
saatiin hänet vaan vaivoin estetyksi hiipimästä 
intiaanileiriin, jonne meno oli ankarasti kielletty. 

Saatiin viimeinkin toimeen suuri neuvottelu 
päälikköjen kanssa ja määrätyllä kellon lyönnillä 
tulivat he ratsastaen asioimistoon maalattuina, 
höyhenillä koristettuina ja arvokkaampina kuin 
ainakaan minä olin luullut mahdolliseksi. 

Kahden sotilasrivin välissä, katsomatta oi- 
keaan tai vasempaan ja kasvojaan vähääkään 
värähyttämättä ratsastivat nuo kuusitoista pääl- 
likköä asioimiston pihaan, jossa he yhtä tyynesti 
ja yhtä totisina laskeutuivat hevostensa selästä 
ja sitoivat ne aitaukseen, jonka jälkeen he pit- 
kässä rivissä arvokkaasti astuivat siihen suureen 
telttaan, jossa rauhankeskustelut oUvat pidettä- 
vät. Siinä olivat heitä vastassa kenraali, hänen 
esikuntansa päällikkö ja ajutantit täysissä uni- 
vormuissa sekä kaikki sanomalehtimiehet Vas- 
taanotto tapahtui hiljaisuuden vallitessa ja yhtä 
juhlallisesti asettuivat päälliköt paikoilleen pii- 
riinsä maahan, kenraalin istuutuessa tuolille ja 
meidän muiden jäädessä seisomaan. 

Keskustelun alkoi kenraali tulkin avulla ke- 
hoittaen puna-ihoisia esiintuomaan valituksensa 
Washingtonissa asuvan suuren isän edustajille 
Ja toinen toisensa perästä nousivat päälliköt ylös 
vastaten sanoin ja liikkein, jotka ohvat sekä ar- 
vokkaita että kauniita. Useimmat heistä olivat 
nähtävästi tottuneita puhujia ja esittivät he asi- 
ansa niin taitavasti, että me mitä suurimmalla 
mielenkiinnolla seurasimme keskustelua. Se oli 
kestänyt jo jonkun aikaa, kun me yhtäkkiä kuu- 

limme kompuroimista teltan ulkopuolelta ja oven 
vartijan sanovan, etfei kukaan päässyt sisään. 

— No, no . . telekram — Rössville, kuu- 
limme äänen inttävän vastaan tavalla, joka sai 
meidät kaikki, yksin esikunnan päällikönkin hy- 
mähtämään. Pari kertaa uudistuivat nuo taika- 
sanat yhä vilkkaammalla äänen painolla, mutta 
tällä kertaa ei niistä ollut lainkaan mitään apua. 
Menin ulos katsomaan, mikä oli hätänä, sillä 
sen tiesin vallan hyvin, etfei ystäväni Eenokki 
turhan tähden koettanut tunkeutua sisään. 

Hän loisti tyytyväisyydestä, kun näki minut 
ja sanoi tavallista vilkkaammalla käden pyörä- 
yksellä : 

— Ruuna on täällä nyt! 

— Mitä? kysyin minä. 

— Ruuna on täällä ... se seisoo tuolla 
aidan luona muiden hevosten joukossa. Minä 
sitä jo katselin, kun mustalaiset tulivat, mutta 
kun se oU siellä toisten keskessä, niin en ollut 
varma, ja nyt vasta pääsin minä tänne pihaan. 

Näin puhuessaan oli hän vienyt minut ai- 
tauksen luo ja näytti hyvää ruskeaa hevosta, 
jolla oli intiaanisatula selässä ja saman suitset 
suussa ja kaikenlaista korukalua vähän itsekus- 
sakin paikassa. 

— Lienee parasta, että otan sen pois sa- 
malla, sanoi hän. Kunhan herra vaan sanoo 
vartijalle, että hevonen on minun, niin pääsen 
kyllä ulos. 

Epäsin häntä sitä tekemästä, mutta en kui- 
tenkaan voinut estää häntä riisumasta pois sa- 
tulaa, suitsia ja noita muita koristuksia, ja kiin- 
nittämästä housujensa remmiä hevosensa kaulaan. 

Keskustelua kesti vielä jonkun aikaa. Ul- 
kopuolella olevat olivat nähneet, mitä Muponen 
pihassa hommaili, ja ymmärtäneet heti, mistä 
oli kysymys. Nyt katselivat he aidan takaa, 
kuinka hän tarkasteli ruunaansa joka puolelta, 
tunnusteli sen jalkoja ja kavioita ja viimein il- 
maisi, että se oU kuin olikin »oli räitt». 

Viimein tulivat intiaanipäälliköt teltasta tulk- 
kien ja sanomalehtimiesten seuraamina ja mars- 
sivat juhlallisesti hevostensa luo. Toiset eivät 
olleet näkevinään mitään eriskummaisempaa, 
päästivät vaan irti ratsunsa ja nousivat selkään, 
mutta oli siinä muuan pitkä, komea mies, jolla 
oli koristuksenaan kaksi puhvelin sarvea otsassa 
ja selässä pitkä höyhenheltta, ja hän näkyi ole- 
van hyvin kahdella päällä, mitä hänen oUsi te- 
keminen, kun näki Eenokki Muposen pitelevän 
hevosta, jolla hän oli ratsastanut neuvottelu- 
paikalle. 

Hetken aikaa tuijottivat he tiukasti toisiaan 
silmästä silmään ja intiaanin naama kävi yhä 
tuimemmaksi, kun meidän mies otti piipun suus- 
taan, sylkäsi kupeelleen ja sanoi: 

— Muljota mitä muljotat, sen murjaani, 
mutta hevonen on minun. 

Minä huusin tulkkia ja kysyin häneltä, mistä 
intiaani oli saanut hevosensa. Mutta intiaani ei 
vastannut mitään, katseli vaan muiden päällik- 
köjen jälkeen, jotka poistuivat verkalleen ratsas- 
taen, katseli ympärillä seisovia, arveli vielä vä- 
hän aikaa — ja näkyi tulevan selville siitä, että 
tässä ei nyt mikään enää auttanut, kokosi kapi- 
neensa maasta ja riensi pitkin askelin ja höy- 

henheltta epäjuhjallisesti selässä heiluen toveri- 
ensa jälkeen katselijain pilkatessa ja nauraessa. 

— Selkään sille olisi pitänyt antaa, tuu- 
maili vielä Muponen, mutta heitti kuitenkin tyy- 
tyväisenä siitä, että oli saanut hevosensa takai- 
sin, kaikki mielenosoitukset sikseen ja talutti 
ruunansa ulos asioimiston portista sanoen, että 
nyt hän lähtee ajamaan suoraa päätä kotiin. 

Ja kun me sanomalehtimiehet hetken ku- 
luttua istuimme syömässä päivällistämme, tuli 
hän molempia hevosiaan taluttaen meidän luok- 
semme, sitoi ne lautamajamme oven pieleen, 
astui sisään, kulki miehestä mieheen pistäen kättä 
meille kullekin ja joka kerta virkkaen: 

— Hyvästi nyt vaan ja kiitoksia paljon! 



^ 



* * * 




* * * 



Kuinka Pekka sai anteeksi hevo- 
sen kuoleman. 

I^sema oli vähän huolettava, siitä ei päässyt 
niin mihinkään, se oli ihan päivän selvä asia 
sekä Matti Isolalle että Pekka Tarvaiselle, heidän 
istuessaan kukin säkkinsä päällä päiväpaisteessa 
rautatieaseman ulkopuolella. He olivat tulleet 
junalla idästä päin noin tunti sitten, ja silloin 
oli konduktööri sen pitemmittä mutkitta kantanut 
säkit ulos ja monin sanoin, joista eivät mitään 
ymmärtäneet, ja monin Uikkein, joita heidän ei 
ollut vaikea käsittää, antanut heidän tietää, että 
heidän itsensä tuli seurata säkkien mukana. Sen 
olivat he tehneetkin, mutta mitä he sitten teki- 
sivät, siitä eivät he kumpikaan olleet sen sel- 
vemmällä, sillä asemalta ei ollut tietä eikä pol- 
kua minnekkään päin; kaikkialla oli vaan harmaan 
keltaista, auringon polttamaa tasankoa, ja ase- 
mamies oli vaan töllöttänyt heitä vasten naamaa, 
kun he puhtaalla ja selvällä suomenkielellä oli- 
vat kysyneet, mitä kaikkea tämä nyt oikeastaan 
tiesi ja merkitsi. 

Sen he nyt kumminkin ymmärsivät, että 
joku vika mahtoi olla pileteissä, mutta mikä 
vika, siitä eivät he päässeet selville, vaikka 
olivat jo tunnin verran sitä asiaa miettineet niin, 
että hiki päästä kihosi. Vaan huolettavaa tämä 
vain oli kuin olikin. 

Piletit oli Isonkylän Antti, joka jo oli ollut 
muutamia vuosia Ameriikassa, heille lähettänyt, 
ja olisihan hänen siis pitänyt tietää. Pimeään 
asti olivat he edellisenä iltana pitäneet silmällä 
asemain nimiä, joista yksi ja toinen näkyi pile- 
teissäkin, niin että he varmaankin vasta yön ai- 
kana olivat joutuneet harhateille. Mutta piletit 
oH konduktööri ottanut ja pitänyt, niin etfei 
heillä nyt ollut muuta turvaa kuin Antin kirje, 
jonka Matti, joka oli sekä vanhempi että vii- 
saampi, oli ottanut haltuunsa. 

Matti ja Pekka olivat veljeksiä, ja siis oi- 
keastaan yksiä Tarvaisia, mutta Matti oli Poh- 
janmaan tavan mukaan ruvennut nimittämään 
itseään torppansa nimellä, kun hän muutamia 
vuosia sitten oli hullautunut hankkimaan itsel- 
leen akan ja paikan samalla kertaa. Torpassa 
oli alussa eletty kutakuinkin, mutta sitten marri 
muuan pieni Matti maailmaan ja kun vaimo 
lähti liika pian jalkeelle, niin kääntyi siitä kipe- 
äksi eikä kyennyt hoitamaan taloutta eikä elu- 
koita. Ja seurauksena siitä oli se, että Matti 
sai pysytellä kotosalla eikä päässyt rahaa an- 
saitsemaan tukkijoella niinkuin ennen. Pekkahan 
kyllä ajoi hevosta, mutta eihän se ollut aika- 
miehen työn veroista, sillä »pojat ovat aina poi- 
kia», oli Matin tapana sanoa. Ja Pekka oli 
vielä ikäänsä nähden poikanen, seitsemännellä- 

toista vaan, vaikka oli päätään pitempi kuin 
Matti ja väkevä kuin aikamies. 

Ehkä olisi sentään tultu tofineen, jos ei 
olisi tullut muita vahinkoja kuin se sikka va- 
hinko, mutta niinkuin jokainen tietää eivät pahat 
tule yksitellen. Ja niinpä tapahtui eräänä päi- 
vänä pahimman kelirikon aikana, että Pekka 
tuli kotiin itse rekeä metsästä vetäen ja kuor- 
man päällä oli hevosen nahka. Ruuna oli tait- 
tanut jalkansa ja ollut tapettava. 

Kuinka onnettomuus oikeastaan oli tapah- 
tunut, siitä ei koskaan saatu oikeata selvää, 
sillä ensi kiivaudessaan oli Matti mutissut jotain 
semmoista kuin että se oli oikein hänelle itsel- 
leen, että niin kävi, — mitäs oli jättänytkään hevo- 
sensa semmoiselle penikalle, jonka korvantaukset 
eivät vielä ole kuivat! — ja sen jälkeen ei oltu 
saatu Pekkaa virkkamaan sanaakaan siitä asi- 
asta. Niin pian kuin joku vaan mainitsikaan 
hevosen, puristi hän huulensa yhteen yhdeksi 
viivaksi ja vaalean harmaissa silmissä välähti 
tavalla, joka ei juuri kehoittanut ketään jatka- 
maan puhetta siitä asiasta. Mutta että Pekka 
tavallaan tunnustihe syylhseksi onnettomuuteen, 
sen näki siitä, että hän lumen sulattua alkoi 
muokata peltoa kuokalla ja lapiolla, vaikk'ei ku- 
kaan ollut häntä semmoiseen työhön kehoittanut. 

Silloin tuli Isonkylän Antin kirje. Hän oli 
Tarvaisten veljesten serkku ja oli arvan noston 
lähestyessä vannonut, etfei mikään korpraali eikä 
kukaan muukaan mies ruunun vaatteissa kos- 
kaan saisi häntä komennella, ja lähtenyt Ame- 
riikkaan. Siellä oli hänelle hyvin käynyt ja sen- 
tähden lähetti hän nyt kaksi tikettiä, joilla pääsi 

Waasasta aina sille hiilikaivokselle Montanassa, 
jossa hän oli työssä ja jossa hän vakuutti Ma- 
tinkin voivan ansaita kaksi taalaa päivässä, jopa 
enemmänkin. »Pojan voit ottaa mukaan», kir- 
joitti hän vielä lopuksi, »voihan se kasvaa yhtä 
hyvin mieheksi täällä kuin sielläkin». 

Kun Matti tavaili tätä kirjettä, istui Pekka 
ja katseli, jonkunlainen hymyn tapainen irvistys 
huulillaan, rystyisiä käsiään ja jykeviä raajojaan, 
mutta kävi kohta taas totiseksi, kun vanhempi 
veli hitaasti ja tukevasti asetti nyrkkinsä pöy- 
dälle ja virkkoi: sen minä teen. 

Sitten kääntyi Matti Pekan puoleen, katseli 
häntä arvellen ja sanoi sitten erityisellä äänen 
painolla: — »Mutta siitä sinun kohdastasi en tiedä 
oikein mitä sanoisin. Työtä osaat kyllä tehdä, 
mutta onko sinulla tarpeeksi älyä tulemaan niin 
pitkälle matkalle, sitä en tiedä. Siihen nähden, 
miten lienet senkään hevosen kanssa menetellyt, 
en tiedä, osanneeko sinuun oikein luottaa. 

Pekka punastui otsaansa myöten ja puristi 
huulensa tiukempaan kuin koskaan ennen, mutta 
ei vastannut mitään, ennenkun veli taas virkkoi: 
— »Mutta jos lupaat tehdä aivan niinkuin minä 
käsken sekä matkalla että sitten siellä Amerikassa- 
kin, niin saanethan tulla mukaan». Silloin sanoi 
Pekka päättävästi: — »No, sen saat uskoa!» 

Sen enempää ei siitä asiasta puhuttu, mutta 
niin pian kun Matti oli saanut torppansa vuok- 
ratuksi ja vähäiset matkavarustukset oli tehty, 
lähtivät he taipaleelle. 

New-Yorkiin kävi matka helposti, kun aina 
oli joku, joka taisi suomea, ja rautatielläkin kävi 
alussa hyvin, sillä he matkustivat suomalaisten 

seurassa, jotka menivät Michiganiin. Vaan kuta 
lännemmäksi tultiin, sitä vaikeampi oli selvitä, 
ja tässä istuivat he nyt Montanassa s. o. oman 
luulonsa mukaan aivan lähellä Isonkylän Anttia 
ja hiilikaivosta, tietämättä mitenkä nyt sinne 
osaisivat. Ja se oli sangen huolettava seikka se. 
Matti veti esiin kirjeensä tutkiakseen vielä 
kerran kaivoskaupungin nimeä. Hetken aikaa 
sitä tehtyään, nousi hän ylös ja meni asema- 
päällikön luo, joka seisoi aukinaisessa ovessa ja 
puri tupakkaa, silloin tällöin mulkoillen noita 
merkillisiä miehiä, jotka istuivat auringon paah- 
teessa sanaakaan toisilleen sanomatta. 

— Tirlots, sanoi Matti ja osoitti muuatta 
riviä kirjeessään. 

Asemapäällikkö katseli ensin Mattia ja sit- 
ten kirjettä: 

— Mitä helvettiä sinä sanot? kysyi hän 
sitten ylpeästi. Puhu jotain oikeata kieltä, jos 
osaat! Ja sen sanottuaan aikoi hän kääntää 
selkänsä, mutta näki samassa suuren kärpäsen, 
joka oli istahtanut Pekan jalkojen väliin. Sitä 
tähysteli hän tarkkaan, mutisti huuliaan ja ruis- 
kautti pitkän ruskean sylen kärpäsparan niskaan, 
joka melkein hukkui lammikkoon, ja turhaan 
koetti ponnistella irti. 

Matti peräytyi entiselle paikalleen ja huokasi 
huolissaan: ei tuo mies näy mitään ymmärtävän. 

— Pöllö näkyy olevan, vahvisti Pekka tar- 
kastellen ruskeaa lammikkoa jalkojensa välissä, 
jossa kärpänen yhä räpisköi. 

Matti oli nähtävästi samaa mieltä eikä virk- 
kanut sen enempää, tukihan vaan vielä kerran 
Antin kirjeen, jonka jo osasi melkein ulkoa. 

— Tässä lukee, että Tirlots on eteläisessä 
Montanassa, sanoi hän sitten hetken kuluttua 
Pekalle. 

— Niinhän siinä lukee, vastasi Pekka, ar- 
vellen, että hänenkin kai piti ilmaista mielipi- 
teensä. — Ja koska se on kaivos, niin pitänee 
sen olla noissa vuorissa, jatkoi hän osoittaen 
etelää kohti, jossa näkyi vuoria niin kaukana, 
että niiden sinertävät piirteet melkein sulautuivat 
päivän autereesen. 

— Näkyy sinne olevan matkaa, virkkoi 
Matti, joka kyllä ymmärsi yskän, mutta ei tah- 
tonut heti paikalla noudattaa neuvoa, etfei nuori 
kansa pääsisi luulemaan itseään liika viisaaksi. 
Mutta hän kaivoi kuitenkin esiin tupakkakukka- 
ronsa ja alkoi pistää piippuunsa^ josta oli seu- 
rauksena se, että mieli koheni. 

— Vaikka olkoonkin, vastasi Pekka rava- 
kasti, mutta jos me menemme vuorille asti ja 
sitten seuraamme niitä itään, niin täytyy kai 
meidän kerran tulla jonnekin, jossa tietävät neu- 
voa Tirlotsiin. 

— Minkä tähden itään? 

— Sentähden, että me varmaankin jo olemme 
kulkeneet siitä sivu. Konduktööri ei olisi jättä- 
nyt meitä tänne, jos eivät piletit olisi olleet lo- 
pussa ja Antti laittoi kyllä semmoiset, joilla piti 
päästä perille asti. 

Matti imasi pitkät savut piipustaan, tuprut- 
teli vähän aikaa ja katseli Pekkaa hämmästy- 
nein, jopa hiukan kunnioittavinkin silmin. Ja 
kun hän oli tullut vakuutetuksi siitä, että veli 
oli täydessä järessään, vaikkakin nero oli hä- 
nessä hiukan oudolla tavalla leimahtanut, nousi 

Matti ylos, heitti säkkinsä olalleen ja virkkoi 
»Lähdetään!» Ja huolimatta edes katsahtaakaan 
asemapäällikköön, joka yhä seisoi ovessa, lähti 
hän taipaleelle. Pekka teki samaten, mutta nä- 
kyi muistavan jotain samassa kuin heitti säkin 
olalleen. Hän oikasihe, seivästi silmänsä asema- 
päällikköön, rykäsi, sylkäsi tuiman sylen herran 
jalkojen väliin ja käänsi hänelle selkänsä. 

Kohta toisella puolen rautatieaseman alkoi 
ruoho-aavikko. Asemalta katsoen näytti se kyllä 
tasaselta ja sileältä levitessään siinä auringon 
paisteessa, joka paahtoi niin, että ilma väreili 
ruskeaksi palaneen heinikon päällä. Mutta ei se 
ollut niinkään tasaista kuin tniltä näytti, varsinkin 
jos kulki suoraan eteenpäin mitään tietä seuraa- 
matta. Siitä tuli aika kuumentava kävelyretki 
varsinkin Matille, jonka säkki oli raskaampi ja 
jonka jalat sitäpaitse olivat lyhemmät. Mutta ei 
Matti mitään puhunut, pysyttehhe vaan Pekan 
mukana, joka ei näkynyt huomaavankaan, että 
maa välistä oli melkoisen pehmeää ja pensaat 
takertuivat jalkoihin. Hän vaan mennä huhtoi 
eteenpäin pitkillä, tasaisilla askelilla, tuijottaen 
tuolla kaukana edessä oleviin vuoriin, ja puris- 
taen huulensa yhteen niinkuin olisi päättänyt 
joko päästä perille tai tielle nääntyä. 

Aurinko oli paistanut melkein heidän päit- 
tensä päältä, heidän lähtiessään liikkeelle, ja se oli 
jo alhaalla taivaan rannassa, kun he olivat pääs- 
seet niin kauvas, että vuorten yksityiskohdat al- 
koivat esiintyä — ja kuta selvemmin vuoret 
näkyivät, sitä enemmän masentui Matin mieli. 
Eihän se ollutkaan semmoinen pitkä, tasanen 
penger, joksi hän oh luullut sitä, vaan näkyi 

siinä olevan kauheassa sekasorrossa kallion kie- 
lekkeitä, kukkuloita, laaksoja ja vuoria, joita 
myöten oli mahdoton kulkea mihinkään varmaan 
suuntaan, varsinkin kun jo yö alkoi pimitä. 

Lopulta tulivat he ensimmäisten korkeain 
kukkulain juurelle, pienen puron luo, joka oli 
poikjciteloin heidän tiellään, ja siihen pysähtyi 
Matti laskien säkin selästään maahan. 

— Tämä vie suoraan helvettiin, sanoi hän. 
Jos me kerran joudutaan tuohon louhikkoon, 
niin emme osaa siitä ikinä minnekkään, kun on 
näin pimeäkin. Minä en kule enää askeltakaan 
tän' iltana. 

Pekka nakkasi säkkinsä maahan ja joi pit- 
kän kulauksen vettä purosta, jonka tehtyään hän 
ilmeisesti virkistyneenä aikoi pistää piippuunsa 
— sanaakaan virkkamatta. 

Mattikin kostutti kitalakeaan ja oikasihe sit- 
ten maassa, nojaten niskaa ja selkää säkkiin. 
Mutta ei nyt maistunut Matille tupakka. Hänhän 
tässä oli vanhempi mies ja olisi hänellä pitänyt 
olla siksi älyä, etf ei antanut poikj^en vietellä 
itseään erämaita rämpimään. Kun olisivat seu- 
ranneet rautatietä, tuumi hän, niin olisivat kai 
viimein tulleet johonkin kaupunkiin tai kylään. 
Mutta kuta kauvemmin hän mietti, sitä alem- 
maksi painui aurinko ja kävi yhä punasemmaksi, 
joka kai merkitsi sitä samaa täällä Ameriikassa 
kuin kotona Suomessakin, että yö oli tulossa. 
Mattia alkoi huolettaa yhä enemmän ja hän 
huokasi niin, että maa kumahti, mutta Pekka ei 
ollut milläänkään; veti savujaan eikä näkynyt 
aikovankaan vielä ruveta hätäilemään. 

Silloin pirskautti aurinko viimeisen heh- 
kunsa säteet yh ruoho-aavikon ja yH ruskean 
keltaisten kukkulain, jotka alkoivat siit^ kuin 
uudelleen elää, ja yli harmaiden vuorenseinien, 
niin että ne punaisilta heloittivat ja viimein yli 
korkeiden, lumisten huippujen tuolla kauvimpana 
ja pani ne heloittamaan keltaisina ja veren pu- 
naisina, niin että palavan luuli. Ja samassa 
laskeutui tuo suuri, hehkuva pallo taivaanran- 
nan taa ja varjot alkoivat hiipiä ensin ylös kuk- 
kuloille ja sitten vuorien rinteitä, yhä ylemmä 
ja ylemmä, kunnes saapuivat lumisiin huippui- 
hin ja sammuttivat tuon kauniin valon, niin että 
lumi yhtäkkiä muuttui vaalean harmaaksi, kuo- 
lon kalpeaksi ja kylmäksi, jota katsellessa ihan 
puistatti. 

Alhaalla puron rannallakin oli tullut pimeä. 
Pekan piippu kimmelteli vielä niinkuin suuri, 
punanen kiiltomato, mutta Matin säännöllinen 
hengitys ilmaisi, että hän siksi kerrakseen oli jo 
huolensa unohtanut. 

Sen sijaan alkoivat nyt huolet painaa Pe- 
kan mieltä. Tavallisesti oli niin, että hän tar- 
vitsi enemmän aikaa kuin Matti päästäkseen aja- 
tusten päähän, mutta sitten ajatteli hän sitä 
perinpohjaisemmin kerran alkuun päästyään. Nyt 
oli hän käynyt tuumimaan oikein toden takaa, 
sillä hänen ymmärtääkseen ei tässä muu autta- 
nut kuin kääntyä takaisin kohta kun päivä koitti. 
Niin oli Matti nähtävästi jo päättänytkin — 
mutta eihän sitä sitten tiennyt, osaisiko enää 
koskaan sille hiilivaivokselle, jossa Antti ja ne 
muut niin hyvin rahaa ansaitsivat. Ja Pekka 

oli aivan varmasti vakuutettu siitä, että hiilikai- 
vos oli jossain tuolla vuoristossa. 

Näissä mietteissään ollen katseli hän ylös 
tuonne pimeään ja silloin oli hän vähän matkaa 
siellä kauvempana ja ylempänä näkevinänsä oman 
piippunsa kuvastuksen, mutta suurempana ja 
kirkkaampana. Siellä oli joku tuli, joka paloi, 
siitä ei ollut epäilystäkään. 

Hän ojensi jalkansa, kopasi sillä Mattia ja 
virkkoi, kun Matti avasi silmänsä: 

— Tuolla vuorella on ihmisiä, jotka ovat 
tehneet tulen. 

Matti nousi istumaan ja katsomaan. Jopa 
joo! Tulta siellä näkyi olevan eikä se voinut 
merkitä muuta kuin että siellä myöskin oli ih- 
misiäj jonka sanottuaan hän sen pitemmittä pu- 
heitta heitti säkin selkäänsä ja lähti liikkeelle 
puron vartta pitkin, Pekan perästä tallustaessa. 

Siitä tuli hyvin vaivaloinen matka, yli ki- 
vien ja kantojen, läpi pensaiden ja murtojen 
ylös kukkulalle, joka paikotellen oli niin jyrkkä, 
että he vaan vaivoin voivat pysytellä pystyssä. 
Kun he vihdoin hengästyksissään ja hikeä va- 
luen saapuivat tulen luo, huomasivat he, että 
tuli loisti jonkunlaisen huoneen ikkunasta, joka 
oli puoleksi maahan kaivettu, ja kun he silmäi- 
livät alas laaksoon, niin näkivät he samanlaisia 
tulia sieltäkin tuikkavan. 

Matti avasi vanhemmakseen oven, niinpian 
kun rintansa oli vähän rauhoittunut, ja astui 
sisään. 

Keskellä pientä huonetta oli pari tyhjää 
puulaatikkoa, ja niiden ympärillä istui viisi miestä 
hatut päässä korttia pelaamassa pienen lasitto- 

man lampun valossa. Huoneessa oli muutamia 
villapeitteitä eräässä nurkassa, lattialla puulaa- 
tikkojen luona oli sisältörikkaan näköinen savi- 
ruukku ja muutamia rautapellistä tehtyjä keitto- 
astioita huolettomasti laitetun tulisijan päällä. 
Siinä talon koko irtaimisto. 

— Hyvää iltaa! sanoi Matti kohtehaasti 
suomeksi. 

— Hello boys! vastattiin. Snalk in! Mutta 
kun pelaajat eivät näkyneet sen enempää välit- 
vän vastatulleista, laskivat nämä säkkinsä nurk- 
kaan, kaivoivat piippunsa esiin ja alkoivat tup- 
ruttaa savua jo ennestäänkin paksuun ilmaan. 

Hetken kuluttua päättyi peli ja silloin rupesi- 
vat pelurit vieraita vähän lähemmin tarkastamaan. 

— Ottakaa ryyppy ! kehoitti isäntä ja työnsi 
jalallaan saviruukun vähän lähemmäksi Pekkaa, 
joka istui etumaisena. 

Kun Pekka heti käsitti, mistä oli kysymys, 
pyyhkäsi hän kohteliaasti suutaan käsiselällään 
ja nosti astian huulilleen. 

— Kiitoksia, sanoi hän suomeksi, sitten 
kun oli osansa ottanut. 

— Halloo! huusi isäntä. Mitä te sanoitte? 
Pekka irvisti ystävällisesti vastaan, mutta 

ei virkkanut mitään. 

— Ettekö puhu englantia, pojat? kysyi 
muuan miehistä. 

— Ei ymmärrä, vastasi Matti, kun kysyjä 
puhuessaan oli katsonut häntä silmiin. 

— Nämä ovat hauskoja elukoita nämä, sa- 
noi mies toveriensa puoleen kääntyen. Nyt pan- 
naan ilo käymään ja katsotaan, mistä aineesta 
ne ovat valetut. 

Sen sanottuaan kääntyi hän uudelleen vie- 
raiden puoleen ja alkoi syytää heidän silmilleen 
sukkeluuksia semmoisia, joita ei saa kuulla juuri 
muualta kuin lännen kaivosmiesten ja cowboy'ien 
suusta. Toiset nauroivat ja säestelivät par- 
haansa mukaan, mutta Matti ja Pekka koettivat 
olla niin ystävällisiä kuin suinkin ja pitäytyä 
niin hyvänsuopien näköisinä kuin mahdollista. 

Mutta kun melu alkoi käydä yhä suurem- 
maksi eikä enää voinut olla vähintäkään epäilystä 
siitä, että juuri he, eikä kukaan muu, olivat pi- 
lanteon esineinä, muuttui Matin ystävällinen 
naama ja alkoi osoittaa sekä suuttumusta että 
pelkoa, samalla kun hymy Pekan huulilla jäy- 
kistyi irvistykseksi ja ilme hänen silmissään 
vaihtui siksi, mikä niissä oli aina silloin kun 
kotimökillä tuH puhe hevosesta. 

Luullen vieraita rauhallisemmiksi kuin oli- 
vatkaan ja yltyneenä toveriensa suosiosta yhä 
suurempiin ponnistuksiin, pisti sille, joka oli pi- 
lan alkanut, päähän uusi tuuma. Hän vetäsi 
revolverin vyöhystästään, tähtäsi ja ampui melkein 
samassa silmänräpäyksessä piipun Matin suusta. 

— Herra varjelkoon! huusi Matti ja heit- 
täytyi taapäin. Mutta Pekka unohti samassa 
sekä siivoutensa että nuoruutensa, kavahti ylös ja 
väänsi voimakkaalla liikkeellä revolverin miehen 
kädestä, samalla kun hän toisella kädellään tart- 
tui miestä kurkkuun ja heitti hänet maahan kuin 
keilan. 

Mies hyppäsi ylös, mutta Pekka tarttui hä- 
neen uudelleen kiinni ja sanoi — suomeksi tie- 
tysti: — Ei pidä leikkiä pistoolien kanssa, saat- 
taa helposti tulla vahinko! 



i 

Sopimattoman leikin laskija koetti tempoa 
itseään irti, mutta toiset, joista pilanteko nähtä- 
västi jo oli mennyt liikoihin, kävivät vähin. Ja 
kun Pekkakin, huomattuaan että vaara oli ohitse, 
ojensi revolverin takaisin omistajalleen, pudisti 
tämä Hänen kättään mitä sydämmelUsimmästi ja 
vakuutti, etfei hän pitkiin aikoihin ollut saanut 
kokea niin komeita nyrkkejä. Eikä siitä muuta 
kuin saviruukku kiertämään miehestä mieheen. 

— Eiköhän meidän pitäisi lähteä tiehemme 
nyt? arveli Matti oman osansa nielaistuaan. Ne 
ovat vaarallisia miehiä nuo, kun vaan huvikseen 
ampuvat piippuja ihmisten suusta. 

— Nyt minä tiedän, mitä ne puhuvat, huu- 
dahti muuan ameriikkalaisista, joka oli tarkkaan 
kuunnellut Matin puhetta. Se on suomea, niitä 
on koko joukko Deer Lodgessa. 

— Tirlots! huudahti Matti mitä suurimman 
ihastuksen vallassa. — Tirlots! — ja samalla astui 
hän miehen luo ja pudisti hänen kättään, sa- 
malla tavalla kuin joku toinen käyttelee pum- 
pun vartta. 

— Tarkoitatteko Deer Lodge? kysyi ame- 
riikkalainen. Aiotteko sinne? Mitä varten olette 
tulleet tätä tietä, kun olisitte päässeet junalla perille 
asti? Täältä on sinne vielä kuuden tunnin matka 
vuoristossa eikä tie ole juuri mitään vierotietä. 

Se oli tietysti hepreaa Matille. Mutta sen 
hän käsitti, että he viimeinkin olivat saaneet 
käsiinsä jonkun, joka osasi neuvoa Tirlotsiin, ja 
kun seurue hetken kuluttua katosi, niin paneutui 
hän maata paljaalle lattialle niin rauhallisella 
mielellä kuin ei maailmassa olisi milloinkaan 
mitään murheita ollut. 

Aamulla vei ameriikkalainen heidät oikean 
tien suuhun, osoitti ylös vuorille, jonne tie vei, 
ja sanoi pari kertaa: Deer Lodge, Deer Lodge! 

— Hyvä on, hyvä on! vastasi Matti, nyö- 
käytti vimmatusti päätään merkiksi siitä, että 
hän tajusi toisen tarkoitukset, ja kun he vielä ker- 
ran olivat pudistaneet oppaansa kättä, lähtivät 
veljekset iloisin mielin vaeltamaan Tirlotsiin ja 
Isonkylän Antin luo. 

Mutta kun he olivat kulkeneet pari neljän- 
nestä tai niille paikoin ja kun Matti oli saanut 
mietityksi, mitä kaikkea tällä viime vuorokau- 
della oli tapahtunut, kääntyi hän Pekan puoleen 
ja virkkoi painavasti: 

— Niin minä nyt kuitenkin luulen, etfei 
se hevosen kuolema sittenkään tainnut olla si- 
nun syysi. 

Ja Pekka ei puristanutkaan huuliaan yhteen, 
vaan avasi ne niin leveään hymyyn kuin hä- 
nelle suinkin oli mahdollista. 



^^^^ 

Naimiskauppa uudessa maa- 
ilmassa. 



T 



aneli Tuominen seisoi ajatuksiinsa vaipu- 
neena Castle Gardenin edustalla New-Yorkissa. 
Castle Garden on se paikka, johon siirtolaislaivat 
laskevat maihin. Hän tarkasteli toisia odotteli- 
joita, jotka samoin kuin hänkin vartoivat port- 
tien avautumista saadakseen heti karata niiden 
lampaiden kimppuun, jotka puoli tuntia sitten 
olivat saatetut laivasta maihin. 

Hävytöntä se oli, etfei nyt enää saanut 
mennä sisään niinkuin entisinä hyvinä aikoina, 
jolloin pääsö sinne oli vapaa kenelle tahansa. 
Mutta nyt sinne pääsivät vaan suurten firmain 
runnarit ja köyhät saivat seista ulkopuolella. 
Konttori olisi pitänyt olla jonkun paremman ka- 
dun varrella ja tarjota niille aina pitäisi jotain 
noille, jotka olivat tuolla sisällä, ja sen Usäksi 
vielä silloin tällöin painaa seteh kouran pohjaan 
— sitten oUsivat ovet auvenneet! 

Se talo, missä Tuominen liikettään harjoitti, 
ei ollut hienoimpia. Eikä se ollut minkään ylen 
hienon kadunkaan varrella, olihan vaan Chenystree- 

tin varrella, joka suoraan sanoen oli hampuusien 
ja sen semmoisten tyyssija. Liikettä kutsuttiin ho- 
telliksi ja oli siinä n. k. makuuhuoneita hkaisen 
salin päällä, jonka huomattavin huonekalu oli 
pitkä tiski. Sen alla oli sijaa muutamille lek- 
kereille ja pienemmille olutastioille, sen takana 
oli seinäkaappi täynnä mitä eriskummallisimpia 
pulloja, jotka olivat siinä vaan koreuden vuoksi, 
sillä kaikki se aine, jota täällä nautittiin, tuli 
lekkereistä ja olutastiasta. 

Mutta vaikka paikka oli pahamaineinen ja talo 
vaatimaton, oli talon isäntä ansainnut hyviä ra- 
hoja »pussinessillaan», niinkuin hänen oli tapana 
sanoa. Kaikki suomalaiset merimiehet tuUvat kuin 
vaistomaisesti Chenystreetin kapakkaan kohta 
kuin olivat päässeet irti laivoistaan ja saaneet 
muutamain kuukausien palkan taskuunsa. Ja 
silloin oli Tuomisella hyvät ansiot. Hän oli 
yhfaikaa pankkiiri, kassööri ja kirjanpitäjä ja 
otti sentähden heti halttuunsa vierastensa rahat, 
etfeivät menettäisi kaikkia yhteen menoon — 
ja antoi heille vaan sen verran kuin kukin päi- 
väkseen tarvitsi, senkin pitkän karttamisen pe- 
rästä. Mutta sen ohella piti hän tietysti huolta 
siitä, että suurin osa rahoista juotiin hänen tis- 
kinsä ääressä ja kun vieraan konttokirja ja 
kontantit alkoivat olla tasapainossa, ajettiin hä- 
net kadulle, elPei hänen merimiesarkkimsa sat- 
tunut olemaan niin hyvin varustettu, että sen 
voi ottaa luoton vakuudeksi vielä joksikin aikaa. 

Liike oli mainio, mutkaton ja helposti hoi- 
dettava eikä sillä ollut kuin yksi vika — se, 
etfei aina ollut rahakkaita merimiehiä. Silloin 
saivat siirtolaiset astua aisoihin. Rahaa heillä 

tavallisesti oli vähän, mutta sitä enemmän vaat- 
teita. Ja sitten kelpasi heille mikä hyvänsä. 
Heitä voi sulloa kuinka paljon tahansa samaan 
huoneesen ja kun he olivat juoneet kaikki ta- 
varansa, voi heiltä ansaita vielä jonkun äyrin 
toimittamalla heille työnansiota. Toistakin taalaa 
voi välistä saada miestä kohti runnareiha, jotka 
värväsivät väkeä seutuihin, jonne ei kukaan työ- 
mies hyvällä lähtenyt, ja karttuihan siitäkin jotain 
vuoden pitkään. Helppo oli saadakin siirtolaisia 
verkkoihinsa niin kauvan kuin sai viritellä niitä 
Castle Gardenissa hetikohta kuin siirtolaiset as- 
tuivat maihin. Mutta se ansio oli nyt lopussa 
ja suurten yhtiöiden runnarit poimivat nenän 
edestä jokaisen, jonka saivat käsiinsä. Köyhät 
saivat olla väUkädessä täällä Amerikassa niin- 
kuin siellä Suomessakin, päivitteli Tuominen, eikä 
hänen päähänsä pälkähtänytkään, että hän itse oi- 
keastaan oli juuri niitä, jotka tahtovat, vaikkeivät 
aina voikaan, saattaa köyhää kansaa välikäteen. 
Ikävintä oli, että merimiesliikekin alkoi huo- 
nota. Kilpailija oli avannut paljoa hienomman 
huoneuksen saman kadun varrella ja oli hotellin, 
kapakan ja ravintolan yhteydessä pannut toimeen 
jonkunlaisen toimituskonttorin hankkiakseen vie- 
railleen taas uusia paikkoja laivoissa, sittenkun 
he olivat ryypänneet kaikki tavaransa. Sillä ta- 
voin saavutti hän sen kahtalaisen tarkoituksen, 
että ensin nylki merimiehiltä heidän säästönsä 
ja pääsi vielä käsiksi heidän pestirahoihinsakin 
ja etukäteen otettuim vuosipalkkaan. Etuannin 
suuruuden määräsi hän itse ja sen mukaan luo- 
tonkin suuruuden — se oli kaikin puolin tuot- 
tava liike eikä tappiosta ollut vähintäkään pelkoa. 



. I 

Tuominen kiroili mielessään omas^ tyhmyyt- 
tään, kun ei ollut itse keksinyt tuota keinoa. 
Mutta nyt ei hän enää aikonut istua kädet ris- 
tissä katselemassa liikkeensä rappeutumista. Hän- 
kin oli saanut loistavan aatteen ja sen toteutta- 
mista varten oli hän nyt useita päiviä peräkkäin 
kävellyt Castle Gardeniin, sillä nyt oli juuri se 
aika vuodesta, jolloin siirtolaiset vanhasta emä- 
maasta tulvivat New-Yorkiin. 

Taneli Tuominen ei ollut enää mikään här- 
käpoika ja oli hän nähnyt vähän muitakin kuin 
pelkkiä talonpoikia jo kotona Suomessakin. Maa- 
kauppiaana ollessaan oli hän ollut monilla mark- 
kinoilla ja nähnyt, kuinka talonpoikain päät 
menivät pyörälle, kun tulivat paikkoihin, joissa 
laulettiin ja soitettiin. Silloin eivät enää oluet 
riittäneet, vaan piti olla sekä punssia että port- 
viiniä ja Tuominen oli nähnyt heidän heittelevän 
markankin rahoja lautaselle, kun laulajatyttö ku- 
letteli sitä ympäri ja katsoi heitä oikein hellästi 
silmiin. 

Nämä muistot ne olivat idättäneet hänessä 
sen aatteen, joka tulisi pelastamaan Ghenystree- 
tin hotellin häviöstä ja hämmästyttämään kilpai- 
lijoita. Hän päätti hankkia itselleen »puhvetsi- 
kan», jolla komealla nimellä hän nimitti uutta 
kultalintuaan. Mutta suomalaisen sen pitäisi 
oleman, sillä hänen vieraansa eivät tainneet juuri 
maailmankieliä ja sen tiesi Tuominen omasta 
kokemuksestaan, että rakastelu, jota täytyy sanan 
))uhumatta toimittaa, käy ajan pitkään ikäväksi. 

Siirtolaisten mukana tuli silloin tällöin myös- 
kin nuoria tyttöjä kotimaasta ja semmoisen hän 
värväisi. Kun hän vaan saisi oikean neitosen 

niin maksaisi hän kernaasti, jos niiksi tulisi, ta- 
vallista piian palkkaa isomman palkan, sillä eihän 
tyttö tulisi tekemään ainoastaan tavallista piian 
työtä, vaan myöskin vetämään vieraita taloon ja 
siitä sopisi aina maksaa pah taalaa enempi vii- 
kossa. Kun hän nyt vaan onnistuisi saamaan 
oikein sopivan. Se kyllä ajan oloon kannattaisi. 

Tuomisen kalpeat, oluen juonnista pöhötty- 
neet kasvot kirkastuivat, kun hän ajatteli loista- 
via tulevaisuuden toiveitaan, vaikkakin hän jo 
monet kerrat oli seisonut samalla paikalla ja 
turhaan tarkastellut siirtolaisnaisia, jotka ute- 
liain, vaikkakin vähän pelokkain kasvoin as- 
tuivat luvattuun maahan. Varovasti veti hän 
povitaskustaan esiin melkein mustan sikarin, pu- 
rasi pään puikki ja alkoi juuri sytyttää toisen 
pään, kun Castle Gardenin ovet avautuivat ja 
ensimmäiset tulokkaat tulivat näkyviin. Nope- 
asti sukasi hän sikarin takaisin taskuunsa ja 
astui pari askelta eteenpäin voidakseen niin lä- 
heltä kuii! suinkin tarkastella tulevia. 

Oli se kirjavaa joukkoa, joka hitaasti vyöryi 
alas Castle Gardenin porteista, joista jo niin 
monet korkealle tähtäävät toiveet, niin monet 
pettyneet unelmat ja niin moni murtunut ja hä- 
viöön joutunut elämä oU vaeltanut tuntematonta 
tulevaisuutta kohti, joka kaikkein useimmilla oli 
käynyt paljoa synkemmäksi kuin mitä he olivat 
ajatelleet. Oli siinä vanhoja ihmisiä, jotka vasta 
pitkällisen ja totisen tuumailun jälkeen olivat 
päättäneet astua tuon pitkän askeleen kotimaasta^ 
ja ystävien luota; oU nuoria seikkailun haluisia 
miehiä ja naisia, jotka rinta täynnä valoisia tule- 
vaisuuden toiveita vaan odottivat päästäkseen 

uuteen kultalaan ja saadakseen siellä kaiken 
sen, mitä ei kotimaa ollut kyennyt heille anta- 
maan; miehiä, joiden kasvoissa kuvastui heidän 
myrskyinen menneisyytensä ja jotka olivat pa- 
koitetut alottamaan uudelleen elämänsä toisessa 
osassa maailmaa, jossa heidän tappionsa olivat 
tuntemattomat; sekä vihdoin tuo suuri lauma 
todellisia työmiehiä, jotka olivat tulleet tänne 
ansaitsemaan parempaa päiväpalkkaa kuin koti- 
maassa, syömään joka päivä vatsansa täyteen ja 
jos mahdollista saamaan jotakin kokoon yli jo- 
kapäiväisten menojen sekä tulevaisuuden varalle 
että kotiin jääneiden vaimojen ja lapsien ela- 
tukseksi. 

Saapunut laiva oH yksi suurimpia siirto- 
laislaivoja, ja kauvan kesti, ennenkun tuhansiin 
nouseva matkustajalauma oH selvinnyt kaikista 
muodoUisuuksista tuossa rumassa, vanhassa ra- 
kennuksessa ja päässyt ulos lämpimään päivä- 
paisteesen, joka heloitti tuolla Batteryn puis- 
tossa ja teki sen niin hauskaksi, iloiseksi ja 
rauhalliseksi kuin jos se olisi ollut satain peni- 
kulmain päässä saaliinhimoiaesta suuresta kau- 
pungista, jonka melu ja jyrinä vaan kaukaa 
kuului sinne puitten välitse. 

Siirtolaiset tulivat, mitkä yksitellen, mitkä 
perheittäin tai suuremmissa samanseutulaisista 
muodostuneissa ryhmissä, useimmat uteliaasti 
tähystellen ympärilleen nähdäkseen ensimmäisen 
vilahduksen tuosta ihmeellisestä maasta, jossa 
kaikki ihmiset voivat rikastua, toiset taas välinpitä- 
mättöminä astellen ja hyvin tietäen, että työ on työtä 
kaikkialla maailmassa ja että ainoastaan muuta- 
mat onnenlapset pääsevätalkuvastukstf ta vapaiksi. 

Itaalialaiset puhelivat vilkkaasti ja viittilöivät känil- 
lään ryhmissä kulkien; saksalaiset perheenisät ko- 
ettivat huolestunein kasvoin koota ympärilleenrvai- 
monsa ja lapsensa; ruotsalaisilla naisilla oh pääs- 
sään kummallisen koreita hattuja merkkinä pian 
alkavasta yhdenvertaisuudesta ;venäläis-puolalaiset 
juutalaiset olivat puetut pitkiin, kantapäihin saakka 
ulottuviin kauhtanoihin ja heidän silmissään pa- 
loi väijyvä nöyryys; irlantilaisten katseet ja käy- 
tös osoittivat uhkamielisyyttä ja röyhkeyttä — 
sfftialla sanoen, Tuominen olisi voinut siinä nähdä 
näytteitä kaikista Euroopan eri kansallisuuksista. 
Mutta hän ei nähnyt muuta kuin joukon muu- 
kalaisia, joiden puvut ja kasvot olivat hänelle 
vieraita. Sillä suomalaiset tulivat tavallisuuden 
mukaan viimeisinä. He olivat oleksineei yh- 
dessä koko matkan kestäessä ja odottivat nyt 
rauhallisesti, kunnes kaikki muut olivat selvin- 
neet lähtemään, pysyäkseen yhdessä vielä viime 
hetkelläkin. OHhan heidän melkein kaikkien 
mentävä konttooriin State Streetin varrella mikä 
millekin asialle, tiedustelemaan kirjeitä, kysele- 
mään työnansiota y. m. s., niinkuin ohvat koke- 
neilta ameriikkamiehiltä kuulleet pitävän tehdä. 

Viho viimein tulivat ensimmäiset suomalai- 
set esiin. Tuominen astui vielä pari askelta 
eteenpäin, sillä elPeivät hänen silmänsä valeh- 
delleet, niin vilahteU tuolla jo hame ovessa en- 
simmäisten miesten takana. 

— Tervetuloa Ameriikkaan, pojat! huusi 
hän jo kaukaa heille, ikäänkuin olisi hän aavis- 
tanut, että tänään ei hänen toivonsa tulisi häntä 
pettämään. 

Tulokkaat katselivar häntä ensin uteliaasti. 
Heitä oli paljon varotettu kaikellaisista roistoista, 
joita vetelehtii New-Yorkissa ja he tiesivät hy- 
vin kyllä, että niiden joukossa oli omia kansa- 
laisiakin. 

Tuo suupaltto oli varmaankin joku sem- 
moinen; parasta olla hänen kanssaan mihinkään 
puheisiin rupeamatta. ^ 

Mutta Tuominen ei heittänyt niin hevillä, 
sillä tällä kertaa ei hän ollut erehtynyt. Siellä 
tuU todellakin pullea, punaposkinen tyttö kahden 
miehen seurassa. Tytön ulkomuoto teki valtavan 
vaikutuksen Tuomisen mieleen. Eihän se tosin 
ollut sen tulevan »puhvetsikan» näköinen, jota 
hän mielessään oli kuvitellut eikä näyttänyt lii- 
oin laulajattareltakaan, mutta sen sijaan oli ty- 
tössä jotain muuta, joka sykähytti miehen sy- 
däntä ja sai hänen vetiset silmänsä kiilumaan. 
Siinä oli se syötti, joka tulisi houkuttelemaan 
merimiehet takaisin hänen kapakkaansa! 

— Hyvä päiVä! Hyvä päivä! sanoi hän, 
kun seurue kulki ohi. Mistäpä tulette, hyvät 
ystävät! 

Tyttö ja hänen seuralaisensa näyttivät ar- 
velevan, mutta eivät vastanneet. Heistä oh ko- 
vin outoa, että heti vieraalle maalle tultuaan 
saivat jo kuulla omaa kieltänsä puhuttavan. 

— Minnekkä matka? jatkoi Tuominen sa- 
malla ystäväUisen suojelevalla äänellä ja seu- 
rasi heitä. Minä olen vanha new-yorkilainen 
ja voin auttaa teitä, jos tarvitsette -itetää 
jotain. 

— ' Menemme kapteeni Jeanssonille, vastasi 
toinen miehistä vastahakoisesti, — työtä tietämään. 

— Entä tämä tyttö? Jos hän hakee työtä, 
niin voisin minäkin ehkä antaa. 

— Totta kai työtä haen, vastasi tyttö ly- 
hyesti. Uuden tuttavan ulkomuoto ei lisännyt 
hänen luottamustaan new-yorkilaisiih. 

— No, jos niin on, niin ehkä voimme so- 
pia heti kaupoista, sanoi Tuominen, joka oli 
päättänyt käyttää tilaisuutta hyväkseen niin pal- 
jon kuin mahdollista. IVIinuUa on hotelli täällä 
New- Yorkissa ja minä tarvitsen kunnon tytön 
yhtä ja toista toimittamaan. Tässä maassa ei pal- 
velusväki kelpaa juuri mihinkään ja sentähden 
maksan minä mielelläni hyvän palkan, kun vaan 
saan jonkun, joka kelpaa. Mitä arvelette neljästä 
taalasta viikossa? oma huone ja vapaa ylöspito 
tietysti? ja kaksi vapaata iltaa viikossa? Se on 
toista kuin kotona kolmekymmentä markkaa vuo- 
dessa talon ruuassa! 

Matleena Jussila pysähtyi ja tuijotti silmät 
selällään kiusaajaan. Neljä taalaa viikossa — 
kaksikymmentä markkaa! Mies mahtanee olla 
kauhean rikas — mutta hänellä onkin hotelli. 
Eihän tuo näyttänyt niin erittäin pulskalta päivä- 
paisteessa, joka sai hänen kasvojensa harmaan 
keltasen, hkaisen . kalpeuden vielä selvemmin 
esiintymään happamen kosteiden, punareunaisten 
silmien rinnalla. Mutta hän oli hyvissä vaat- 
teissa ja se seikka vaikutti, etfei Leena tehnyt 
itselleen sen tarkempaa selkoa hänen ulkomuo- 
dostaan, vaikkakin vaistomaisesti tunsi sen epä- 
miellyttävän vaikutuksen. Eikähän se merkinnyt 
kerrassa mitään sen tosiasian rinnalla, että hä- 
nelle tarjottiin kaksikymmentä markkaa, viikossa 
— viikossa! Johan äiti ja sisaret voisivat siellä 

kotimökillään elää puoli vuotta yhden kuukau- 
den palkalla. 

Tuossa tuokiossa risteilivät nuo ajatukset 
hänen aivoissaan ja hän oli jo valmis siinä pai- 
kassa vastaamaan myöntävästi, kun toinen mie- 
histä avasi suunsa kysyäkseen Tuomiselta, pu- 
huiko hän totta ja oliko hän todellakin se, joka 
sanoi olevansa. 

— Voin vaikka vannoa! vakuutti Tuominen, 
ja jos ette minua usko, niin voittehan kuulus- 
tella Jaenssonin konttorissa. Herrat tuntevat 
minut ja minä voin lähteä itsekin mukaan. 

Lähdettiin taas liikkeelle, Tuominen ja Leena 
etunenässä. Tuominen tekeytyi oppaaksi ja ker- 
toi Batterypuistosta ja näytteli pilarirautatietä, 
jonka alatse he kulkivat ja rauhoitteli hyvin suo- 
jelevalla äänellä Leenaa, kun tämä säikähti hei- 
dän päänsä päällitse karkaavaa rautatiejunaa. 

Leena kuunteU häntä tarkasti ja sai hänen 
puheestaan hämärän käsityksen hänen eteväm- 
myydestään ja suurista tiedoistaan, mutta koko 
ajan helisivät hänen korvissaan hopearahat ja 
surisivat hänen korvissaan sanat: nelj^ taalaa 
viikossa — kaksikymmentä markkaa! Tässähän 
tulisi rikkaaksi tuossa tuokiossa — semmoisia 
tuloja ei ollut monella rikkaalla talonisännällä- 
kään kotona Suomessa. 

Tultuaan ulos puistosta kulkivat he kadun 
poikki ja astuivat siirtolaiskonttoriin. Se oli 
täynnä vastatulleita siirtolaisia, jotka olivat tul- 
leet sinne samoissa asioissa kuin hekin ja nyt 
ihmeissään katselivat seinillä olevien suurten 
höyrylaivain komeita kuvia ja koreita aikatau- 
luja ja ilmoituspapereita, joita oh kaikkialla, ja 

rfoita ahkerassa toimessa olevia konttoriherroja, 
jotka paitahihasillaan häärivät pitkien, hie- 
nosti maalattujen tiskien takana, kirjoitellen ja 
ratuutellen, vastaten kysymyksiin ja tietoja 
antaen. 

Tuominen timkeutui kursailematta joukon 
läpi vetäen Leenaa kädestä niin lähelle tiskiä 
kuin suinkin, ja puhutteli erästä konttoristeista 
suomenkielellä. 

— Olkaa hyvä ja sanokaa tälle tytölle, sa- 
noi hän varmasti, onko minussa miestä maksa- 
maan hänelle neljä taalaa viikossa, jos rupee 
palvelukseeni. 

— Viikossa, lisäsi Leena vielä varmem- 
maksi vakuudeksi. 

— Aiotteko ruveta tuon miehen palveluk- 
seen? kysyi konttoristi osoittaen vähän ylenkat- 
seellisesti hotellin isäntää kynänsä varrella. 

— Aionhan minä, jos se vaan on se, mikä 
sanoo olevansa. 

— Kyllähän hänellä on varaa maksaa niin 
paljon ja vielä enemmänkin, jos tarvitaan, mutta 
ei se gie mikään hyvä paiUca. 

Tuominen muljautti äkäisen katseen happa- 
mista silmistään konttoristia kohti, murahtaen 
samalla, etfei hän ollut tehnyt mitään pahaa 
kenellekään, mutta Leenan mieleen iski salamana 
yksi niistä varoituksista, joita hän oli matkalla 
saanut kokeneemmilta ihmisiltä. 

— Onko se . . . onko se semmoinen paha- 
maineinen paikka? kysyi hän niin kauhistuneen 
näköisenä, etfei konttoristi voinut olla suutaan 
hymyyn vetämättä. 

— Ei, ei, sanoi hän rauhoittaen. Semmoi- 
nen paikka se ei ole, mutta miehiä käy siellä 
laumoittain kaikellaisia, ja ne juovat ja . . . 

— Sitä en pelkää, keskeytti Leena päättä- 
västi niskaansa nykäisten. Miehiä oli hän näh- 
nyt ennenkin, sekä humalaisia että selviä. ElPei 
siinä ole muuta mitään, sanoi hän, niin hän ot- 
taa paikan. 

Asia oli päätetty. Konttoristilla oli muuta- 
kin tekemistä kuin pitää puheita maailman pa- 
huudesta itsepäisille talonpoikaistytöille, jotka 
lopulta kuitenkin tekivät niinkuin itse tahtoivat. 
Hän kohautti olkapäitään ja kääntyi toisen asia- 
miehen puoleen, joka oli kysynyt jotain, silP- 
aikaa kuin Leena tiedusteli tulevalta isännältään, 
milloin hänen olisi tultava palvelukseen, kuinka 
hän saisi kirstunsa Castle Gardenista y. m. s. 

Kaiken sen aikoi Tuominen ottaa toimit- 
taakseen. Leena vaan odottaisi täällä niin kau- 
van kuin hän hankkii tavarain hakijan ja sitten 
voivat he heti lähteä hotelliin. — Mutta eikö 
hänellä ollut ketään tovereita, joille tahtoi heit- 
tää hyvästinsä? 

Ei, ei muita kuin mitä oli laivassa tulles- 
saan tavannut, hän oli aivan yksin. Eikä ollut 
hänellä ulosseteliäkään, kun ei ollut ennen ollut 
palveluksessa, mutta papinkirja hänellä oli ja 
passi kirstussa. 

— Niitä ei täällä kysytä, ilmoitti Tuominen 
mahtavasti. Tämä on vapaa maa, jossa jokai- 
nen on oma herransa. 

OUhan se Leenasta vähän merkillistä. Aivan 
siis kuin löysäläisiä kaikki. Mutta hänellähän 

oli kirjansa, olkootpa muut miten tahansa, se ei 
häntä liikuttanut. 

Hän heitti hyvästinsä muutamille matkato- 
vereilleen, jotka hekin olivat tulleet konttoo- 
riin ja lähti sitten uuden isäntänsä kanssa ta- 
kaisin Castle Gardeniin. Siellä selvitettiin pian 
asiat ja lähdettiin pylväsrautatien lähimmälle ase- 
malle. 

Väkijoukko, joka kahtena yhtämittaisena 
jonona virtaili ylös ja alas korkeita, likaisia 
rappuja, melu ja hälinä kadulla, junain jy- 
minä, jotka hurahtivat heidän päänsä päällä 
ilmassa, ennenkun Leena ja hänen saattajansa 
ehtivät ylös asemalle, sanomalehtipoikain ja ken- 
gän kiillottajain huudot, — sanalla sanoen, tuo 
kuohuva, ahertava elämä suuressa maailman 
kaupungissa, josta hänellä ei ollut ennen aavis- 
tustakaan, alkoi pelottaa Leenaa ja huimata hä- 
nen päätään niin, että hän tunsi itsensä melkein 
sairaaksi. Ja kun he sitten ohvat ahtautuneet 
täyteen rautatievaunuun ja lähtivät ajaa rämistä- 
mään huonerivien ohi niiden kolmannen kerroksen 
ikkunain kohdalla, tehden päätä pyörryttäviä mut- 
kia katukulmissa, ja kun he pyyhältivät kattojen 
yli ja näkivät jalkainsa alla kadulla myllertäviä 
ihmisiä, hevosia ja vaunuja, — silloin kalpeni 
Leena pelosta ja tarttui vaistomaisesti Tuomista 
käteen, ikäänkuin turvaa hakien. 

Tuominen koetti rauhoittaa häntä sillä, etf ei 
tässä ollut hätää mitään, mutta omassa mieles- 
sään naurahti hän, hyvää onneaan ajatellen. Juuri 
tuommoisen tyhmän raukan, joka ei mitään ym- 
märrä, hän tarvitsee. Semmoisen saisi kyllä 
suostumaan vaikka mihin. 

Vihdoinkin saavuttiin määräpaikkaan ja nous- 
tiin junasta. Hetken kuluttua oltiin Ghenystree- 
tin hotellissa. Yksi ja toinen mies tervehti erit- 
täin ystävällisesti Tuomista ja näkyi aikovan 
antautua puheihin, mutta Leenan isäntä oli vaan 
viekkaan näköinen ja näkyi tahtovan sanoa: 
toiste, nyt et minulla ole aikaa. 

Kapakan sali oli autio ja tyhjä, lukuunot- 
tamatta vanhaa Vehkalaista, talon vartijaa, joka 
istui tiskin takana ja imi piippuaan, puoli hu- 
malassa ja muuten tyytyväisenä osaansa. Hän 
oli asunut Tuomisen luona maissa ollessaan aina 
siitä pitäen kuin hän kuusi vuotta takaperin oh 
ensi kerran tänne tullut. Silloin oli hän juonut 
kaikki palkkarahansa ja juonut yhä edelleen ve- 
laksikin, kunnes luottokin loppui ja hän oU pa- 
kotettu uudelleen merelle lähtemään. Sen jälkeen 
oli hän säännöllisesti joka matkan jälkeen tuonut 
rahansa Tuomiselle maksaakseen velkaansa, mutta 
se ei ollut vielä tähän päivään saakka onnistunut. 

Joka kerta kun hän otti uuden pestin, sai 
hän tietää olevansa velkaa koko joukon taaloja 
asunnosta, ruuasta ja whiskystä ja sentähden 
tuli hän aina takaisin. Ja kun ei hänellä ollut 
parempaakaan tekemistä, suostui hän vartioimaan 
taloa ja hoitamaan liikettä Tuomisen poissa ollessa. 

Leena katseli ympärilleen ja jonkunlainen 
kummastus kuvastui hänen pyöreissä, pyylevissä 
kasvoissaan. Eihän hän ollut monta hotellia 
eläissään nähnyt, mutta kyllähän hän oli kuvail- 
lut ne mielessään vähän hienommiksi sen mu- 
kaan, mitä niistä oli kuullut 

Tuominen huomasi heti sen epäedullisen 
vaikujpksen, minkä hänen talonsa teki. 



62 SIIRTOLAISIA. 



— Täällä tullaan korjaamaan ja siistimään, 
riensi hän sanomaan. 

— Kyllä sietääkin, sanoi Leena. Missä on 
kyökki? 

— Vielä tästä sinne ehditään, arveli Tuo- 
minen. Et sinä tule kuitenkaan kyökissä seiso- 
maan, vaan tulee sinun olla täällä sisällä pas- 
saamassa vieraita ja huoneita siistimässä. Kokki 
hoitaa yksinään kyökkiasiat. 

Kokki! Se kuului komealta Leenan kor- 
vissa. Mistäpä hän tiesi, että kokki oH vanha, 
juoppo matruusi, joka käveli puujalalla katkais- 
tuaan toisen jalkansa juopuneitten tappelussa ja 
joka sentähden oli iloinen, kun sai hoitaa patoja 
Tuomisen hoteUissa ja siitä hyvästä sai vapaan 
asunnon ja ruuan ja silloin tällöin muutamia ku- 
luneita vaaterepaleita. 

— No, entä huoneeni ? kysyi Leena edelleen. 
Sen saattoi Tuominen näyttää. Hän oli itse 

histeröinyt uusia tapetteja pienen putkan seinille 
yläkerrassa ja Vehkalainen oli valkaissut katon,' 
ja nyt luuli hän, että Leena tulisi ihastumaan 
tuosta komeudesta. Mutta hän oU unhottanut 
pesettämästä lattian ja ikkunan, jota ei oltu 
avattu Tuomisen talossa ollessa, niin että van- 
han tupakan savun, huonon väkiviinan, happa- 
men tapettiliisterin ja vanhan lian haju oli aivan 
inhoittava, samalla kun lattian kionnollista väriä 
oH mahdoton eroittaa lian ja tupakan sylen alta. 

— Tämähän on kuin sikopahna, sanoi 
Leena vihoissaan, niin pian kuin näki huoneen. 
Eikä edes lukkoa ovessa. Täällä en nuku minä, 
jos en saa lukkoa oveen. Ja lattia täytyy pestä 

heti paikalla, ennenkun sänky ja kirstu kanne- 
taan sisään. Saanko minä piironginkin? 

— Totta kai, , vakuutti Tuominen, joka ei ol- 
lut vielä selvillä puhvetsikkansa luonteesta, mutta 
oli kuitenkin päättänyt tehdä hänelle kaikessa 
mieliksi. Säät keinutuolinkin ja maton lattialle. 

Leena naurahti ja hänen kasvonsa kirkas- 
tuivat. Keinutuolin ja maton! Ei tämä sitten- 
kään näkynyt olevan mikään köyhä paikka, 
vaikk'ei täällä ollut ketään, joka ohsi kyennyt 
pitämään taloa kunnossa. Mutta kohta tässä 
kaikki paranee, kunhan hän vaan saa alkaa tehdä, 
mitä tahtoo. 

— Onko talossa pesusoikkoa? Ja sanokaa 
kokille, että panee vettä kiehumaan. Täällä täy- 
tyy tehdä puhdasta jo ennen iltaa! 

— Lämmintä vettä ja kuumaa vettä on aina 
saatavana, sanoi Tuominen. Täällä ulkona rap- 
pujen edessä on kaksi hanikkaa. — Kas tässä 
— eikä tarvitse muuta kuin vääntää, niin saapi 
vettä kuinka paljo tahansa, sekä kylmää että 
lämmintä. 

Leenan pyöreät silmät kävivät vielä pyö- 
reämmiksi. Olihan hän kuullut Ameriikkaa kum- 
maksi maaksi kehuttavan, mutta että täällä oli 
vettä seinissä, niin etfei muuta kuin panee vaan 
juoksemaan, sitä hän ei ollut osannut arvata. 
Ja vielä lämpöistä vettä! 

Hänelle tuli vielä suurempi halu alkamaan 
siivousta heti paikalla, hän riisui päällysnuttunsa 
ja huivinsa — sen oH hän päättänyt vaihtaa hat- 
tuun heti kohta kuin sai nostaa palkkaansa — 
ja alkoi riisua puolivillaista hamettaan aivan 
kuin oUsi ollut kotimökillään. 



64 SIIRTOLAISIA. 



— Missä teillä on soikot ja pesurievut ja 
sen semmoiset? kysyi hän Tuomiselta, joka ei 
oikein tiennyt miten olla. 

— Minä lähetän Vehkalaisen tuomaan mitä 
tarvitaan, sanoi hän saadakseen vähän miettimi- 
sen aikaa, sillä semmoisia kapineita ei ollut ta- 
lossa vielä hänen aikanaan käytetty. • 

Mutta Vehkalainen pani vastaan näitä uusia 
laitoksia. 

— Mitä konsteja sinä nyt olet keksinyt? 
kysyi hän äkäisesti, saatuaan selville, mistä oli 
kysymys. Täällä tulee h — n hauska, jos akka- 
väki pääsee komentelemaan — hakekoon itse, 
mitä tarvitsee! 

— Niin hakeekin! keslceytti hänet Leena, 
joka jo seisoi ovessa avojaloin ja paitahihasil- 
laan, aivan niinkuin kotonaan. Odotus oli jo 
käynyt hänelle pitkäksi. 

Vehkalaisen veret alkoivat jo vilkastua ja 
ja Leena seurasi häntä kyökkiin, silPaikaa kun 
Tuominen kaatoi poskeensa pitkän ryypyn mie- 
lensä rohkaisemiseksi. Oli niinkuin oHsi sisälli- 
nen ääni sanonut hänelle, etfei tuon uuden 
puhvettineidin hallitseminen tulisi olemaan niin- 
kään helppoa kuin hän oli kuvitellut. 

Alussa antoi hän kuitenkin Leenan tehdä 
mitä tahtoi ja seurauksena siitä oU, että hotelli 
muutamain päiväin kuluessa oli tavattomasti 
muuttunut. Ikkunat olivat käyneet niin kirk- 
kaiksi, että ihan voi eroittaa ohi kulkevain kas- 
votkin, vanha kapakan tiski loisti puhtautta ja 
astiatkin oUvat vähitellen kadottaneet paksuim- 
man iskoksensa. Kapakan lattiakin pestiin ja 

sannoitettiin, sittenkun Leena surukseen oli saanut 
kuulla, etfei New- Yorkissa kasvanut katajia. 

Täytyi jo Tuomisenkin myöntää, että hänen 
hotellinsa alkoi näyttää aika somalta ja sentäh- 
den tukki hän suun Vehkalaiselta, joka näiden 
siivoomispuuhain aikana kulki kuin eksyksissä, 
käskien hänen mennä matkojaan, jos halutti. 
Kyökkiinkm saakka ulottui siivoomisinto ja 
kokki sai kovan käskyn pitämään kaikkia puh- 
taana. Näytti melkein siltä kuin halUtusohjat 
kokonaan olisivat siirtyneet Leenan käsiin. 

Mutta sitä ei hänen isäntänsä aikonut ajan- 
oloon ollenkaan sietää. Sen hän kyllä ymmärsi, 
että muutoksesta olisi liikkeelle hyötyä, mutta 
omasta puolestaan oli hän kuitenkin sitä mieltä, 
että puhtaana pito on niitä inhimmiUisiä heik- 
kouksia, jotka hyvin pian vievät vaaralliseen lii- 
allisuuteen. Sitäpaitse oli hänellä täysi työ ka- 
pakan puolella, kun kaikki naapuriston joutilaat 
merimiehet ohvat rientäneet katsomaan Tuomi- 
sen uutta »puhvetsikkaa», jonka tulosta maine 
oU levinnyt uskomattoman nopeasti. 

Paljon eivät uteliaat kuitenkaan saaneet 
nähdä häntä ensi päivinä ja elPei Tuominen olisi 
ollut siksi viisas, että vähitellen ja aivan hitaasti 
kasvatteli häntä puhvettineidin tehtäviin, niin on 
hyvin luultavaa, että hänen aikeensa eivät olisi 
ensinkään toteutuneet. Tyttö ei varmaankaan olisi 
suostunut myöhään yöhön palvelemaan enemmän 
tai vähemmän — useimmittain enemmän — juo- 
puneita merimiehiä, jotka tietysti kaikki tahtoi- 
vat osoittaa hänelle kohteliaisuuttaan, useimmiten 
kouraan tuntuvassa muodossa. Mutta ensi aluksi 
tarvitsi hänen vaan kolme neljä kertaa päivässä 

tulla sisään laseja pesemään, jonka uudistuksen 
Tuominen oli keksinyt totuttaakseen tyttöä vähi- 
tellen talon tapoihin, ja silloinhan saattoi häntä 
helposti pyytää auttamaan vähän tarjoillessakin, 
kunnes avun tarve kasvamistaan kasvoi niin, 
että Leena muutamien viikkojen kuluttua ei jou- 
tanut muuta tekemään kuin kantelemaan olutta 
ja whiskyä vieraille aamusta iltaan. 

Sillä vieraiden tulva kasvoi päivä päivältä. 
Siinä kohden oHvat Tuomisen laskut toteutuneet. 
Mitkä tulivat Leenan pulleata kauneutta ihaile- 
maan, mitkä asettuivat taloon siinä vallitsevan 
puhtauden vuoksi, jolla alalla muut saman ka- 
dun varrella olevat hoteUit eivät ollenkaan voi- 
neet kilpailla Tuomisen hotellin kanssa. 

Tuominen kulki päivät päästään myhäh- 
dellen mainiota aatettaan, otti vastaan kaikki 
vieraidensa tarjoukset ja oU aamusta iltaan pikku 
pihkassa, mulkoellen yhä hellemmin ihanata Lee- 
naansa. Joka kerta kun Leena kivahti jollekin 
ihailijoistaan, loisti Tuomisen naama tyytyväisyy- 
destä, ja kun Leena kerran läimäytti aika kor- 
vapuustin liiaksi lähentelevälle matruusille ja 
matruusi aikoi antaa takaisin samalla mitalla, 
kävi Tuominen väliin, vaikk'ei ollut epäilystä- 
kään siitä, että ottelu tulisi päättymään niinkuin 
päättyikin — että Tuominen sai selkäänsä. 

Sellaisiin kohtauksiin — ja yleensäkin ase- 
maansa talossa — oli Leena tyytymätön. Oli- 
vathan ne miehet kotonakin ahdistelleet ja tap- 
pelivathan ne juovuspäissään, mutta ei toki niin- 
kuin täällä. Ja oli siinä ero, miten häntä koti- 
puolen pojat kohtelivat ja miten nämä. Jo tuumi 
Leena välistä lähteäkseen toista paikkaa hakemaan, 

mutta joka kerta kun muisti neljä taalaansa vii- 
kossa, haihdutti hän mielestään ne tuumat. Ne 
— ynnä juomarahat, joita hän oli oppinut otta- 
maan — nousivat vähitellen summaan, joka 
varmaankin näyttäisi äidistä ja sisarista käsittä- 
mättömän suurelta, kun hän ne joidenkuiden 
viikkojen kuluttua lähettäisi kotiinsa. 

Sillä heidän tähtensähän hän oli lähtenyt 
maailmalle omin päinsä, kun isän kuoltua olivat 
jääneet itse itsestään huolta pitämään. Eivät 
riittäneet tulot kaikille siitä pienestä maatilkusta, 
joka oh tuvan ympärillä. Silloin oh hän päät- 
tänyt tehdä niinkuin monet muutkin tytöt hänen 
kotipitäjästään. Olivathan muutamat heistä sääs- 
täneet joissakuissa vuosissa useita satoja dolla- 
reja Ameriikassa ja Suomen rahassa karttui siitä 
suuret summat. Vaikk'ei hän saisikaan sääste- 
tyksi kuin kaksisataa, niin ostaisi hän sillä jo 
pienen maatilan. Kelpaisi sitten elellä! 

Hyvä onni oli hänellä ollutkin, kun jo ensi 
päivänä sai niin suuripalkkaisen paikan, että yh- 
dessä vuodessa saisi kokoon enemmänkin kuin 
tuon summan. Sillä juomarahat riittivät kaikkiin 
hänen omiin tarpeisiinsa, varsinkin kun isäntä 
tuon tuostakin lahjoitteU hänelle semmoisia ka- 
luja, joita muuten olisi täytynyt ostaa. 

Vaan sekään ei ollut hänestä oikein mie- 
leen. Joka kerta kun se antoi jotain, niin se 
taputteli ja oli niin ilkeän näköinen, että sydäntä 
etoi. Mutta kun ei ollut tietävinäänkään, niin 
ehkä heittäisi rauhaan. Sitä toivoen ja laskien, 
kuinka paljon hänellä mahdollisesti ohsi sääs- 
tössä vuoden lopulla, nukkui hän aina iltasin. 

Kesä kului ja hotellin liike parani yhä. 
Leena tiuskahteli hyvästelijöille yhtä äkäisesti 
kuin ennenkin, säästi, teki työtä ja teki lasku- 
jaan niinkuin ennenkin ja oli ylpeä siitä, että 
oli jo lähettänyt kotiinsa viisikymmentä taalaa. 
Tuominen ei enää juuri selvää päivää nähnyt. 
Päivät istui hän kapakkahuoneessa, mutta ei 
tehnyt muuta kuin joi vieraittensa kanssa. Ja 
Vehkalainen oli ottanut pestin Brasiliaan mene- 
vään laivaan — s. o. hänet oli melkein tiedo- 
tonna jätetty erään kapteenin huostaan, joka ei 
muuten saanut miehistöä Rio Janeiroon, missä 
keltakuume sinä vuonna raivosi pelottavalla ta- 
valla. Hän ei voinut palata sieltä ennen kuin 
syksymyöhällä, jos näet ollenkaan palasi. Mutta 
jos hän säilyi kuumeelta, niin olisi siitä kauppa 
mainio, sillä palkat Rion laivoilla olivat hyvät 
ja kapteenin kanssa oli sovittu niin, etfei tuo 
vanha juoppo saisi centiäkään palkkaansa ennen 
kuin New-Yorkissa. Kaikki näytti onnistuvan 
Tuomiselle ja sentähden tunsi hän olevansa ys- 
tävällisellä kannalla koko maailmaa kohtaan ja 
ennen kaikkia Leenaa kohtaan. 

Hänen ainoa surunsa oli nyt kuitenkin se, 
että Leena kohteli hyvin epäystävällisesti kaik- 
kia hänen lähestymisiään. Tuominen istui usein 
pitkät hetket katsellen Leenan liikkeitä tiskin ta- 
kana, jossa hän hääri vikkelänä, pulleana ja 
hauskana niinkuin ainakin, ja kuta enemmän 
Tuominen katseli, sitä enemmän hänen happa- 
met silmänsä kiiluivat Ja jos Leena silloin 
meni ulos, niin seurasi hän heti jälestä, mutta 
jos hän yrittikään lähestyä, niin sähähti tyttö kuin 

kissa ja käski toki häpeämään. Tuomista se 
suututti päivä päivältä yhä enemmän. 

Ei ollut Leenakaan aivan yhtä hyvällä tuu- 
lella kuin ennen, sillä vaikka suuret säästöt hänen 
mieltään lohduttivatkin, ei hän kuitenkaan voinut 
salata itseltään, että hänen toimensa oli jotakuin- 
kin ikävää. Isäntä oH useamman kerran paljas- 
tanut tarkoituksensa ja muutamat nolatut ihailijat 
oUvat suutuksissaan sanoneet asioita, joista sel- 
västi kävi esiin, mitä he oikeastaan hänestä jajat- 
teUvat. Ei tarvittaisi muuta kuin että joku hänen 
pitäjäläisistään, joita taalla oli kaksikin jokapäi- 
väisinä vieraina, kirjoittaisi kotiin ja kertoisi, 
mitä he hänestä ajattelivat, niin olisi hänen hyvä 
maineensa pilalla. Ja samalla olisivat myöskin 
lopussa kaikki hänen kauniit tulevaisuuden toi- 
veensa, kun hän kotiin tultuaan ostaisi itselleen 
oman tilan. Monta kertaa oU hän jo todentakaa 
tuuminut lähteä uutta paikkaa etsimään, mutta 
aina olivat nuo kaksisataa dollaria, jotka hän 
ainakin tahtoi ennen sitä ansaita, estäneet hänet 
sitä tekemästä. Kohta olisi hänellä taas viisi- 
kymmentä säästössä ja silloin aikoi hän itse 
viedä ne Statestreetiin eikä antaakaan niitä 
Tuomisen vietäväksi niinkuin edellisellä kerralla. 
Hän aikoi puhutella konttoriherroja ja kysellä 
kaikenlaista, voidakseen tulla toimeen hotellista 
lähdettyäkin, sillä siitä oli hän selvillä, että elPei 
Tuominen jättäisi häntä rauhaan, niin menisi 
hän tiehensä, vaikka täytyisikin palvella puolesta 
palkasta. 

Odotettu päivä, jolloin summa oli täysi, tuli 
ja Tuominen oli luvannut seurata häntä kont- 
tooriin. Ensin oli Leena estellyt sanoen, että 

oli joutavaa mennä kahden asialle, jonka hän 
itsekin voisi hyvin kyllä toimittaa. Mutta kun 
isäntä tahtoi tulla, niin täytyi Leenankin suostua, 
ja kun he lähtivät liikkeelle aamupäivästä, niin 
oli Tuominenkin selvä ja sentähden ystävällinen 
eikä tehnyt kiusaa. 

Leenan asia toimitettiin pian ja hyvin ja 
Tuominen ehdotteli, että he menisivät kävele- 
mään Broadwaylle, jossa liikkui paljon ihmisiä 
kauniissa syysilmassa. Leena ihmetteli ihmette- 
lemästä päästyäänkin koreita myymälöitä ja ikku- 
noissa olevia koreita tavaroita, kunnes alkoi 
päätä pyörryttää ja hän tunsi olevansa enemmän 
uuvuksissaan kuin kuuman kesäisen päivän nii- 
tettyään. Ja hän ihastui iki hyväksi, kun Tuo- 
minen vei hänet konditoriin, joka oli hänestä 
aivan käsittämättömän komea ja hieno, ja tarjosi 
hänelle jäätelöä ja lasin likööriä. Eikä Leena 
tiennyt, mitä ihmettelisi enemmän, tuotako kau- 
nista huoneustoa ja tarjouksia vaiko isäntäänsä, 
joka liikkui täällä niin vapaasti ja haikailematta 
näiden hienojen ihmisten keskessä, että Leena 
tunsihe oikein moukkamaiselta semmoisen suu- 
ren herran seurassa. 

— Sääli sitä kuitenkin on, ajatteli hän, 
etfei kukaan ota huolta pitääkseen semmoisesta 
miehestä. Jos vaan kuka saisi hänet pysymään 
erillään viinasta, niin tulisi hänestä pian rikas, ja 
onhan se muuten jo nyt aivan kuin herrasmies. 

Leena oli nyt tavattoman myöntyväinen, 
niin, melkeinpä - ystävälhnenkin kotimatkalla, ja 
samoin kotona hotellissakin, josta oli seurauk- 
sena se, että Tuomisen silmät loistivat tavallista 
enemmän, kun kaikki ne pikku ryypyt, joita hän 

kotiin tultuaan oli kurkkuunsa keikautellut, alkoi- 
vat vaikuttaa. 

Kapakka tyhjeni varhain sinä iltana. Ei 
ollut iltapäivällä saapunut vieraita niin paljon 
kuin tavallisesti, osaksi luultavasti sentähden, 
että liike oli ollut suljettuna aamupäivällä, osaksi 
taas siitäkin syystä, että ilma oli tavattoman 
kuuma ja painostava, jonka vuoksi ihmiset ker- 
naimmin pysyttelivät ulkosalla. 

Leena istui avonaisen ikkunan ääressä ja 
tavaih varmaankin jo kymmenennen kerran sitä 
kirjettä, jossa äiti kertoi saaneensa ensimmäisen 
lähetyksen, viisikymmentä dollaria eh kaksi sataa 
viisikymmentä markkaa! Kaksisataa oli pantu 
säästöpankkiin, ne viisikymmentä riittäisivät kyllä 
kevääsen, kirjoitti äiti, hänelle ja lapsille, sillä 
sekä rukiista että potaatista oli tullut hyvä 
vuosi ja porsas näkyi hyötyvän ja kasvavan 
kaimiiksi jouluun mennessä. Leena hymähteli 
hyvillä mielin ajatellessaan hämmästystä ja iloa 
siellä kotona, kun toinen rahalähetys, joka oli 
tänään pantu menemään, saapuisi perille. Jos 
hän nyt vaan voisi kestää puoli vuotta lisää 
samalla palkalla kuin tähän saakka, niin olisi 
hänellä kaksisataa taalaa säästössä ja silloin 
voisi hän hakea itselleen hauskemman paikan ja 
tyytyä vaikka puoleenkin palkkaan, eirei häntä 
vielä haluttaisi matkustaa kotiin. Hän tunsi ole- 
vansa sovussa koko maailman kanssa ja niin 
tyytyväinen itseensä, että vastasi ystävällisesti, 
kun Tuominen rupesi puhelemaan. 

Mutta ei kestänyt kauvan, ennenkun Tuomi- 
nen taas herkesi ilkeäksi. Hän teki kaikellaisia 
viittauksia, yhä hävyttömämpiä, niin että Leenan 

oli hyvin vaikea pysyä ystävällisenä, vaikka hän 
melkein katsoi velvollisuudekseen osoittaa kiitol- 
lisuuttaan aamupäivällä annetusta avusta. Viimein 
sanoi hän olevansa uupunut ja meni huonee- 
sensa, mutta ei voinut estää sitä, että isäntä 
ohimennen tarttui häntä vyötäisiin. Leena kis- 
kasihe irti ja sanoi: hyi, hävetkää! mutta ei 
saanut sanotuksi sitä niin päättävästi kuin taval- 
lista, — oh niinkuin oUsi kiitolhsuuden velka 
hervaissut hänen vihastumistaan. 

Huoneesen tultuaan ja koettaessaan lukita 
oveaan, huomasi hän lukon olevan epäkunnossa 
ymmärtämättä, kuinka se oli tapahtunut. Mutta 
kun talossa ei ollut muita vieraita kuin pari 
vanhaa matruusia, jotka jo aikoja sitten olivat 
nukkuneet iltahumalaansa, niin ei hän ollut ollen- 
kaan levoton, vaan alkoi rauhallisesti riisuutua. 
Mielihyvällä oikasihe hän jo vuoteessaan, kun 
luuli kuulevansa askelia käytävästä. Ja samassa 
tarttui joku varovasti lukkoon. 

— Kuka siellä? Ei saa tulla sisään! Hän 
kääräsi nopeasti hameen hartiainsa ympäri. 

— Elä pelkää, minähän täällä vaan olen, 
sanoi Tuomisen ääni, samalla kun hän pisti 
sisään punaisen naamansa. Hän oli nähtävästi 
rohkaissut mieltään whiskyllä. 

— Mitä tahdotte? Menkää ulos! huusi 
Leena, kun Tuominen avasi oven ja tuli sisään. 

— Olehan vaiti! Elähän! En minä mitään 
pahaa! Horjuvin askelin astui hän lattian yli. 

— Menkää ulos! sanon minä. Antakaa olla! 
Etfette häpeä! 

— Kah, kah, elähän huuda noin! sanoi 
Tuominen ja koetti vetää hametta tytön olka- 

päiltä, samalla kun tämä puristi sitä minkä 
jaksoi. 

— Minä huudan, jos ette anna minun olla 
rauhassa! Ja huomenna minä lähden täältä. 
Ulos täältä tuossa paikassa eli minä näytän! 

Leena oli todellakin pelästynyt, mutta kun 
Tuominen riuhtasi hameen pois, suuttui hän 
silmittömäksi. Hän tempasi tomuharjan nur- 
kasta ja antoi Tuomiselle, joka taas lähestyi, 
semmoisen iskun kynsille, että käsi hervoten 
oikeni kupeelle. 

— Vai tappelet sinä sen — ! kiukutteli 
Tuominen, mutta herkesi samalla hyväksi ja 
jatkoi itkunsekaisella äänellä: — minkätäliden sinä 
olet niin tyly minua kohtaan? On kai sinulla 
ollut ystäviä niinkuin kaikilla muillakin, enkähän 
minä ole muita pahempi. 

Se vaikutti niinkuin olisi heittänyt tulta 
^tappuroihin. — Ulos täältä! huusi Leena. Etfette 
häpeä sillä tavalla puhumasta. Kyllä minä tässä 
tien näytän! Ja hän astui tomuharja ojona isän- 
tää kohtaan niin päättävästi, että tämä katsoi 
parhaaksi peräytyä. 

— Ka, menenhän minä, menen, sanoi hän. 
Se häntä tiesi sinut noin äkäiseksi. Saat kai 
minulta olla rauhassa! Sinä pidät semmoista 
meteliä, että kaikki naapurit kuulevat. 

Mutta Leena ei luottanut enää hänen lupauk- 
siinsa, vaan sulki oven niin hyvin kuin taisi, 
veti kirstunsa eteen ja istuutui hengästyneenä ja 
vihasta punoittaen miettimään sitä, mitä oli ta- 
pahtunut. 

Vai niin! vai sitä ne siis hänestä ajatteli- 
vat! Luulivat, että kuka tahansa voi tunkea 

hänen huoneesensa — ja odottivat päälle päät- 
teeksi, että hän niiaisi ja kiittäisi kunniasta. 
Lukonkin oli se kelmi särkenyt ja sitten tuli 
sisään kuin varkaat ja ryövärit. Tästä täytyi 
tulla loppu jo heti huomenna! 

Leena oli niin kiukuissaan, että melkein teki 
mieli itkeä ja mieltänsä rauhoittaakseen alkoi 
hän heti tyhjentää piirongin laatikoitaan kirstuun. 

Työ tyynnytti häntä vähän, niin että hän 
voi ajatella selvemmin ja silloin alkoi toinenkin 
puoli asiasta auveta hänen eteensä. Jopa milfei 
vähän kaipaus kirpeh mieltä, kun hän tarkasteli 
huonettaan, joka oli niin paljoa komeampi kuin 
kaikki ne, joissa hän ennen oli asunut — oikea 
herrasväen huone. Ja rahaa oli hän ansainnut 
oikein ahneesti, sata dollaria vajaassa puolessa 
vuodessa lukuun ottamatta kaikkea, mitä oli 
ostanut. Katkeraa' oli luopua kaikesta tästä ja 
ehkä odottaa kauvankin toista paikkaa. 

Sitten muisti hän vielä, etfei hänellä ollut 
paria dollaria enempää, lähetettyään aamupäi- 
vällä pois tuon suuren summan äidilleen. Se 
teki aseman vieläkin vaikeammaksi, mutta siitä 
huolimatta ei hän horjunut päätöksessään. Seu- 
raavana päivänä hän muuttaisi, maksoi mitä 
maksoi. Koska tässä maassa ei kuuluttu ulos- 
seteliä tarvittavan, niin ei häntä myöskään voi- 
taisi pakoittaa pysymään palveluksessa vuoden 
loppuun. 

Aamulla herätessään oli hän yhä yhtä varma 
päätöksessään. Kun hän tuli alas kapakkaan, 
oli isäntä jo täydessä touhussa ja lakasi kapak- 
kahuoneen lattiata — näytti siltä kuin tuo olisi 

tahtonut katua eilistä tekoaan ja sitä osoittaak- 
seen tarttunut luutaan. 

— Ethän sinä ole enää vihainen? kysyi 
hän ystävällisimmällä äänellään, kun ei Leena 
vastannut hänen »hyvään huomeneensa*. 

— Olinpa tai en, mutta sen minä sanon, 
etfen ole enää päivääkään tässä talossa, vastasi 
Leena äänellä, josta Tuominen säpsähti niin, 
että oli pudottaa vastansa, sillä semmoisia ' seu- 
rauksia ei hän ollut »leikistään* aavistanut. Nyt 
vasta huomasi hän, että Leenalla oli yllään par- 
haat vaatteensa, niinkuin olisi aikonut lähteä ulos. 

— Elä ole hullu, sanoi hän vähän aikaa 
mietittyään ja koettaen tekeytyä mahtavaksi. 
Mitä varten muuttaisit? Jos et tahdo, niin et 
tahdo, siinä se, mutta en minä ymmärrä, mitä 
siitä minulle mutkotat. Saatat niitä saada huo- 
nompiakin ystäviä. 

— Ehkä, mutta minä en ole semmoinen kuin 
te luulette ja sentähden muutan minä jo tänä 
paivanä. 

Vihdoinkin käsitti Tuominen, että tyttö tar- 
koitti totta ja samassa selvisi hänelle myöskin, 
mikä vaara tässä olisi tarjona. Sen hän tiesi 
hyvin kyllä, kuka tässä veti vieraita hotelliin. 
Ja nyt tulisi se, joka oli ylläpitänyt järjestystä 
talossa ja tuonut vieraita tänne aamusta iltaan, 
jättämään hänet vaan sen vuoksi, että hän oli 
tullut vähän leikkiä laskeneeksi hänen kanssaan! 
Ei, ennen olisi hän häneen vaikka selin, jos niiksi 
tulisi. Kyllä täytyy saada tyttö järkiinsä. 

— Hyvä lapsi, sanoi hän isällisellä äänellä, 
totta kai ymmärsit, että se vaan oli pilantekoa. 
Ei muistella enää koko asiaa ja sinä saat hienon 

kapan talveksi, kun et nyt vaan konstaile. Kyllä 
minä saatan pysyä erilläni, koska olet noin arka. 

— Minä viisi lahjoistanne, enkä usko raina 
lupauksiinnekaan ! Pois lähden. 

— Elä nyt ole järjetön! Tuomisen ääni 
kävi yhä lempeämmäksi. Kuulethan, etfen aio 
tehdä mitään pahaa. Sinä saat — saat viisi 
taalaa viikossa. Ksis niin, tuohon käteen! 

' — En, intteli Leena. Et petä minua jää- 
mään, et rahoilla etkä hyvillä sanoilla. Täällä 
pidetään minua kuin pahamaineista tyttöä ja 
vielä saavat kuulla siitä kotiinkin. Elkää koet- 
takokaan houkutella, minä en jää. 

Vaan hänen äänensä oli Tuomisesta jo vä- 
hän epävarmempi kuin alussa, ja luottaen siihen, 
että joka voittaa aikaa, se voittaa kaikki, sanoi 
hän kuivasti: 

— Tee niinkuin tahdot. Vaan viikon lop- 
puun täytyy sinun olla, oli miten oli, laki on 
semmoinen tässä maassa. Jos et ole siihen 
mennessä mieltäsi muuttanut, niin saat tehdä 
niinkuin tahdot. 

— Jos lie laki semmoinen, niin täytynee 
totella, sanoi Leena, niinkuin olisi hänen ollut 
hyvin vaikea mukautua, mutta mielessään ei hän 
ollut ollenkaan pahoillaan, että laki pakoitti hä- 
net ansaitsemaan viikon palkan ja hyvät juoma- 
rahat, ennenkun hän voi lähteä uutta paikkaa 
etsimään. 

— Mutta lukko teidän täytyy laitattaa, sanoi 
hän kuitenkin jotain sanoakseen. 

Tuominen oli kuin muuttunut sen opetuk- 
sen jälkeen, piti huolta siitä, että vieraat jätti- 
vät Leenan rauhaan, pysyttelihe itse jotakuinkin 

selvänä ja loitolla Leenasta. Häntä oikein kam- 
motti joka kerta kuin hän ajatteli, että tyttö 
ehkä pysyisi päätöksessään. Se olisi hänen 
varma häviönsä, aavisti hän. Vaikka hän voisi 
saada toisenkin, joka nyt ei ollut ollenkaan 
varmaa tähän aikaan vuodesta, niin ei ollut vä- 
hintäkään toivoa Leenan laisesta. Hänellä oli 
melkein taikauskoinen ajatus siitä, että Leena 
oli tuonut onnen taloon ja oli hän sentähden 
valmis mihin tahansa saadakseen hänen jäämään. 
Ja kyllä hän jäisi, eihän tuo ollut koko viikolla 
puhunut sanaakaan muutostaan. 

Mutta kun hän lauvantai-aamuna arveli 
Leenalle, että täpä jo kai oli heittänyt kaikki 
lähtöpuuhat sikseen, sai hän vastaukseksi var- 
man vakuutuksen, että niin ei suinkaan ollut 
asian laita. 

-^ Tänä iltana tahdon palkkani ja huo- 
menna muutan. 

Kiukku kuohahti Tuomisen rinnassa. Olisi 
tehnyt mieli karkaamaan hänen kimppuunsa ja 
pieksämään häntä, kunnes antautuisi armoille ja 
alkaisi rukoilla lupaa jäädäkseen. Mutta Tuomi- 
nen hiUitsi itsensä. Jos hän nyt tekisi pienim- 
mänkin hairahduksen, niin joutuisi hän ehdotto- 
masti tappiolle ja koko hänen alkava varalUsuu- 
tensa olisi mennyttä kalua. Jotain täytyi hänen 
keksiä pitääkseen Leenaa talossa, mutta mitä? 

Miettiessään, mitä hänen tulisi sanoa tai 
tehdä, katseli Tuominen Leenaa, kun tämä liik- 
kui tiskin takana näppärästi laseja pyyhkien. 
Ei hän ollut selvillä, mikä se oli tytössä, joka 
häntä miellytti, mutta kuta enemmän hän häntä 
katseh ja ajatteli, että tuo ehkä jo huomenna 

olisi poissa, sitä enemmän tunsi hän vanhan 
rakkautensa päähänsä nousevan. Ja samalla lei- 
mahti myöskin ilmiliekkiin se ajatus, että tyttö 
olisi voitettava ja pysytettävä paikoillaan. Tyttö 
oli naitava — muu mikään ei tässä auttanut. 
Eihän hän vielä ollut aikonut vaimoa ottaa, ei 
ainakaan Ameriikassa, jossa miehen täytyi olla 
vapaan johonkin tullakseen. Mutta aika keinot 
keksii. Tässä maassa ei ollut kumminkaan vai- 
kea päästä vaimosta erilleen, jos halutti — jos 
ei muuten niin voihan matkustaa toiseen päähän 
maata. Pääasia ohsi nyt vaan saada hänet py- 
symään paikallaan ja pitämään hikettä voimassa. 
Nämä mietteet risteilivät epäselvinä Tuomi- 
sen mielessä hänen katsellessaan tulevata vai- 
moaan ja hajamielisyydessään tyhjensi hän kaksi 
suurta lasillista whiskyä. Ja ikäänkuin olisi saa- 
nut niistä rohkeutta heti paikalla päättämään 
asiansa, sanoi hän sen enemmittä mutkitta: 

— Jos et jää paikoillesi entisillä ehdoillasi, 
niin voithan jäädä emännäksi taloon? Mitä 
tuumit siitä, että menisimme naimisiin? 

Se oli odottamaton ratkaisu. Leena tar- 
kasteli ihmeissään ja epäillen isäntäänsä, mutta 
miehen kasvoissa oli ilme, joka sanoi, että hän 
puhui täyttä totta. Oli kuin olisi Leenan silmiä 
huikaissut, kun hän ajatteli, mitä kaikkea tämä 
kysymys oikeastaan sisälsi. Hänkö emännäksi 
hotelliin, jossa ansaittiin hänen mielestään ääret- 
tömän suuria summia? Mutta ei hän kuiten- 
kaan tahtonut pitää Uika kiirettä. 

— En tiedä, vastasi hän hiljaisesti, enhän 
ole tullut tuota ennen ajatelleeksi. 

— Niinpä ajattele siten nyt, kehoitti Tuo- 
minen kuivasti. Hän oli hyvillä mielin, mutta 
samalla myöskin kiukuissaan, etteivät vaikeudet 
olleet muuten voitettavissa. Kuinka kauvan tar- 
vitset ajattelemisen aikaa? 

— Huomenna annan vastaukseni, sanoi 
Leena yhtä säyseästi kuin äsken. Hänen kun- 
nioituksensa isäntään, joka nyt esiintyi aivan 
uudessa valossa, oli viime hetkien kuluessa kas- 
vanut melkoisesti. 

Koko päivän kulki hän sitten niissä miet- 
teissä, että hänen kohtalonsa nyt oli ratkaistu, 
vaikk'ei hän suinkaan olisi ottanut Tuomista, 
jos olisi ajatellut ainoastaan miehen ulkomuo- 
toa. Mutta se nyt ei paljoa merkinnyt Olihan 
se tarpeeksi hyvä hänelle. Ehkä oli isäntä jo 
alusta pitäin aikonut hänet ottaa. Eikähän tuo 
ollut pahankurinen humalassakaan. Kun Leena 
vaan saisi hänet oikein käsiinsä, niin tekisi hän 
juomisesta lopun ja silloin he pian rikastuisivat, 
niin että voivat matkustaa kotiin ja ostaa oikein 
herrastalon. Kun se oli selvällä päällä, niin 
olihan se nyt niinkuin oikea herrasmies. Hullu 
hän olisi, jos semmoisen tarjouksen hylkäisi. 

Mutta oikein selville ei hän päässyt asiasta 
ennen kuin illalla, kun oli yksin huoneessaan 
ja jouti askareiltaan miettimään. 

— Jos hän lupaa antaa minulle neljä taa- 
laa viikossa kotiin lähetettäväksi — eli edes 
kaksikaan — ja suostuu muuttamaan takaisin 
Suomeen, kun olemme keränneet tarpeeksi rahaa, 
niin otan minä hänet. 

Mutta kun hän seuraavana aamuna ilmoitti 
päätöksensä Tuomiselle, niin takertuivat sanat 

kurkkuun eikä hän voinut pyytää kuin kaksi 
taalaa kotona oleville, ja sitäkin hän häpesi, 
vaikka Tuominen kernaasti suostui kaikkeen. ^ 

Ja niin päätettiin, että he menisivät naimi- 
siin kolmen viikon kuluttua. Ensin vaati Leena 
kuuden viikon lykkäystä, että heidät voitaisiin 
rehellisesti kuuluttaa hänen kotipitäjänsä kirkossa, 
mutta kun Tuominen varmasti vakuutti, että 
kuuluttaminen olisi tarpeetonta Ameriikan lain 
mukaan, niin tinki hän odotusajan kolmeen 
viikkoon, mutta sen vähempään ei hän suostu- 
nut. Hän tahtoi, että kirje ehtisi asiasta äidille, 
ennenkun kaikki oli tehty tai ainakin samaan 
aikaan.* Ja niin päätettiinkin. 

Tuominen ei ollut hullumpi sulhaismies. 
Häntä kyllä aikatavalla harmitti, että hänen oli 
täytynyt suostua naimisiin saadakseen tahtonsa ** 
täytetyksi, mutta hän oU Uika viisas sitä näyt- 
tääkseen ennen kuin oli saanut ohjat käsiinsä. 
Niin kauvan kun Leena ei ollut tarpeeksi lujasti 
sidottu, oli parasta pysyä aisoissa, ett*ei se pää- 
sisi tyhmyyksiä tekemään. Tuominen auttoi mor- 
siantaan niin paljon kuin voi hänen töissään, toi 
silloin tällöin pieniä lahjoja eikä lähestynyt enem- 
män kuin sulhaselle oli luvallista ja soveHasta. 

Leena puolestaan ajatteli lakkaamatta, miten 
hänen tulisi käymään naimisissa ollessa, sillä 
vaikka hänen tuleva miehensä nyt näyttikin sii- 
volta, vaivasi häntä lakkaamatta epämääräinen 
tunne siitä, etfei Tuomiseen kuitenkaan voinut 
oikein luottaa. Vaan ehkäpä tuon kanssa nyt sen- 
tään tulisi toimeen, kun oltaisiin oikein naimisissa, 
ja oHhan hän vielä vapaa siihen mennessä, koska 
ei täällä Ameriikassa kuulunut tarvitsevan kuu- 

luuttaakaan naimisiin menoa. Ei kuulutuksia 
eikä ulosseteleitä ! Se vasta oli merkillinen maa 
tämä Ameriikka! 

Ei tapahtunut mitään, joka olisi antanut 
hänelle aihetta peräytymään päätöksestään ru- 
veta Tuomisen emännäksi, päin vastoin. Hänen 
epämääräinen vastenmielisyytensä häntä kohtaan 
heikkeni heikkenemistään kuta enemmän Tuo- 
minen ponnisti voimiaan pysyäkseen siivolla, 
niin että Leena, kun määräpäivä s. o. hääpäivä 
koitti, oli saanut itsensä vakuutetuksi siitä, että 
hän oli toimittanut asiansa sekä oikein että vii- 
saasti. 

Oli perjantaipäivä loppupuolella lokakuuta, 
jolloin pyhä liitto Taneli Juhonpoika Tuomisen 
ja Matleena lisakintytär Jussilan välillä oli sol- 
mittava. Leena oli noussut varhain ylös, oli 
siivonnut sekä oman huoneensa että kaikki muut- 
kin ja pukeutunut parhaisiinsa niin ajoissa, että 
ehtisi tarjota päävieraille heidän aamuryyppynsä, 
ennenkun lähdettiin vihille. Sen tehtyä sulet- 
taisiin kapakka, kunnes vastanaineet olivat pa- 
lanneet takaisin, jolloin pantaisiin toimeen suu- 
ret totikestit päivän kunniaksi. 

Tuominen ilmaantui vasta vähän myöhem- 
min. Hänkin oli laittautunut parhaansa mukaan, 
oli ajanut partansa niin sileäksi kuin mahdol- 
lista eikä suostunut ottamaan kuin kaksi »kuivaa*, 
jonka jälkeen hän kohteliaasti, mutta varmasti 
käski vieraitaan poistumaan, kehoittaen heitä 
tulemaan takaisin iltapäivällä. 

Silläaikaa kun Tuominen sulki yläkertaan 
vievää ovea, ähki ja puhki Leena hiessä päin 
koettaessaan vetää häälahjaksi saamiaan valkoi- 

sia hansikkaita kankeihin käsiinsä. Juuri kuin 
he olivat valmiit lähtemään, astui pitkä, luiseva 
mies merimiehen säkki olalla kadulta sisään. 
Tuominen aikoi jo huutaa, että kapakka oli sul- 
jettu, kun mies heitti säkkinsä maahan ja virk- 
koi: »terveisiä Riosta !« — Mies oli Vehkalainen. 
Tuomisen kasvot kirkastuivat ja hän otti 
vieraan erittäin ystävällisesti vastaan, pyytäen 
häntä astumaan sisään. 

— Sinä voit heti istua tiskin taa. Leenan 
ja minun täytyy mennä ulos, mutta kun sinä 
tulit, niin voimme jättää talon auki. 

Vehkalainen katseli ihmeissään parikuntaa. 
— Mitä varten ne sulkevat liikkeensä arkipäi- 
vänä? Ja ovat panneet päällensä parhaat vaat- 
teensa? ajatteli hän. 

— Mitäs nyt? kysyi hän. Eihän nyt liene 
mikä juhla? 

— Eipä tiedä, vaikka olisikin, arveh Tuo- 
minen salamyhkäisesti. Meillä on ainakin juhla. 
Me menemme vihille. 

— Mitä helvettiä! huudahti Vehkalainen, 
mutta kun hän näki Leenan käyvän hämilleen, 
ymmärsi hän, että tässä oH täysi tosi tekeillä 
ja elfei Tuominen ollutkaan laskenut sopima- 
tonta pilaa, niinkuin hän ensin oU luullut. Ja 
silloin hän suuttui. 

— No, jo nyt on hullu pöllöä neuvonut, 
sanoi hän Leenalle. Kyllä hyppäät hulluun kir- 
nuun, jos tuon miehen otat! 

— Pidä suusi kiinni! karjasi Tuominen, 
käyden harmaaksi vihasta, eh ajan minä sinut 
ulos heti paikalla! 

— Sinä! Minut ulos! Se sinulta taitaa 
jäädä tekemättä. Mutta voinhan pitää suuni 
kiinnikin. Enhän tässä minä mene naimisiin 
Taneli Tuomisen kanssa ja silloinhan tuo on 
samantekevä. 

Tuominen näytti aikovan lisätä jotain, 
vaikk'ei hänellä ollutkaan halua kinasteluun mat- 
ruusin kanssa, joka oUsi voinut jauhaa hänet 
möyhyksi kämmeniensä vähssä ja jolla sitäpaitse 
mahtoi olla kauniit rahat tallella pitkän matkansa 
jälkeen. Mutta Leena keskeytti kaikki riidat tar- 
joamalla Vehkalaiselle lasin olutta, ja lähti heti 
sen tehtyään ulos Tuomisen kanssa, joka riidasta 
huolimatta jätti talon matruusin haltuun. Se oli 
aina tuottava affääri, sillä paitse sitä, että hän 
möi ryyppyjä muille, piti hän itsekin whisky- 
pulloa varina. Tuominen merkitsi sitten kyllä 
jälestäpäin kirjaansa ryypyt — silmätarkalta. 

Matka kaupungintalolle, josta naimalupa- 
kirja oli hankittava — tämä vastasi Leenan 
mielestä kuulutuksiin panoa — ei kestänyt kau- 
van eivätkä menot olleet perilläkään moninaiset. 
Herralle, joka tiskin takaa kysyi, oliko hän 
Mägdälinä Djässilä, vastasi Leena ujosti »jees«, 
ja Tuominen suoritti pienoisen maksun todistuk- 
sesta, ja sen tehtyä olivat he valmiit lähtemään 
rauhantuomarin luo, jonka tehtävän^ oli lopul- 
lisen siteen sitominen. 

Mutta tuskin olivat he ehtineet käytävään, 
kun eräs epäsiististi puettu herra, jonka paidan 
kaulus oli kovin huonossa kunnossa ja jolla 
suupielessä oli pahoin pureksittu sikarinpää, iski 
kiinni Tuomiseen ja antoi hänelle tahraisen 
nimikorttinsa — Joshua D. Sharky, justice of 

4 

peace — ja sanoi olevansa valmis vihkimään 
heidät tuossa tuokiossa. — Sekä halvempaa että 
mukavampaa kuin jos menette jonkun muun 
luo — yksi dollari vaan! 

Tuominen tiesi, että sellainen vihkiminen 
oli yhtä hyvä ja laillinen kuin mikään muukaan, 
se maksoi puolta vähemmän eikä tuottanut mi- 
tään vaivaa. Ka, miksei ! Parilla sanalla selitti 
hän Leenalle, että tuo herra voi ja tahtoi vih- 
kiä heidät. Ei ollut muuta tarvis kuin vastata 
»jees«, kun se kysyi jotain. 

— Eihän tuo ole mikään pappi, väitti 
Leena vastaan. Mutta Tuominen sanoi mahta- 
vasti, etfei Ameriikassa tarvittu pappia vihki- 
mään, ja lupasi selittää sen asian tarkemmin 
toisella kertaa. 

Ennenkun Leena ehti oikein ajatellakaan, 
sanoi tuo renttumainen mies muutamia sanoja. 
Tuominen vastasi »jees* molempien puolesta, 
sikariherra hoki taas jotain ja ojensi kätensä. 
Tuominen painoi siihen setelin ja kääntyi sitten 
Leenan puoleen sanoen: tule nyt, se on valmis. 

— Mikä on valmis? kysyi Leena, kun he 
olivat tulleet kadulle. 

— Vihkiminenpä tietenkin. Sehän vihki 
meidät. 

— Tuoko! Sekö mies? Uskottele sitä ke- 
nelle uskotellet, mutta elä minulle. Leena tunsi 
jo aikovansa suuttua, vaikk'ei tiennyt miksi. 

— Ka, vihkihän se. Tässä maassa vihkii 
tuomari; pappia ei tarvita ollenkaan, jos ei tahdo. 
Tällä kortilla seisoo sen nimi ja arvo. Kyllä 
me olemme nyt yhtä laillisesti vihityt kuin 
kaikki muutkin Ameriikassa. 

— Ei ikäpäivänä, tenäsi Leena. Jos ei 
minua pappi ole vihkinyt, niin en ole ollenkaan 
vihitty. Tuommoinen vihkiminen on häpeä Ju- 
malan ja ihmisten edessä. Olethan itse sanonut, 
että New- Yorkissa on suomalainen pappi, ja hän 
vihkiköön meidät tai ei meidän naimisista tule 
mitakaan. 

Ja siihen se jäi. Vaikka Tuominen olisi 
kuinka tahansa koettanut selittää siviliavioUiton 
merkitystä, väitti Leena vaan, että jota pappi ei 
ole vihkinyt, se ei ole oikeissa naimisissa. Siihen 
ei ollut mitään sanomista ja Tuomisen täytyi 
lopulta suostua siihen, että huomenna mennään 
papin luo. Mutta loppusanakseen sanoi hän, 
että he siitä huolimatta olivat kuin olivatkin jo 
laillisessa avioHitossa. 

— Vaikka kohta, vastasi Leena, mutta minä 
vähättelen heidän lakiloistaan. Kotiin emme 
voisi kuitenkaan mennä näillä vihkimisillä, vaikk' 
olisi kolme semmoista pappia meille posmittanut. 

Tuomista tosin vähän harmitti Leenan itse- 
päisyys, mutta olihan kaikki oikeastaan kuiten- 
kin käynyt toivon mukaan. Leena oli kiinni- 
tetty liikkeesen ja sehän nyt oli pääasia. Se 
ilahutti Tuomisen mieltä ja hän laski kotimat- 
kalla leikkiä Leenan kanssa ja alkoi Leenankin 
mieli vähitellen sulaa. OUhan hänellä taskussaan 
se tärkeä paperi, jonka he olivat saaneet ja huo- 
menna mentäisiin pappilaan. Täyttä tottahan se 
oli, vaikka tavat ja menot olivat vähän kum- 
malliset täällä Ameriikassa. 

Hotellissa oli Vehkalairien silPaikaa asettu- 
nut vanhalle paikalleen nurkkaansa tiskin taa. 
Jokapäiväiset vieraat olivat saapuneet toinen toi- 

sensa perästä ja olivat he, isännän lupaamia 
tarjouksia odotellen, juoneet jo aika lailla omaan 
laskuunsa. Mutta vaikka kuinka olisi koetettu- 
kin, ei Vehkalaista kuitenkaan saatu panemaan 
likoon niitä rahoja, joita hänellä luultiin olevan 
säästössä. Hän oli kyllä juonut pari lasia, sitten 
tarjonnut muillekin yhden annoksen vuorollaan, 
mutta siihen ohkin saatu tyytyä. 

Vehkalainen tuumi. Ei hän usein päätään 
vaivannut, kaikkein vähimmin samana päivänä, 
jolloin oli palannut matkoilta useiden kuukausien 
säästöt taskussa. Mutta tieto siitä, että Tuomi- 
nen ja Leena olivat melkein naimisissa, oli an- 
tanut hänelle kolahduksen, joka oli kokonaan 
häirinnyt hänen tasapainonsa. Eipä sillä, että 
hän välitti Leenasta enemmän kuin muistakaan, 
mutta tyttö oli ollut ystävällinen hänelle. Hänen 
velkansa ei ollut koskaan ollut niin pieni kuin 
nyt, kun Leena hoiti liikettä. Ja sitten tiesi hän 
paremmin kuin kukaan muu, millainen mies 
Tuominen oli. Rosvo hän oli, pahempi kuin 
rosvo kaikkia kohtaan, jotka kerran olivat jou- 
tuneet hänen kynsiinsä. Oli synti ja häpeä, että 
min siivo ja hyvä tyttö menisi naimisiin sellai- 
sen roiston kanssa. Mutta Vehkalainen ei aiko- 
nut jäädä tänne katselemaan, miten Tuominen 
rääjjjkää vaimoaan. Sitä hän ajatteli ja suurena 
päätöksenä kypsyi hänen mielessään vähitellen 
se, että nyt hän vapautuu Tuomisesta ijäksi 
päiväksi. Puolet palkastaan jättää hän velan 
maksuksi ja sitten muuttaa hän toiseen paik- 
kaan. Täällä tulisi vaan olemaan kurjuutta, sen 
hän tiesi, sillä Tuominen ei voisi pysyä kau- 
van siivolla. 

Kuta enemmän hän sitä ajatteli, sitä sel- 
vemmin näki hän, mitä hänen tuli tehdä. Niin 
pian kuin Tuominen kysyisi hänen rahojaan, 
sanoisi hän, etfei hän aio maksaa kuuttakym- 
mentä dollaria enempää, ja samassa hän lähtee. 
. Hän tunsi tulevansa oikein sotaiselle tuulelle 
ajatellessaan lopputiUä, ja toivoi vaan, että Tuo- 
minen heti paikalla ottaisi raha-asian *puheeksi, 
niin saataisiin kaikki samassa selväksi. 

Sitä ei nyt Tuominen kuitenkaan tehnyt, 
sillä kun hän ja Leena tuhvat kotiin, otettiin 
heidät vastaan, yhteisellä riemun ulinalla ja kaikki 
nuo tavattoman iloiset vieraat riensivät kaikki 
kilistämään ja onnittelemaan. Tosin herätti se 
vähän ihmettelyä, kun Leena ei sallinut kutsut- 
tavan itseään mistressiksi, muttaHkun Tuominen 
selitti asian, muuttui ihmettely sukkeluuksiksi, 
joita sateli semmoisia, että Leena niistä pääs- 
täkseen kernaammin otti vastaan tuon uuden 
nimensä kuin antautui irvihampaiden maali- 
tauluksi. 

Totilaseja sokerin ja rommin kanssa asetet- 
tiin esiin semmoisella kiireellä, että Leena tus- 
kin sai hatun päästään — hansikkaat oli hän 
pistänyt taskuunsa jo heti kaupungin talosta tul- 
tuaan — kun kaikki jo oli täydessä käynnissä. 
Ja elämä muuttui samassa niin vilkkaaksi, etfei 
Tuominen joutanut ajattelemaankaan Vehkalaista 
ja hänen rahojaan. 

Leena sai pian tarpeekseen tästä seurasta 
ja pujahti huoneesensa, jossa hän alkoi kirjoit- 
taa jytyyttää kirjettä äidilleen siitä, miten ihmeel- 
lisesti täällä Ameriikassa häitä pidetään. Kir- 
joittamista kesti aina maatamenoaikaan asti eikä 

siitä tullut valmista vielä sittenkään. Hän aikoi 
lopettaa sen seuraavana päivänä ja kertoa, että 
he nyt olivat oikein vihityt. 

Alhaalla kapakassa kasvoi vaan melu ja 
rähinä. Ei auttanut, vaikka Tuominen sehttikin, 
että hänen tarjouksensa jo oUvat lopussa. Vie- 
raat olivat liiaksi iloisella tuulella huomatakseen, 
, kuinka v^ähäiset ne oikeastaan olivat olleet ja 
tilasivat muutamia pulloja lisää jatkaen totin juon- 
tia ilman sekä sokeria että vettä. Ainoastaan Veh- 
kalainen pysyttelihe loitollgi odotellessaan tiliä 
Tuomisen kanssa. Hän ei tahtonut juoda, sillä 
hän tiesi, että silloin menettäisi hän taas mie- 
lensä ja vanha kurjuus taas alkaisi. 

Mutta kun ei mitään tiliä tullut, päätti hän 
itse ottaa asiMA puheeksi. Kun Tuominen tuli 
tiskin luo ja käski hänen kaatamaan hyvästi 
vettä pulloihin, kun ne taas uudelleen täytettäi- 
siin, sanoi Vehkalainen, etfei hän aikonut istua 
tässä enää. Ja sitten kysyi hän yhfäkkiä: 

— Kuinka paljon olen minä velkaa tähän 
taloon? Maksaisin rahoissa ollessani! 

— Anna tänne vaan, minä lasken yhteen 
huomenna. En nyt voi sitä tehdä. 

~ Tass' on — kuusikymmentä taalaa. 

— Eikö sinulla ole sen enempää? Tuo- 
minen ei ymmärtänyt, mikä mieheen oli tullut, 
mutta tunsi kuitenkin vihansa alkavan kiehua. 

— En aio ainakaan maksaa sen enempää, 
vastasi Vehkalainen ja vaikka Tuominen alkoi 
aavistaa, mitä mies tarkoitti, oli vanhan matruusin 
katsannossa jotain, joka esti hänet kinaa alka- 
masta. Ei hän ainakaan tahtonut tehdä sitä 
niin kauvan kuin sali oli täynnä miehiä, jotka 

eivät suinkaan olisi estäneet häntä saamasta sel- 
käänsä, ehkäpä oUsivat vielä auttaneetkin hiukan. 

— Voithan odottaa huomiseen litviikkiäsi, 
sanoi hän kiukkuaan pidätellen, mutta pisti kui- 
tenkin setelit taskuunsa. En minä muista ulkoa 
tiliäsi. Mene maata, jos et tahdo istua täällä 
kauvempaa, niin puhumme huomenna asiasta. 

Vehkalainen meni ylikertaan ja pani maata 
ensimmäiseen huoneesen, jonka ovi oU auki ja 
se sattui olemaan Leenan huoneen vieressä. 

Tuomisen juhlatuuli oli pilalla. Mitä oli se 
mies tarkoittanut, kun ei tahtonut jättää kaikkia 
rahojaan? Aikoiko hän todellakin ruveta rette- 
löimään vanhoista laskuista? Suuttumus kohosi 
yhä enemmän Tuomisen päähän, joka jo muu- 
tenkin alkoi olla sekaisin nautituista juomista. 
Hän kieltäytyi maistamasta sen enempää ja alkoi 
käskeä pois vieraitaan. 

— Täällä on juotu jo tarpeeksi tänä iltana. 
Parasta kun menette matkoihinne, niin saan sulkea. 

Eivät auttaneet houkutukset. Koetettiin vielä 
huutaa hurraata morsiamelle ja sen tehtyä pois- 
tuivat ne, jotka eivät asuneet talossa, samalla 
kun muut kompuroivat suurella vaivalla ja me- 
lulla yläkertaan jättäen isännän sulkemaan ovia 
ja sammuttamaan kaasua. Sen tehtyään ja sitä 
ennen vielä rohkaistuaan mieltään parilla lasilla 
whiskyä, lähti vastanainut aviomies vaimonsa luo. 

Hetken kuluttua heräsi Leena siitä, että 
joku koetti avata hänen oveaan. 

— Kuka siellä? 

— Kukas muu kuin minä, vastasi Tuomi- 
nen kärsimättömästi. Häntä suututti, että ovi oli 
lukossa. 

— Mitä te tahdotte? Menkää maata ja 
antakaa minun olla rauhassa! 

— Kas niin, elä nyt lörpöttele, vaan avaa 
ovi. Saanee kai mies tulla vaimonsa luo milloin 
haluttaa ! 

— Mieheni te ette vielä ole, ja niin kau- 
van pidän oveni lukossa. Menkää nyt maata 
elkääkä riitaa rakentako! — Leenan ääni oli ystä- 
vällinen eikä hän oikeastaan ollutkaan suuttunut. 
Huomennahan heidät jo vihittäisiin. 

Mutta Tuominen suuttui silmittömäksi. 

— Jos et avaa heti paikalla, niin potkasen 
minä oven rikki, piru vie potkasenkin ! -kähisi hän. 

— Elkää nyt olko hullu! kuului Leenan 
ääni oven raosta. Hän oli hypännyt ylös vuo- 
teeltaan säikähtäen Tuomisen ääntä, josta kuuli, 
että hän tarkoitti, mitä sanoi. — Olkaa nyt sii- 
volla ja menkää pois! 

Vastaukseksi sai hän vaan iskun oveen, ja 
se yllytti häntäkin vastarintaan. 

— Vai niin, vai tällä lailla tässä aiotaan, 
sanoi hän nyt aivan toisella äänellä. No, parempi 
on, että se tapahtuu tänään kuin huomenna. 
Saatte odottaa minua pappilaan, jos näin rupeatte 
elämään. Menkää heti pois sieltä tai lähden 
minä jo huomenna tästä talosta ja jääköön vih- 
kiminen silleen. 

Se sana sytytti tappurat tuleen. Vihasta 
läähättäen syyti Tuominen suustaan kirouksia ja 
haukkumasanoja,' samalla kun potki ovea, niin 
että se natisi liitoksissaan. 

— Vai lähdet sinä? Et, piru vieköön, läh- 
dekään! Nyt ovat juonesi lopussa ja minä 
käsken ja komennan. Avaa heti paikalla, jos 

et tahdo saada selkääsi enemmän kuin minkä 
Kestät ... \ 

Hän heittäytyi nyt koko ruumiinsa painolla 
heikkoa ovea vastaan, joka lensi palasiksi. 

Leena juoksi pahasti parkaisten niin pit- 
källe kuin pääsi, mutta samassa oli Tuominen- 
kin hänessä kiinni ja loi häntä kasvoihin. Ei 
mies tuntenut enää muuta kuin silmitöntä raivoa 
ja samalla tahtoi hän kukistaa kerta koetuk- 
sella Leenan vastarinnan. Hän tarttui häntä toi- 
sella kädellä tukkaan ja kohotti toisen uuteen 
iskuun, kun Vehkalaisen ääni samassa kuului 
melun läpi. 

— Vai niin, vai lyöt sinä naisia, sen rak- 
kari! Mutta nyt soipi sinulle saakeh! 

Ja Vehkalaisen vuosia hautunut kiukku ve- 
renimijätä kohtaan puhkesi selkäsaunaan, jom- 
moista Tuominen ei vielä eläissänsä ollut saa- 
nut. Alussa koetti hän kyllä asettua vastarin- 
taan, mutta kohta oli hän pitkällään maassa, 
rukoillen armoa ja sääliä, mutta iskut eivät 
lakanneet eikä saunottaja ollut kuulevinaankaan. 

Viimein täytyi Leenan mennä väliin. Eihän 
hän voinut sallia miestä tapettavankaan. 

— Anna tuon jo olla, sanoi hän. Kyllä 
se nyt antanee minun olla rauhassa. 

— Olisi se sietänyt vielä vähän omastakin 
puolestani, virkkoi Vehkalainen ja luopui ilmei- 
sellä vastenmielisyydellä työstään, jota hän näkyi 
vielä pitävän keski-eräisenä, vaikka krouvari 
voihkaen ja silmät kiinni makasi lattialla pää- 
semättä liikahtamaankaan. 

— Ylös, koira! komensi matruusi, potkais- 
ten häntä jalallaan. Ja kun Tuominen vaivaloi- 

sesti nousi pystöön, tarttui Vehkalainen häntä 
käsivarteen ja talutti hänet hänen omaan huo- 
neesensa, lukitsi oven ulkoapäin sillä kirouk- 
sella, että hän katkoo luut hänen ruumiistaan, 
jos yrittää apua huutamaan. Sen tehtyään 
meni hän Leenan luo, joka hautoi pahoin turpu- 
neita kasvojaan kylmällä vedellä. 

— Mitä aiot tehdä? kysyi hän. Minun pi- 
tää lähteä täältä jo tänä yönä, muuten panettaa 
se minut kiinni enkä tiedä kuinka sitten käy. 
Huomenna matkustan minä New- Yorkista ja läh- 
den merille toisesta kaupungista, mutta sinun 
on pahempikin, se voi tehdä mitä hyvänsä. 

— En minäkään jää tänne, virkkoi Leena 
varmasti. Huomenna lähden minä, vaikk'en 
saisi mitään paikkaa enää. 

— Et sinä voi lähteä niinkuin tahdot, kun 
olet naimisissa sen kanssa. 

— En minä ole naimisissa, intti Leena. Ja 
sitten kertoi hän kaikki, mitä hänelle oH tapah- 
tunut. 

Vanha matruusi kynsi korvallistaan. Olihan 
tämä sekava asia, sillä sen verran oli hänellä- 
kin aavistusta oloista ja asetuksista Ameriikassa, 
että tiesi tuomarinkin voivan vihkiä avioliittoon 
ilman papin apua. Kysymys oH nyt vaan siitä, 
oliko se renttumainen mies, josta Leena puhui, 
todellakin ollut tuomari. 

— Kyllä minä pahoin pelkään, että sinä 
olet kuin oletkin naimisissa, arveli hän lopuksi, 
enkä minä nyt todellakaan tiedä, mihin sinua 
neuvoisin. 

Leena purskahti itkemään. Jos hän todel- 
lakin oli naimisissa Tuomisen kanssa, niin oli 

hän onneton ihminen, nyt hän sen tiesi. Siitä 
päättäen, mimmoinen hän oli osoittanut tänä 
yönä olevansa, voisi hänestä ajatella mitä hy- 
vänsä — toissa kertana se tappaisi — ja Leena 
nyyhkytti yhä katkerammin. 

— Tahdotko karata? kysyi Vehkalainen. 
Hänelle oli iskenyt uusi tuuma päähän. 

— Mutta minne? Enhän tunne yhtä ihmistä 
koko maassa. 

— En minäkään liioin. Mutta minä tiedän 
useita paikkoja Michiganissa ja Minnesotassa 
myöskin, joissa asuu suomalaisia. Voithan 
mennä sinne. 

— Eikö se ole hirveän kaukana? 
Vehkalainen arveli, että saattoihan sinne 

tulla matkaa. 

— Mutta jos Tuominen saa tietää, että 
minä olen siellä, niin voiko se toimittaa minut 
takaisin ruununkyydillä? kysyi Leena, joka oli 
vakuutettu siitä, että niin kaunis laitos kuin 
>ruununkyyti« on olemassa jokaisessa sivisty- 
neessä yhteiskunnassa. 

— Kai se voi sen tehdä, arveli Vehkalainen, 
jolle muistui mieleen, miten pohisi kohtelee ka- 
ranneita merimiehiä. Ja totta maar oli laki 
vielä ankarampi karanneita vaimoja kohtaan. 

— Ei se sitten maksa vaivaa, puhkui 
Leena. Siitä olisi vaan vielä se häpeä, että pa- 
nevat kiinni. 

— Mitä vielä! sanoi matruusi. Hän oli karan- 
nut monet kerrat ja se oli onnistunut mainiosti. 

— Saattaa olla niin miehille, huokasi Leena. 
Kyllä minun täytyy jäädä tänne, vaikka tappaisi. 
Ja hän alkoi itkeä uudelleen. 

— Matkusta sitten kotiisi, sanoi Vehkalai- 
nen. Sinne eivät taida mitään ja höyrylaivoja 
menee joka päivä. 

— Ei minulla ole rahaa, nyyhkytti tyttö. 
Ei ole kuin kaksi taalaa, se ei ole vielä maksa- 
nut tämän viikon palkkaa. 

— Mutta minullapa on, huudahti Vehkalai- 
nen, joka oh päättänyt tehdä Tuomiselle pahat 
kepposet. Sinä saat lainata minulta, kunnes 
taas tapaamme toisemme, lisäsi hän naurahtaen. 

— En minä tahdo ottaa sinun rahojasi, 
intti Leena. Jumala tiesi, tapaammeko toisiam- 
me enää milloinkaan tässä maailmassa. 

— Ei se mitään. Minä vaan joisin ne suu- 
huni, jos et sinä niitä ota. Lähdemme heti pai- 
kalla Castle Gardeniin ja odotamme siellä, kun- 
nes saat piletin, ja sitten voit lähteä ensimmäi- 
sellä laivalla. 

— Olinhan minä ajatellut viipyä niin kau- 
van, että olisin saanut kokoon kaksisataa taalaa, 
mutta ennen minä lähden kotiin vähemmällä 
kuin jään tähän taloon. 

— Ollreitt, sanoi Vehkalainen päättävästi. 
Ota minun säkkini tavaroitasi varten. Kirstuasi 
en voi yksin kantaa, mutta parhaat tavarasi 
mahtuvat kyllä säkkiin. 

— Elähän hätäile. Me jaksamme kyllä 
kantaa kirstun yhdessä ja ennen heitän minä 
sen vaikka kadulle, sanoi Leena reippaasti. Oikein 
hänen sydämmensä jo tykytti, kun hän ajatteli, 
että hän jo muutamien tuntien kuluttua olisi 
kotimatkalla. 

Tuossa tuokiossa oh piirongin laatikkojen 
sisältö tyhjennetty kirstuun, jonka he yhdessä 

kantoivat alas niin hiljaa kuin suinkin ja kohta 
olivat matkalla Ghenystreetiä pitkin, jossa tähän 
aikaan päivästä oli autiota ja hiljaista. 

Kulku satamaan oli sekä pitkällistä että 
vaivaloista ja. usein täytyi heidän pysähtyä huo- 
kaamaan, jolloin Leena aina pälyi jälelleen pe- 
läten Tuomisen tulevan. Mutta kaikki kävi hyvin. 
Kun he vihdoinkin saapuivat Battery-puistoon, 
huokasi Leena helpotuksesta. Ja vielä vapaam- 
min hengitti hän, kun Vehkalainen, heidän nu- 
kuttuaan muutamia tuntia eräällä penkillä Castle 
Gardenin edustalla ja odotettuaan porttien avau- 
tumista, vähän ajan perästä tuli takaisin ja toi 
piletin, jolla pääsi aina Vaasaan asti. Mukanaan 
oH hänellä mies, jonka oli vuokrannut käsikär- 
ryillä kulettamaan kirstua laivayhtiön valkamaan. 
He saapuivat sinne niin hyvään aikaan, että 
Leena jo alkoi pelätä Tuomisen tulevan. 

Mutta Vehkalainen vakuutti, että se ei ollut 
luultavaa. Eikä hänen tarvitsisi jäädä yksinkään, 
sillä tarkemmin mietittyään asiata, ja kun rahat- 
kin riittivät, oli hän ostanut itselleen piletin Li- 
verpooliin. Eihän sitä tietäisi Tuomista, arveli 
hän, mihin se ryhtyisi, kun näkisi Leenan karan- 
neeksi, ja voisihan hän ottaa pestin Liverpoo- 
lista yhtä hyvin kuin New- Yorkistakin. Siitä 
herahti Leenan mieli niin hyväksi, että hän sai 
kokonaan mielestään ne sata dollaria, jotka hän 
vielä oli ajatellut pitävänsä ansaita, ennenkun 
voisi lähteä kotimatkalle. 

Mutta kun tuo mahtava höyrylaiva ulkousi 
sillasta ja hiljalleen liukui ulapalle, tunki se aja- 
tus taas mieleen kahta voimakkaammin. Ja kun 
hetken kuluttua New-Yorkin huonerivit alkoivat 

sulaa toisiinsa ja vapauden jumalattaren jättiläis- 
patsas muuttui muuttumistaan utukuvaksi syk- 
syisessä autereessa, silloin kohosi katkeruus 
tuosta suuresta pettymyksestä häntä kurkkuun. 
Ja se mieliala sekä kuvastui hänen kasvoissaan 
että kuului hänen äänessään, kun hän vakuu- 
tuksen varmuudella virkkoi Vehkalaiselle: 

— Olkootpa he kuinka rikkaita hyvänsä 
tässä maailmassa, niin se ei toki merkitse mi- 
tään, kun niillä on niin kelvottomat lait ja ase- 
tukset, ett*ei köyhä saa oikeutta. 

Vanha matruusi oli hyvin miettiväisen nä- 
köinen pyöritellessään tupakka-puruaan, joka 
pullotti poskessaan kuin mikä kasvainnystyrä. 

— Ei se ole lakien syy, sanoi hän sitten, 
kun oli saanut mällin oikein paikalleen. Ei se 
ole lakien eikä asetusten syy. Ne kyllä mene- 
vät mukiin. Mutta ihmiset ovat kelvottomia, 
näetkös, ja silloin eivät laitkaan kykene autta- 
maan. 

isakki Peltosella ei nyt oikeastaan ollut mi- 
tään niin erittäin painavia syitä Ameriikkaan 
lähteäkseen. Hän oli nuori, terve, voimakkaampi 
kuin monet muut ja kaikin puolin kunnon työ- 
mies, niin että hän kyllä olisi voinut tulla toi- 
meen kotonaankin. 

Mutta toisekseen oli hän nyt kuitenkin vaan 
tavallinen työmies ilman mitään erikoista am- 
mattia, vaikka olikin niin kätevä, että kykeni 
tekemään vähän itsekutakin. Eikä hänen mie- 
lestään päiväpalkkalaisen oikeastaan kannattanut 
mennä naimisiin, vaikka Heikkilän Anni, torpan 
tyttö, kyllä olisi uskaltanut kauppoihin käydä. 

Iisakki oli itse kasvanut mäkitupalaisen 
töllissä ja tiesi siis omasta kokemuksestaan, mi- 
ten vaikeaa satunnaisesta ansiosta elävän mie- 
hen on hankkia vaatetta ja ruokaa itselleen, vai- 
molleen ja suurelle lapsilaumalle. Ja ettei lap- 
sista tulisi puutetta olemaan, sen hän tiesi, sillä 
kuta köyhempi, sitä enemmän lapsia. 

Hän keskusteli Annin kanssa sisiasta, ja kyl- 
lähän Anni myönsi, että Iisakki oli pääasiassa 
oikeassa. Olihan se kovaa elämää, kun ei 
aina tiennyt, mistä huomispäivän leipä oli saa- 
tava — varsinkin kun lapsilauma nälissään huusi. 
Mutta Ameriikka oh Annin mielestä kuitenkin 
vähän hika kaukana. 

— Emmekö voisi alkaa uudisasukkaina 
täällä kotona? Joutilasta maata on täällä Alas- 
tarossakin ja ajan ollen ehkä voisimme laittaa 
mökin itsellemme? 

— Se on vielä tukalampaa kuin päiväpalk- 
kalaisena oleminen, väitti Iisakki. Kun tekee 
työtä toisille, niin ei ainakaan tarvitse pelätä 
hallaa ja katoa, jotka aina tulevat uudistorppiin 
ensimmäisiksi vieraiksi. 

Ameriikassa oli paljon parempaa, — siellä 
voi kunnon mies paljoa pikemmin ansaita, mitä 
tarvitsi päästäkseen omaksi miehekseen. Kaikki, 
jotka olivat olleet siellä, sanoivat, että kunhan 
ei vaan ryyppää, niin rahaa kyllä keräytyy 
kirstun pohjalle. Eikä Iisakki ryypännyt. He 
tunsivat omia pitäjäläisiäkin, jotka muutamissa 
vuosissa olivat koonneet niin paljon rahaa, että 
tultuaan olivat maita ostaneet. Se olisi toista 
se kuin ruveta uudisviljelijäksi toisen maalla. 
Sen, minkä toiset olivat tehneet, sen kai hänkin 
voisi ja he voisivat kyllä odottaa muutamia 
vuosia elääkseen sitten hyvästi loppuikänsä. 

Kyllähän Annilta pääsi aika haikea huokaus, 
kun hän ymmärsi, että Iisakki oli jo tehnyt 
päätöksensä ja että hän oU vaan näön vuoksi 
kysynyt Annin mieltä. Mutta ei ollut Annilla 
mitään päteviä syitä vastaväitteihinsäkään ja sen- 

tähden sanoi hän vaan, että odottaisi — vaikka 
viisi vuotta. 

— Enhän silloin ole viittäkolmatta vuotta 
vsuihempi, lisäsi hän, niin että kyllä kelvannen 
jollekin toisellekin, jos et sinä tule. 

Sen lupauksen saatuaan lähti Iisakki Arne- 
riikkaan. 

New- Yorkiin saapui hän hyvin sopivaan 
aikaan. Oli vähää ennen syntynyt työlakko 
eräällä rautatiellä Chikagossa ja kun eivät lähi- 
seudun työmiehet uskaltaneet täyttää lakkolais- 
ten paikkoja, olivat asianomaiset, lähettäneet 
asiamiehensä värväämään miehiä New- Yorkista. 
He eivät aikoneet mitenkään taipua työväen vaa- 
timuksiin ja vasta tulleet siirtolaiset, jotka eivät 
olleet selvillä Ameriikan oloista, olivat mielis- 
sään kun saivat työtä, sama se mitä. Heidän 
joukossaan oli aina niitä, jotka oUvat ennenkin 
olleet rautatietöissä ja joita siis voi käyttää. 

Iisakki Peltonen ei kyllä ollut milloinkaan 
ennen ollut semmoisessa työssä, mutta hän oli 
niin reippaan ja voimakkaan näköinen, että vär- 
vääjä antoi hänen tulla mukaan. Värvääjän 
kannalta katsoen oli tärkeintä saada pari vau- 
nulastillista miehiä niin pian kuin suinkin, sillä 
hän sai maksunsa pääluvun mukaan niin pian 
kuin oli toimittanut heidät perille. Joskin joku 
tai jotkut myöhemmin huomattiin kelpaamatto- 
miksi, ei se häneen kuulunut. 

Siinä oli nyt syy siihen, että Iisakki heti 
luvattuun maahan tultuaan sai työtä ja palkkaa 
puohtoista dollaria päivältä sekä ruuan ja asun- 
non niin kauvan kuin lakkoa kesti. Matka Chi- 
kagoon oli tietysti sekin vapaa. Se oli hänestä 

jo koko rikkaus — seitsemän ja puoli markkaa 
päivässä! Ei ollut hän uskoa omia korviaan. 

Alussa ei häntä tosin voitu käyttää muu- 
hun kuin kaikkein karkeimpaan työhön asemalla, 
mutta onneksi oli siellä sellaista työtä yli tar- 
peenkin. Kaikki, joita suinkin vaan voitiin panna 
vetureja kuljettamaan, tarvittiin niitä junia var- 
ten, joita vielä voitiin pitää liikkeessä ja sen täh- 
den olivat ne pienet asemaveturit, jotka tavalli- 
sesti kulettelivat tyhjiä ja lastatuita vaunuja 
edestakaisin lukemattomilla sivuraiteilla, nyt ve- 
turitallissa. Kaikkien näiden pikkuveturien työ 
oli sentähden tehtävä käsi- tai hevosvoimalla ja 
semmoisessa työssä olivat Iisakin voimakkaat käsi- 
varret ja selkä verrattomat Ei kestänyt kau- 
van, ennenkun esimiehet alkoivat kiinnittää huo- 
miotansa hänen työtapaansa, joka suuresti erosi 
siitä, mihin muut tulokkaat kykenivät. 

Pian oppi Iisakki vähän muutakin kuin 
työntämään vaunuja edestakaisin niillä raiteilla, 
joita hänelle osoitettiin. Ja parin viikon kulut- 
tua näkyi selvästi, että hän oli alkanut päästä 
selville asioista, joiden kanssa oli tekemisissä, 
ja siitä oli seurauksena, että hän pääsi sen työ- 
hyeen johtajaksi, johon kuului. Esimiehet voivat 
olla varmat siitä, että siellä, missä hän oli mu- 
kana, suoritettiin työ säntilleen ja hyvässä jär- 
jestyksessä. 

Sen vuoksi oli hän niitä harvoja, jotka pi- 
dettiin työssä sittenkin, kun tuo ennenaikainen 
ja huonosti valmistettu lakko muutamien viikko- 
jen kuluttua oli päättynyt ilman pienintäkään 
myönnytystä yhtiön puolelta. Useat lakkolaisista 
olivat pakoitetut hakemaan työtä muualta, kun 

viimein olivat kyllästyneet taisteluunsa yhtiön 
kanssa, mutta Iisakki Peltonen pääsi veturital- 
liin. Siellä pantiin hänet olemaan avullisena 
veturien puhdistamisessa ja voitelemisessa. 

Alussa katselivat häntä karsain silmin sekä 
kulettajat että konduktöörit, lämmittäjät ynnä 
muut, jotka olivat ottaneet osaa työlakkoon. Hei- 
dän silmissään oli hän »scab« — semmoinen, joka 
on ruvennut lakkolaisten sijaiseksi, ja scabia 
katsoo jokainen työmies, jolla on vähänkään kä- 
sitystä työlakosta, halveksittavimmaksi ihmiseksi 
maailmassa. 

Mutta kun ei Iisakki osannut englannin- 
kieltä tarpeeksi ymmärtääkseen, että tuo sana 
oli edes haukkumasana ja vielä vähemmin kä- 
sitti sen syvästi häpäisevän merkityksen, hoiti 
hän tointaan yhtä hiljaisesti ja säntillisesti kuin 
ennenkin. Alussa ei hän käsittänyt edes sitä, 
että toverit usein lausumallaan sanalla häntä 
tarkoittivat, mutta vaikka hän sittemmin pääsi- 
kin sen perille, niin vastasi hän >scabiin« yhtä 
nöyrästi kuin »Eisakkiinkin*, joksi ne olivat hä- 
nen nimensä vääntäneet. Tosin houkutteli hä- 
nen tyyneytensä eräänä päivänä, kun hän voiteli 
erästä veturia, muutaraata lämmittäjää ohi kul- 
kiessa koskettamaan häntä jalallaan ja sano- 
maan: »Pois tieltä, sen kirottu scab.U Mutta 
kun Iisakki empimättä tarttui lämmittäjää kau- 
lukseen, käänsi hänet kaksinkerroin polvelleen 
ja antoi hänelle kämmeneen tuntuvaa opetusta, 
niin että seinät kaikuivat, sai hän ehdottomasti 
naurajat puolelleen. 

Ja kun veturin kulettajille vähitellen alkoi 
selvitä, että se, jonka koneen Iisakki oli voidel- 



92 SHRTOLAISIA. 



lut ja puhdistanut, voi olla täysin varma siitä, 
että kaikki oli parhaassa kunnossa, lakkasivat 
he vähitellen puhuttelemasta häntä muuten kuin 
nimeltään. Jopa muuan heistä jonkun ajan ku- 
luttua kysyi, eikö hän tahtoisi ruveta lämmittä- 
jäksi oppiakseen sitten kerran juniakin kuletta- 
maan. Ja kun ei Iisakilla ollut mitään sitä vas- 
taan, siirrettiin hänet pian tallista radalle. 

Eihän se tosin ollut muuta kuin tavarave- 
turi, jossa hän alkoi lämmittäjätoimensa, mutta 
vähätpä siitä. Hänestä oli hauskempi olla ta- 
varajunissa, ne kun pysähtyivät useammin ja 
niin kauvan, että voi vähän katsella ympäril- 
leenkin. Matkustajavetureilla oli aina niin kiire, 
etfei lämmittäjä joutanut muuta kuin lämmittä- 
mään. 

Jo silloin kuin hän astui uuteen virkaansa, 
ajatteli Iisakki kirjoittaa Annille, että tulisi Ame- 
riikkaan, niin mentäisiin naimisiin, ja ensi päi- 
vinä oli hän kovassa kiusauksessa. Hän oli jo 
sä^änyt aika sievän summan ja hänen palk- 
kansa oli niin suuri, että se hyvinkin riittäisi 
kahdelle, jos vaan oltaisiin säästäväisiä. Jos 
nyt ei vielä aivan heti paikalla voitaisikaan 
päästä ostamaan taloa Alastarossa, niin vähätpä 
siitä, kun kerran jo nyt voitaisiin mennä yhteen. 

Vaan mietittyään asiata viikon, toista, päätti 
hän toisin. Eihän tiennyt, kuinka kauvan hän 
saisi olla lämmittäjänä, koska usein tapahtui, 
että miehiä erotettiin aivan mitättömistä ereh- 
dyksistä, joille eivät olleet voineet mitään. Kun 
ei voinut olla sen varmempi tulevaisuudestaan, 
oU kai parasta olla vielä yksin. 

Sen sijaan lähetti hän kokoamansa rahat 
Annille Heikkilään. Ja samalla ehdotti hän, että 
panettaisivat itsensä kuulutuksiin, niin että Anni 
milloin tahansa voisi tulla vihille, jos niikseen 
sopisi. Eihän täällä Ameriikassa tosin kyllä olisi 
kuulutuksia tarvittu, mutta parempi oli kuitenkin 
kuuluttaa. Oli siihen kuulutuksen; ottoon Iisakilla 
toisetkin syynsä, josta ei kuitenkaan Annille mi- 
tään kirjoittanut; oli hän näet tullut tuu- 
manneeksi Annin jäähyväissanoja noista viidestä 
vuodesta. Kun oikein ajatteli, niin eihän hän 
oikeastaan voinut vaatia, että Anni odottaisi 
niinkään kauvan, jos joku toinen sopiva kosija 
ilmaantuisi . . . naiset olivat aina naisia . . . mutta 
kun oltiin kuulutuksissa, niin oltiin melkein kuin 
naimisissa . . . 

Hän kirjoitti- vaan, etfei hän vielä aivan var- 
masm tiennyt, milloin kutsuisi häntä tulemaan, 
mutta jos tätä tienestiä jatkuisi vielä muutamia 
kuukausia, niin ei kai se kauvankaan kestäisi. 
Mutta rahat piti Annin panna pankkiin omalle 
nimelleen. 



n. 



Ansio ei ainoastaan pysynyt entisellään, 
mutta paranikin vielä. Kuta enemmän alettiin 
maailmannäyttelyä valmistaa, sitä enemmän suu- 
reni liike, sitä useampia matkoja täytyi kuletta- 
jain ja lämmittäjäin tehdä ja sitä enemmän he 

ansaitsivat. Ja sitä paremmin oppi Iisakki Pel- 
tonenkin vetureita kulettamaan. 

Ja veturitallissa oli hän huolellisesti tarkas- 
tellut noiden monimutkaisten koneiden eri osia 
ja niin paljon kuin voi ottanut selkoa niiden 
merkityksestä ja eri tarkoituksista. Lämmittä- 
jänä oU hän sitten koneenkulettajan avulla oppi- 
nut kaikki mitä tarvitsi tietää voidakseen milloin 
tahansa astua hänen sijalleen. Sentähden olikin 
hän ensimmäisiä, jotka korotettiin veturin kulet- 
tajaksi, kun näyttelyyn matkustavain luku viimein 
kasvoi niin suureksi, että matkustajajunain lukua 
täytyi lisätä kahden- jopa kolmenkertaisesti. 

Niin hyvää onnea ja niin nopeaa edisty- 
mistä ei Iisakki Peltonen koskaan ollut voinut 
uneksiakaan. Enintään oli hän osannut toivoa 
saavansa pysyvää työtä lämmittäjänä muutamia 
vuosia eteenpäin. Jo sillä palkallaan olisi hän 
voinut säästää niin paljon kuin tarvitsi oman 
maan ostoon — ja nyt tulisivat hänen tulonsa 
nousemaan toisen puolen! 

Vaan nyt ei hän vitkastellutkaan monta päi- 
vää, ennenkun lähetti Heikkilän Annille vapaa- 
piletin Vaasasta Chikagoon, samalla ilmoittaen, 
että nyt oli aika tullut. Hänen pitäisi hetikohta 
laittautua valmiiksi ja tulla Ameriikkaan niin 
pian kuin suinkin. Sillä nyt oli hänellä — kir- 
joitti hän — semmoinen palkka, että he huo- 
letta voisivat säästää rahaa talon ostoon — 
vaikka satuttaisiin lapsiakin saamaan! lisäsi hän 
tyytyväisenä. Kahden kuukauden kuluttua voisi 
Anni olla Chikagossa. Jos hän täällä siihen men- 
nessä tekisi niin monta matkaa kuin voi, niin 
saisi hän ehkä sitten muutamain päiväin loman 

häiden viettoon ja talouden järjestämiseen, ar- 
veli Iisakki vielä. 

Mutta siinä asiassa päätti renki isännän 
mieltä kysymättä. Liike muuttui kaikilla radoilla 
yhä suuremmaksi syksykesän kuluessa. Jo sil- 
loin kuin näyttelyssä kävijäin lukumäärä oli sata 
tuhatta henkeä päivässä, kulkivat matkustajajunat 
useinkin »kahdessa osastossa» s. o. kaksi junaa 
seurasi toisiaan parin minuutin väliajalla. Ja 
joskus kulki niitä kolmekin peräkkäin. Vaan kun 
kävijäin luku nousi sataan viiteenkymmeneen — 
seitsemäänkymmeneen — kahteensataan tuhan- 
teen päivässä, kulkivat junat säännöllisesti aina- 
kin kolmessa osastossa, ja sunnuntaisin kuudessa, 
jopa kahdeksassakin osastossa. Kahdeksan täpö- 
täyttä junaa peräkkäin ainoastaan parin minuutin 
väUajalla! Semmoisen liikkeen hoitamiseen tar- 
vittiin rautatien kaikki voimat, jonka vuoksi oli 
sula mahdottomuus, että yksi ainoakaan rauta- 
tien henkilökunnasta olisi saanut vapautta yhdeksi 
ainoaksikaan päiväksi. 

Ainoastaan suurella vaivalla sai Iisakki sen- 
tähden asetetuksi niin, että pääsi vastaan otta- 
maan morsiantaan, kun tämä vihdoinkin saapui 
ummelleen kaksi viikkoa myöhemmin kuin hän 
oli laskenut. Ja kun hän oli hädin tuskin saa- 
nut hänet viedyksi siihen ravintolaan, jossa itse- 
kin asui, täytyi hänen kiirehtiä pois ennättämättä 
ilmoittaa morsiamelleen muuta kuin etfei heidän 
tällä haavaa ollut mahdollista ajatellakaan ta- 
louden perustamista. Hänellä ei ollut yhtä ai- 
noata joutilasta hetkeä yli niiden muutamain 
tuntien, jotka hän silloin tällöin sai nukkuakseen. 
— Huomenna kun tulen takaisin, saamme puhua 

tarkemmin siitä asiasta, sanoi hän. — Mutta ra- 
haa täällä tulee niin tuhottomasti, ett*emme saa 
valittaa. 

Eikä Anni valittanutkaan kuultuaan, miten 
paljon Iisakki taas oU pannut säästöön sen jäl- 
keen kuin viimeksi lähetti Annille. Olihan suo- 
rastaan käsittämätöntä, kuinka hän oli voinut 
ansaita semmoisen rahan vähän enemmässä kuin 
kahdessa kuukaudessa! 

— Niin, — ja yhtä paljon tulee sitä seu- 
raavana kahtena, arveli Iisakki. Näyttely kestää 
vielä kuusi viikkoa ja sitten alkavat ne lähettää 
täältä pois tavaroitaan, niin että nämä hyvät an- 
siot voivat kestää ainakin uuteen vuoteen. Silloin 
lienee meillä jo niin paljon, että voimme mat- 
kustaa kotiin, jos tahdomme — talon ostoon se 
kyllä riittää! Mutta silloin meidän mielemme 
ehkä tekee lisää! 

— Tuskinpa! sanoi Anni. Tässä maassa 
saattaa kyllä tehdä työtä ja ansaita rahaa, mutta 

* !_***• 11** * !•••• T| 1 1****11** * ••••i«« ** 

ei taalla voi elaa. Ihanhan taalla jo paata vii- 
pottaa, kun katsoo ulos ikkunasta! 

— No, siihen kyllä tottuu pian, vakuutti 
Iisakki. Sentähden juuri täällä niin paljon an- 
saitsee, kun täällä on niin paljon ihmisiä, jotka 
matkustavat ja puuhaavat niin kauheasti. — 
Vaan ei meidän taida maksaa vaivaa ruveta näitä 
miettimään ennen kuin tuonnempana. Mitäs siitä 
semmoisesta naimisissa olosta, kun minun täytyy 
olla poissa yötä päivää. 

Niin arveli Annikin. Kun ei edes voinut 
muuttaa omaan asuntoon, niin oh parasta odot- 
taa, varsinkin kun tämä kortteeri näytti olevan 
kuin mikä kievari! Häntä jo pelotti lähteä pois 

huoneestaankin, sanoi hän. Ja sentähden sanoi 
Anni ajatelleensa, että rupeisi palvelukseen, kun- 
nes voisivat saada kuntoon taloutensa, -— tai 
palata kotiin. 

Se tuuma ei nyt ensi hetkellä ollenkaan 
miellyttänyt Iisakkia. Mutta kun Anni pysyi mieli- 
piteessään ja puhui hänelle siitä, kuinka järje- 
töntä olisi, että hän istuisi joutilaana ja kulut- 
taisi Iisakin säästöjä, sen sijaan että auttaisi 
niitä voimainsa mukaan kartuttamaan, niin taipui 
Iisakkikin tuumaan ja lupasi kuulustella tovereil- 
taan, miten Annille olisi hankittava paikka sii- 
vojen ihmisten luona. Ensi sunnuntaina luuli 
Iisakki saavansa kolme tuntia lomaa kahden ju- 
nan välillä ja silloin tulisi hän noutamaan Annia 
asemalle sitäkin elämää näkemään. 

Siihen jätti hän taas Annin, ajaa höyrysi 
hetken kuluttua tiehensä vetureineen ja toi sen 
takaisin vasta sunnuntai-aamuna. Hän oli taas 
ollut aisoissa kolmekymmentä kuusi tuntia yh- 
teen menoon ja levännyt vaan kuusi tuntia radan 
päässä. Se oli vielä pahempaa kuin kotona 
kiireimpänä heinäaikana, mutta sittenpä se kan- 
nattikin paljoa paremmin, — myhäili hän pistä- 
essään viime viikkojen palkan taskuunsa. 

Anni oli valmis Iisakin tullessa ja katseli 
ihmetellen maailmaa sekä matkalla asemalle että 
asemalle tultua. Koko ajan oli hänellä sydän 
kintaan peukalossa, kun Iisakki kuletteli häntä 
ympäri ja kiipeili ratakiskojen yli, vaikka vetu- 
reja tusinoittain vihelteli ja kulkea pauhasi edes 
takaisin kaikilla tahoilla, ja viimein vei hänet 
oman veturinsa luo, jota parhaallaan puhdis- 
tettiin. 

Annin täytyi nousta siihen ja istuutua hy- 
tissä olevalle pienelle tuolillekin, samalla kun 
Iisakki koko ajan selitti hänelle, miten semmoista 
konetta hoidetaan ja mitä oikeastaan on junan 
kulettaminen päivän valossa ja pimeässä ja kai- 
kellaisissa säissä ja ilmoissa. Ja kuta enemmän 
hän selitti, sitä enemmän ihmeihinsä meni Anni 
kaikesta siitä, mitä Iisakki oli oppinut niin ly- 
hyessä ajassa. Olihan siitä tullut aivan toinen 
mies, joka tiesi niin paljon enemmän kuin ku- 
kaan siellä kotona. Ei siltavouti, — eikä edes 
vallesmannikaan! — mitäpäs ne, kun eivät olleet 
ikänä tämmöistä veturia kulettaneet! — Eikö se 
ole hirveän vaikeata ja vaarallista pimeän aikana? 
kysyi hän kuin kaikkien mietteidensä lopuksi. 

— Vaarallista se kyllä on, jos ei pidä sil- 
miään auki, varsinkin suurille asemille tullessa. 
Tai kun sataa ja pyryttää ja myrskyää, tai kun 
on niin kirkas kuutamo, että on vaikea nähdä, 
mitä tuUa ne näyttävät. 

Anni vaan katseli häntä ihmetellen ja Iisakki 
selitteli: 

— Kun näkee valkeaa valoa, niin merkit- 
see se, että saa antaa mennä täyttä vauhtia, 
mutta kun sinistä, niin on jotain epäkunnossa ra- 
dalla tahi vaunuissa — silloin pitää pysähyttää 
hiljalleen. Vaan kun ne näyttävät viheriäistä va- 
loa, niin pitää ajaa hiljaa, vaan jos on punaista, 
niin pysähyttää heti paikalla, vaikka olisi millai- 
nen vauhti — silloin on vaara edessä, jos ajaa. 
Vaan kaikkein suurin vaara on silloin, kun ne 
ovat panneet patruuneja kiskojen päälle, niin että 
alkaa paukkua pyörien alla. Silloin seisautetaan 
niin äkkiä, että kone rutisee. 

— Herra Jumala! en kai minä uskaltaisi 
kulettaa veturia! 

— Niin minäkin ennen ajattelin — ja nyt 
ajan sillä yöllä ja päivällä. Ei voi koskaan tie- 
tää, onko kaikki kunnossa, ennenkun näkee 
merkkitulet ... ja vielä silloinkin saattaa välistä 
tapahtua, että kaikki käy hullusti ja koko juna 
menee murskaksi. 

Annia puistatti ja hän olisi heti paikalla 
lähtenyt Alastaroon, — vaikka kuinka pienelle 
tilalle. 

— Halloo, Eisak! — oletko saanut uuden 
lämmittäjän? tervehti häntä suuren isopyöräisen 
matkustajaveturin kulettaja, joka juuri ajoi l:o- 
neineen viereiselle raiteelle. — Kuka on hän 
tyttösesi? 

— Hän on kotimaastani ja on vasta tullut 
Ameriikkaan. — Me aiomme mennä naimisiin, 
jahka saamme vähän aikaa, täydensi Iisakki 
esittelyään, kun toinen hyppäsi alas veturistaan 
ja tuli heidän luokseen. 

— Aikaa, niin! Saatte odottaa, ennenkun 
täällä tulee aikaa muuhun kuin rahan ansaitse- 
miseen yhtiön herroille. Me kyllä saamme kitua 
ja kiusautua niin kauvan kuin henki keuhkoissa 
pihisee! Mutta onnea tykö! Olettehan saaneet 
korean tytön! 

Iisakki myhäili hyvillä mielin toisen kiitok- 
sesta. Olihan Johnston ensimmäisiä miehiä ra- 
dalla, kuletti lentävää pikajunaa eikä ollut juuri 
erittäin kohtelias niille, jotka kulettivat vaan ta- 
varajunia. Nyt kätteli hän heitä molempia ja 
sanoi, että hän Iisakin sijassa ottaisi viikon tai 
parin loman. 

— Ne ottavat teidät kyllä mielellään, kun 
tulette takaisin, vakuutti hän. Tämmöisinä ai- 
koina eivät he tiedä, mitä miehestä maksaisivat. 

Iisakki pudisti päätään. Ei olisi oikein hy- 
vin tehty, arveli hän, jättää tointansa juuri nyt, 
kun häntä enin tarvittiin. 

— Jopa tässä nyt yhtiötä säälimään ! Eivät 
he suinkaan siekaile teitä erottamasta, niin pian 
kuin eivät enää tarvitse. 

— Saattaapa olla niinkin, myönsi Iisakki, 
mutta kyllä minä nyt pysyn työssä, kunnes pa- 
hin aika on ohi, niin voimme laittautua oikein 
asumaan. Kun tämä tyttö nyt vaan pääsisi palve- 
lukseen hyvään taloon siksi aikaa, niin ei olisi 
mitaan hataa. 

— Tahtooko hän ruveta palvelukseen ? kes- 
keytti Johnston. No, sehän sopii mainiosti. Vai- 
moni lähetti juuri sanan, kun minun junani tuli, 
että meidän palvelustyttömme oli mennyt tie- 
hensä. Minun piti kotiin mennessä pistäytyä 
eräässä konttorissa tietämässä uutta. Mutta ei 
ole helppo nyt saada palvelijoita Chikagossa — 
ehkä me voisimme sopia asiasta? kysyi hän 
Annilta. 

Anni oli heti valmis, kun kysymys suomen- 
nettiin hänelle. Ja kun Iisakilla vielä oli vä- 
hän aikaa, menivät he kaikki ravintolaan nou- 
tamaan hänen tavaroitaan. Mutta sieltä täytyi 
Iisakin palata asemalle voimatta enää seurata 
heitä länsipuolelle kaupunkia, missä Johnston 
asui. 

Sen jälkeen oli niinkuin eivät he enää olisi 
asuneet samassa kaupungissakaan. Liike radalla 
kävi yhä vilkkaammaksi, kuta enemmän näyttely 
läheni loppuaan. Ja samassa määrässä lisääntyi 
tietysti työkin — samalla kuin ansiokin — sekä 
radan palvelusväelle yleensä että etenkin veturin 
kulettajille. 

Anni oli pian selvillä siitä, etfei hän viih- 
tynyt Ghikagossa. Se varsinkin tuntui tukalalta, 
kun ei voinut oikeata sanaa vaihtaa kenenkään 
muun kuin Iisakin kanssa, joka sekin tuli har- 
voin ja viipyi vaan vähän aikaa. Kerran oli 
hänen emäntänsä tosin ottanut hänet mukaansa 
näyttelyyn ja kyllähän siellä näkyi olevan kau- 
nista, kun vaan ei olisi ollut niin suunnattomasti 
ihmisiä. Tuskin voi nähdä muuta kuin ihmisiä. 
Kun Anni tuli kotiin, kivisti ja paukutti hänen 
päätään niin, että hän luuli tulevansa sairaaksi. 
Sen jälkeen ei hän enää lähtenyt minnekään ta- 
lostaan. Mutta Iisakille ei hän sanonut mitään 
ikävästään. Sillähän oli vieläkin vaikeampi olla 
— työssä sekä yöllä että päivällä. Jo uudelta 
vuodelta pääsisivät he lähtemään kotiin, vakuutti 
Iisakki aina. Jos kerran yksi kesti sen ajan, 
niin kesti kai toinenkin. 

Niin kuluivat päivät ja viikot semmoiset, 
joita ei Ghikagossa ennen oltu eletty eikä luul- 
tavasti vastakaan tulla elämään. Kaikissa Yh- 
dysvaltain valtioissa oli kansa viimein tullut sii- 
hen vakuutukseen, että tuo mahtava näyttely 
igiefltä^ kannatti katsomista, huolimatta kaikesta 

siitä, mitä kateelliset sanomalehdet idässä ja 
lännessä olivat sitä vastaan kirjoittaneet. Ja sen- 
tähden tulvaili yhä lukuisampia joukkoja maail- 
man kaupunkiin Michigan järven rannalla, sitä 
lukuisampia kuta lähemmä tultiin lokakuun 1 
p:ää, jolloin näyttely oli sulettava. 

Kaupungin lukemattomat hotellit olivat täynnä 
kylpyhuoneita, vaatesäiliöitä ja kaikkia muita 
kolkkiaan myöten, missä vaan vähänkin voitiin 
saada vuoteille tilaa. Eteläpuolella kaupunkia, 
lähellä näyttelykenttää, oli kokonaisia leirejä, 
joissa voi vuokrata yösijoja teltoissa — ja jok'- 
ainoa paikka oli vuokrattu. Yksityiset perheet, 
kahvilat, ravintolat, — jopa poliisiasematkin otti- 
vat vastaan näyttelyvieraita, joiden muutoin olisi 
täytynyt viettää yönsä kadulla. 

Väen liike kaupungissa oli uskomaton viime 
viikoilla ja rahan liike sitä mukaa. Kapakkain 
pitäjät ja pelihuoneiden isännät kokosivat rahaa 
kamahloittain. Pitkin kaikkia katuja, jotka me- 
nivät näyttelyyn, parveiU laumottain väkeä aa- 
musta varhaisesta yöhön myöhään. Näyttelyn 
ala, vaikka olikin niin suunnattoman suuri ja 
laaja, oli kuin yksi ainoa muurahaispesä kuo- 
huen levotonta, ahertavaa, myllertävää elämää 
— niinkuin itsekukin olisi koettanut ponnistaa 
viimeiset voimansa niinä muutamina päivinä, 
jotka vielä olivat jälellä. Ja rautatiejunat jys- 
kyivät lakkaamatta Chikagoon ja sieltä pois, aina 
täpö täynnä matkustajia. 

Liike kasvoi kasvamistaan aina marraskuun 
1 p:ään saakka. Silloin loppui yhtäkkiä väen- 
tulva kaupunkiin tulevista junista. Parin päivän 
kestäessä ei tarvinnut pitää liikkeessä kuinT)uoiet 

lähtevistäkään junista. Sitten seurasi lyhyt lepo- 
aika, jolloin saatiin vähän hengähtää — ja sil- 
loin syntyi tuo suuri työlakko. 

Chikago, Bariington & Quincy*n radalla — 
G. B. & Q. joksi sitä tavallisesti kutsuttiin — jossa 
Iisakki Peltonen palveli, oh Johnston, Annin 
isäntä, ottanut houkutellakseen miehistöä otta- 
maan osiaa lakkoon. 

— Ilman meitä eivät rautatieyhtiöt olisi 
viime vuosipuoliskolla voineet ansaita penniäkään 
enemmän kuin tavalHsesti, lopetti hän puheensa, 
jonka oh pitänyt veturitallissa työmiehille, joiden 
joukossa Iisakkikin oli. — Me tässä olemme hi- 
koilleet ja ahertaneet yötä päivää täyttääksemme 
heidän rahakukkarojaan ja sentähden on meidän 
oikeutemme myöskin vaatia osaa heidän voitos- 
taan. Vaan jos ei saa oikeuksiaan hyvällä, niin 
ottaa väkisin! 

— Emmeköhän mekin jo ole saaneet osaam- 
me? huomautti Iisakki hiljaisesti. — Minä luulen, 
että muut, samoin kuin minäkin, ovat ansain- 
neet enemmän viime aikoina. 

— Olemmehan kyllä, myönsi Johnston — 
mutta se ei ole muuta kuin palkkamme ylimää- 
räisestä työstä. Voiton ovat he vieneet koko- 
naan ja sitä eivät he koskaan olisi saaneet ilman 
meitä. 

— Ja ilman heitä emme me olisi saaneet 
palkkaa ylimääräisestä yhtä vähän kuin muus- 
takaan työstä. 

— Puhuttu niinkuin scabin suusta! — Tei- 
dän pitäisi kaikista vähimmin vetäytyä pois, 
Iisak! Mutta ei meillä nyt ole aikaa turhia pu- 
humaan. Meitä on siksi monta, etfei meidän 

ole tarvis välittää siitä, mitä muutamat tekevät, 
mutta parastahan olisi, jos kaikki olisivat mu- 
kana. Kuka on meidän puolellamme ja kuka 
meitä vastaan? 

— Minä en rupea riitelemään leipäni kanssa, 
sanoi Iisakki lyhyesti. Siitä pitäen kuin tulin 
yhtiön palvelukseen, olen saanut rehellisen mak- 
son rehellisestä työstä ja niin kauvan kuin sen 
saan, pysyn paikoillani. 

— Niin teen minäkin I — ja minä myös! 
— ja minä! — ja minä kanssa! 

Useat niistä, jotka liittyivät Peltoseen, eivät 
olisi koskaan uskaltaneet ruveta vastarintaan, 
vaikka kyllä olikin vastenmielistä jättää työpaikat. 
Mutta kun jää kerran oli murrettu, seurasivat 
he mielellään esimerkkiä. 

Johnston sekä hämmästyi että suuttui. Hän 
oli jo edeltäpäin vakuuttanut muille johtajille, 
että kaikki miehet G. B. & Q.-radalla olivat var- 
moja, — niin suuri oli muka hänen vaikutus- 
valtansa siellä. Ja nyt ei hän taas uskaltanut 
sanoa loppuun sitä, mitä ajatteli, muistaessaan 
lämmittäjää, joka oli mennyt Uika lähelle Iisakkia. 

Seuraavana aamuna oli työlakko täydessä 
voimassa. Ja ennen iltaa olivat eri rautatieyh- 
tiöt hittyneet yhteen ja sopineet siitä, etfeivät 
millään ehdolla taipuisi, vaan pitäisivät puoliaan 
yhteisin voimin. 

Se osa miehistä, joka oli pysynyt työssä, 
sai taas asunnon ja ruuan asemilla, joita sitä 
varten vuokratut, aseilla hyvin varustetut miehet 
vartioivat. Kunkin junan mukana seurasi niin- 
ikään revolvereilla ja repeterikivääreillä varus- 
tettuja vartijoita, joista osa oli sijoitettu veturiin, 

osa konduktöörivaunuun. Työtä oli yli tarpeen 
ja tulot suuremmat kuin koskaan ennen. Mutta 
kuitenkin oli se kamalata aikaa. 

Iisakki Peltonen ajatteli kuitenkin hyvin har- 
voin sitä, että hänen henkensä oH vaarassa joka 
kerta kuin hän vei veturinsa asemalta tai toi 
sen sinne takaisin. Mutta sitä useammin ajatteli 
hän junan ja matkustajain kohtaloa, jos lakko- 
laiset panisivat uhkauksensa toimeen ja ryhtyi- 
sivät väkivaltaan. Aseman alue oli kyllä joten- 
kin hyvin vartioitu, mutta sen enempää ei yhtiö 
voinut tehdä, vaan täytyi sen pääasiassa luottaa 
kulettajain huolellisuuteen. Ja kulettajain puo- 
lestaan täytyi luottaa ainakin yhtä paljon omiin 
silmiinsä kuin merkkeihin — jotka voivat olla 
vaarat 

Iisakinkin kylmäverisyys tahtoi välistä lop- 
pua. Edellisten kuukausien epätoivoiset ponnis- 
tukset olivat olleet huonoa valmistusaikaa siihen, 
joka nyt seurasi, ja vaatineet joustavimpienkin her- 
mojen ja jänteiden kaiken voiman. 

Hermoista ei Iisakki tosin isosti tiennyt, 
mutta sen hän tiesi, että häntä alkoi pelottaa 
joka kerta kuin hän nousi veturiinsa. Ja jouto- 
hetkinään oli hän niinikään alakuloinen ja levo- 
ton, vaikkakin säästöt yhä kasvoivat. 

Ei edes Annikaan voinut toivoa hartaammin 
kmn han sita paivaa, joUom han voisi kaantaa 
GhikagoUe ja Ameriikalle selkänsä. Omasta puo- 
lestaan olisi hän tehnyt sen heti paikalla, jos ei 
olisi ollut vastenmielistä lähteä palveluksesta juuri 
nyt — niinkuin hän muka olisi pelännyt Johns- 
tonia ja noita muita. • 

Annia ei hän ollut nähnyt muuta kuin ker- 
ran sen jälkeen kuin lakko oli alkanut, eräänä 
iltana, kun hän toverien varoituksista huolimatta 
oli poistunut vartioidulta asema-alueelta ja men- 
nyt länsipuolelle kaupunkia. Hänelle ei ollut 
mitään tapahtunut, mutta kun Anni seuraavana 
päivänä vastasi kysymykseen, kuka oli ollut hä- 
nen luonaan, kielsi Johnston vastedes sellaisia 
vieraita vastaan ottamasta. Hänen ovestaan ei 
mokoma scab saanut astua sisään! 

Iisakki vaan hymyili, kun luki Annin kir- 
jeen siitä asiasta. Eipä sillä väliä — voihan 
Anni lähteä tuosta talosta, jos niikseen tulisi. 
Mutta juuri nyt oli vaikea hankkia hänelle oi- 
keata asuntoa — Iisakin vanha ravintola oli 
täynnä lakkolaisia. 

No niin, kauvan ei tätä kurjuutta tulisi kes- 
tämään — ja olihan tytöllä toistaiseksi hyvä olla 
siellä, missä oli, 



IV. 



Lakkoon osaa ottavien kiukku kasvoi kas- 
vamistaan sitä mukaan kuin toivo myönnytyk- 
sistä yhtiön puolelta yhä väheni ja vaikeudet 
lakon jatkamiseen sitä mukaa suurenivat. Kun 
useimmat jo ensi viikkojen kuluessa olivat syö- 
neet ja juoneet hyvinä kuukausina kokoamansa 
säästöt, alkoi kysymys jokapäiväisestä leivästä yhä 
kiihkeämmin vaatia vastausta — ja kuta vaikeam- 
maksi vastauksen antaminen kävi, sitä useammat 

liittyivät niihin, jotka vaativat väkivaltaan ryhty- 
mistä. 

He saivat vihdoin tahtonsa läpi. Johtajat 
päättivät väkivallalla pakottaa jonkun pääradoista 
lakkauttamaan myöskin posti- ja matkustajajunat, 
ainoat, jotka vielä olivat käynnissä. Jos se on- 
nistuisi, .täytyisi asianomaisten antautua armoille. 

Mutta Johnston esiintyi väliehdotuksella 

Ennenkun he ryhtyisivät keinoihin, jotka an- 
taisivat sortajille oikeuden saada sotaväkeä omai- 
suutensa suojelemiseksi, tahtoi hän ehdottaa, että 
he koettaisivat pelottaa scab-miehistöä jollain ra- 
dalla luopumaan työstään. Jos ei se onnistuisi, 
niin olivathan väkivaltaiset keinot vielä jälellä. 
Ja tätä koetta varten ehdotti hän G. B. & Q:n. 
Siellä on muuan oikein itsepintainen scabi, jota 
muuV seuraavat — kurja siirtolainen, joka oli 
tullut maahan vasta pari vuotta sitten omista- 
matta centiäkään — ja joka nyt oli heidän pää- 
miehensä. Jos lie voisivat kartoittaa hänet, niin 
lupasi Johnston vastata muista. 

Johtajat suostuivat. Eihän missään tapauk- 
sessa haittaisi ensin kääntyä jotain yksityistä hen- 
kilöä vastaan. 

Aikaisemmin keväällä olivat pikajunat saa- 
puneet vähää ennen auringon laskua, niin että 
voi erottaa kaikki esineet radalla ja sen lähei- 
syydessä. Mutta kuta syksympi tuli, sitä hämä- 
rämmäksi kävivät illat pikajunan saapuessa, 
kunnes ne lopulta joulukuussa tulla tohkasivat 
pilkkosessa^pimeässä. 

Vähää ennen kuin rata tuli etukaupungin 
äärimmäisten huoneiden kohdalle, oli siinä vekseli, 
johon kulettajat kiinnittivät tavallista suurempaa* 

huomiota. G. B. & Q. yhtyi siinä kolmeen muu- 
hun rataan, jotka käyttivät samoja raiteita ase- 
malle tullakseen. Ennenkun lakko syntyi, näytet- 
tiin siinä aina viheriätä, joka muuttui valkeaksi 
ainoastaan viime hetkellä — tai punaista, jos jo- 
tain odottamatonta tapahtui. Mutta kun liike 
muilla radoilla oli melkein kokonaan lakannut, 
näytettiin pikajunille tavallisesti aina valkoista, 
niin että ne voivat ajaa vekselin yli vauhtiaan 
vähentämättä. 

Iisakki Peltonen on matkalla kotiin pika- 
junansa kanssa, ainoan pikajunan, joka vielä on 
säännöllisessä liikkeessä. Muut junat kulkevat 
enemmän tai vähemmän epäsäännöllisesti, mutta 
tämä pikajuna ei vielä koskaan ole pettänyt. On 
huikasevan kirkas kuutamo ja sentähden tähystelee 
Iisakki tavallista tuimemmin eteensä Tataaritkin 
ja sen kummallekin kupeelle sinne päin, jossa 
hän odottaa suuren vekselin merkkiä pian il- 
maantuvaksi. 

Kun hän viimeinkin keksii lyhdyn, pääsee 
syvä helpoituksen huokaus hänen rinnastaan. 
Lyhty näytti valkoista* valoa. 

— Kaikki sejvä! sanoo hän vartijalle, joka 
seuraa mukana veturissa. Hän tuntee jo radan 
siksi hyvin, että tietää, kuinka helppoa lakko- 
laisten olisi tehdä tyhmyyksiä juuri tällä paikalla. 

Muutamia silmänräpäyksiä jatkaa juna kul- 
kuaan niinkuin ennenkin, jolloin Iisakki yhä pitää 
tarkkaa vaaria tuosta Valkosesta valosta, joka lä- 
henee lähenemistään. Silloin katoo**se yhtäkkiä 
— ja punanen valo tulvahtaa samassa häntä 
vastaan rataa pitkin. 

— Punaista! Jotain on tekeillä! huutaa var- 
tija. Ja Iisakki tarttuu vaistomaisesti oikealla 
kädellä hätäjarruun, samalla kun hän vasem- 
malla tekee liikkeen pysähdyttääkseen junan. 

Mutta samassa silmänräpäyksessä laskee hän 
täyden höyryn koneesen ja päästää hätäjarrun 
avaimen. Kirkkaassa kuutamossa on hän nähnyt 
varjon jostain hämärästä esineestä, joka on pii- 
loutunut vekselimiehen majan taa. 

— Seis! — Seisota juna! Mitä helvettiä 
sinä ajattelet, mies? huutaa vartija ja aikoo syöstä 
hänet syrjään pysäyttääkseen veturin. Mutta sa- 
naakaan sanomatta tarttuu Iisakki toisella kädel- 
lään häntä kurkkuun, samalla kun toisella pääs- 
tää Usää höyryä, niin että juna hurjaa vauhtia 
karkaa vaaraUisen paikan ohi asemaa kohti. 

Kuuluu moniääninen »damm the scab!» ja 
pari revolverin laukausta pamahtaa heidän taka- 
naan saamatta mitään aikaan. Mutta vasta sitten, 
kun viimeinen vaunu on ehtinyt vekselin yli, 
päästää Iisakki vartijan, joka on melkein tukeh- 
duksissa. 

— Minä näin miesten varjoja lumella ja 
arvasin, että merkki oli väärä, mutta en joutanut 
selittämään, sanoi hän melkein kuin anteeksi 
pyytäen. Ja kohta sen jälkeen ajoi pikajuna 
asemalle, eikä matkustajat olleet aavistaneetkaan, 
että jotain tavatonta oU ollut tekeillä. 

Mutta niin pian kuin Iisakki voi jättää vetu- 
rinsa lähti hän vekselille ja siellä tapasi hän ra- 
tavartijan sidottuna, suu täynnä likaisia pumpulia. 

Mies kertoi, että neljä naamioitua miestä 
oli karannut hänen kimppuunsa niin odottamatta, 
etfei ehtinyt ajatellakaan, ennenkun oU sidottu. 



110 SIIRTOLAISIA. 



Mutta hän luuli melkein voivansa vannoa, että 
oli tuntenut Johnstonin äänen. 

Iisakki meni takaisin asemalle ja ilmoitti 
asian konttooriin. 

— Vihdoinkin! sanoi asemapäällikkö. — Jos 
ne vaan tekisivät vielä hiukan enemmän saman- 
laista, niin saisimme aivan varmaan sotaväkeä, 
mutta pyytää voimme jo tämänkin johdosta. 

Siitä ei nyt Iisakilla ollut mitään sanomista, 
mutta hän ilmoitti, etfei hän tästä lähtien tahdo 
kulettaa matkustajajunia. Edesvastaus on liika 
suuri. — Tavarajunia kyllä, lisäsi hän. 

— Eihän teidän tarvitse väHttää siitä, mitä 
junia kuletatte, väitti päällikkö vastaan. Kule- 
tittehan elävää tai kuollutta tavaraa, teidän vaa- 
ranne on kuitenkin aina sama. 

— En minä itseäni pelkää, sanoi Iisakki. 
Mutta kun ajattelen niitä monia ihmisiä vaunuissa, 
niin tekee mieleni pysähyttämään joka kannon 
kohdalla, joka heittää varjonsa radalle. Ja tä- 
män jälkeen ei tiedä, mitä ne keksivät. 

PääUikkö ymmärsi, että Iisakki oli tulemai- 
sillaan sille asteelle, jossa veturinkulettaja lakkaa 
olemasta täysin luotettava — hän oli nähnyt 
esimerkkiä siitä ennenkin. Harvat olivat kestä- 
neet näinkään kauvan. 

— AU right! sanoi hän hetken kuluttua, — 
te pääsette kulettamasta junia, kunnes olette vä- 
hän levähtäneet. Saatte viikon vapautta kul- 
keaksenne täällä Jacksonin, ratamestarin apulaisen 
seurassa oppimassa, mitä tarvitsette voidaksenne 
sitten vuorotella hänen kanssaan. Tulette sitten 
olemaan puolet viikosta radalla ja puolet täällä. 
Mutta huomenna täytyy teidän vielä viedä pika- 

junaa, etfei minun tarvitse ruveta puuhaamaan 
toista kulettajaa näin myöhään illalla. 

Siihen suostui Iisakki kernaasti, — Melkein 
koko viikko vapautta! — ja sitten vaan puoli 
viikkoa radalla! — Nyt oli aika Annin sanoa 
itsensä irti palveluksestaan. Olihan Jacksonin 
vaimo, joka keitti heidän ruokansa, usein puhu- 
nut siitä, että tarvitseisi apua. Voisihan Anni 
muuttaa sinne, niin saisi asua asemalla ja ehkä 
maksaisivat vielä vähän palkkaakin! 

Mrs Jackson suostui riemulla ehdotukseen, 
mutta sanoi täytyvänsä puhutella päälliköitä, en- 
nenkun voi sanoa mitään varmaa palkasta. 

Iisakki kirjoitti heti kirjeen Annille. Annin 
pitäisi heti sanoutua irti palveluksestaan. Iisakin 
juna saapui takaisin lauantai-iltana ja sunnuntai- 
aamuna mentäisiin vihille. 

Työ tulisi olemaan paljoa helpompaa tästä 
puoleen ja niinkauvan kuin lakkoa kesti, saivat 
he asua asemalla. Tulkoon Anni vaan tänne 
lauantai-iltana ja tuokoon tavaransa tullessaan. 
— Aamulla pisti Iisakki itse kirjeensä postilaa- 
tikkoon, ennenkun lähti junaa viemään. 

Annilla oli iloinen hetki, kun lauantai-aa- 
muna sai kirjeen ja luki sen. Viipymättä meni 
hän isäntäväkensä puheille ja seUtti niin hyvin 
kuin taisi, että hän tahtoi erota palveluksestaan. 

— Miksi juuri nyt? 

Niin, se nyt oli vaikeampi selittää Annin 
vähäisen sanavaraston avulla. Mutta ristiin rastiin 
kyseltyään käsittivät he vihdoinkin, että Iisakki 
nyt menisi naimisiin ja että hän oli viimeisen 
kerran pikajunaa viemässä. Ja silloin vannoi 

Johston hammasta purren, että se todellakin tulisi 
olemaan tuon kirotun scabin viimeinen retki! 

Anni oli koko päivän tehnyt niin paljon 
työtä kaikkea järjestäessään, että hän vasta ilta- 
puolella voi lähteä talostaan. Mutta asemalla ta- 
pasi hän heti yhden Iisakin ystävistä, joka vei 
sekä hänet itsensä että hänen kirstunsa Mrs Jack- 
sonin asuntoon. 



V. 

Ruohoaavikolla, noin puolikymmentä penin- 
kulmaa Chikagosta, siinä, missä C. B. & Q. rata 
pengertä myöten kulkee pienen puron poikki, 
oli muuan mies ahkerassa puuhassa heti illan pi- 
mittyä. Vieressään oH hänellä avonaisessa pus- 
sissa muutamia työkaluja, joita hän koetti milloin 
mitäkin irtauttaakseen nauloja, jotka pitivät kiinni 
erästä ratakiskoa juuri penkereelle päästessä. 
Hän oli nähtävästi tottunut käyttämään työkaluja, 
mutta kesti kuitenkin kotvasen, ennenkun kisko 
irtautui. 

Viimein onnistui se. Mies nakkasi viimeisen 
naulan puroon ja pisti työkalut takaisin pussiin, 
ripustaen sen sitten olalleen. Sitten sysäsi hän 
vähän kiskoa koettaakseen, oliko se irti, mutta 
ei muuttanut sitä paikoiltaan. Astuttuaan alas 
radan vieressä olevaan ojaan, otti hän sieltä kan- 
gin ja työnsi nopealla sysäyksellä irtonaisen kis- 
kon radalle päin. Se kävi mainiosti. Hän pani 

kiskon paikoilleen ja laskeutui takaisin ojaan ku- 
martuen pienen pajupensaan suojaan. 

Valpas ja tarkkasilmäinen kulettaja olisi 
melkein varmaan huomannut poisotetun kiskon 
niin ajoissa, että olisi ehtinyt pysähyttää junan. 
Mutta jos kisko työnnettiin pois vasta sitten, kun 
veturi jo oli aivan lähellä, täytyi sen joutua pois 
radalta. Ensi sekasorrossa tuskin kukaan jou* 
taisi ajattelemaan syyllistä, joka sitäpaitse voisi 
heti paikalla pelastua yön pimeyteen. 

Puolen tunnin verran odotti mies ojassa, 
ennenkun pikajuna tuli näkyviin — sähisten ja 
jymisten ja mahtavan veturilampun valaistessa 
rataa hyvän matkaa edelleen. 

Iisakki Peltonen seisoo paikaltaan, alinomaa 
tähystellen veturin edessä olevia kiskoparia. Yhä 
lähemmä tuota pientä pajupensasta hän tulee 
osaamatta aavistaa vähintäkään vaaraa täällä kau- 
kana tasaselta ruohoaavikolla. 

Nyt näkee hän penkereen — niin kauvas 
kuin silmänsä kantaa, kulkevat kiskot tasaisina 
kuluneet selät kiiluen kuin hopea kellahtavassa 
lampun valossa — neljännestunnin kuluttua on 
hän perillä — ja huomenna — tänä iltana on 
hän vapaa — ja Ann . . . 

Silloin näkee hän jotain mustaa — mies 
nousee ojasta — se työntää kankia edellään kis- 
koja kohti — yksi niistä vierähtää syrjään . . . 

Kulettajan käsi tarttuu nuolen nopeudella 
hätäjarruun — musta olento ottaa askeleen kuin 
paetakseen — ja pitkällä harppauksella lentää 
Iisakki suoraan häntä kohti, samassa silmänräpä- 
yksessä kun veturin etumaiset pyörät karahtavat 
ratapölkkyyn. 

Veturi repii rikki radan penkereen päällä 
ja vyöryy puroon vetäen tenderin mukanaan. 
Pakaasivaunu kaatuu samassa sekin syrjälleen j 

maahan, mutta ensimmäinen matkustajavaunu 
jää seisomaan pystyyn, vaikka toinen pää ajautuu- 
kin ojaan. Muut vaunut jäävät radalle hätäjar- 
run pysähyttäminä, vaikka iskevätkin toisiinsa 
niin, että luulisi niiden viimeisen hetken tulleen. 

Konduktööri ja pari jarrumiestä juoksee lyh- 
dyt käsissä toisesta päästä junaa. Vartija makaa 
maassa vähän matkaa veturista repeterikivääri 
kädessä. \ 

— Luulen hänen olevan hengissä, sanoo 
lämmittäjä, joka on pelastautunut hyppäämällä 
maahan tenderistä — hän vaan hyppäsi hiukan 
liika myöhään. Mutta kulettajaa ei näy — vaikka 
hän hyppäsi ensiksi . . . 

He löysivät hänet pakaasivaunun luota, joka 
oli pudonnut hänen alaruumiinsa päälle. Hänen 
allaan oli toinen ruumis, kasvot maata vasten 
painettuina, Iisakin molemmat kourat kurkun ym- J 

parilla .... 

Konduktööri lähetti heti miehen lähimmälle 
asemalle sähköittämään apua. 



Iisakin ystävä koetti pitää Annille seuraa 
niin hyvin kuin taisi, silPaikaa kuin Anni odotti 
asemasillalla, mutta kävi yhä hajamielisemmäksi 
sitä mukaa kuin aika kului eikä pikajunaa kuu- 
lunut tulevaksi. 

— Ei nyt oltu oikeassa — ja tuolla tuli 
päällikkö itse juosten konttoorista! 

— Juna n:o 708 ja korjausvaunut ja kolme 
matkustajavaunua ulos radalle! käski hän. — 
Pikajuna on joutunut pois radalta kuusi penin- 
kulmaa täältä — ja sanokaa rautatielääkärille, 
että seuraa mukana — pian! 

— Tulkaa mukaan, sanoi Annin seuralainen^. 
Kun he tulivat perille, oli kaikki samassa 

kunnossa kuin ennen, paitse että yhä useampia 
matkustajia oli keräytynyt pakaasivaunun ympä- 
rille. Konduktööri ilmoitti tohtorille, etfei yksir 
kään matkustajista ollut pahasti vahingoittunut. 

— Mutta minä luulen, että kulettaja ja vielä 
eräs toinenkin ovat saaneet lähtöpassinsa, lisäsi 
hän viitaten pään liikkeellä pakaasivaunuun päin. 

Tohtori pisti kätensä Iisakin rinnan alle. 

— Ei vielä, sanoi hän, — vaikk'ei taida 
paljonkaan enää puuttua. 

PelastuBvaunun nostokoneiden avulla saa- 
tiin pakaasivaunu pian kohoamaan niin paljon, 
että molemmat ruumiit voitiin vetää esiin. 

Iisakki vavahti, kun hänen suuhunsa kaadet- 
tiin vähän whiskyä. Mutta vasta sitten, kun he 
väkivallalla irrottivat hänen kätensä toisen mie- 
hen kurkusta, heräsi hän. Toinen mies oli Johns- 
ton ja hän oli kuollut — kurkku oli kuin ruuvi 
penkkiin puristettu. 

i«^ Toinnuttuaan tunsi Iisakki ensiksi Annin, 
joka kasvot kauhusta jäykkinä oli kumartunut 
hänen ylitsensä. Sitten katsahti hän tohtoriin, 
joka parhaallaan tutki häntä. 

QTohtori nousi ylös ja pudisti päätään. 
83 — Olisiko . . . onko täällä . . . pappia ju- 
nassa? kuiskasi Iisakki, kun konduktööri tarjosi 
hänelle enemmän whiskyä. 

— Eihän meidän vielä tarvitse ajatella pap- 
pia .. . kyllä kai tohtori . . . 

— En minä, keskeytti Iisakki epäselvästi . . . 
vaan vihkimään . . . 

Konduktööri luuli hänen hourailevan ja käski 
pikajunan neekefipalvelijan tuomaan matrassin sai- 
raalle. 

— Ei . . . minulla on rahoja, koki Iisakki 
selittää. — Hän saapi ne . . . jos on leski . . . 
kysykää pappia . . . 

Hän loi silmänsä matkustajiin, jotka seisoi- 
vat ympärillä. Ja konduktööri, joka vihdoinkin 
ymmärsi tarkoituksen ja selitti heille, mitä mies 
tahtoi, kysyi sitten, oliko heistä kukaan pappi 
ja tahtoisiko hän vihkiä tän)|ui miehen ja tuon 
tytön tuossa. 

Muuan keski-ikäinen mies astui esiin. 

— Pappi en ole, mutta piirituomari ja oi- 
keutettu vihkimään — jos hän ei muuta tahdo. 

Iisakki nyökäytti hyväksyvästi päätään, mutta 
Anni purskahti itkuun, kun käsitti, mistä oli puhe. 
Ja niiden muutamien minuutien kuluessa, jotka 
lyhyt toimitus kesti, nyyhkytti hän niin, että hä- 
nen vastauksensa tuskin kuului, vaikka ympärillä 
valUtsi haudan hiljaisuus. 

— Ja virkani nojall» julistan minä sijs näi- 
den todistajain läsnäollessa teidät Iisak Peltonen 
ja Anni Heikkilä mieheksi ja vaimoksi, lopetti 
tuomari juhlallisesti. 

Iisakki oli melkein tainnoksissa taas, kun 
toimitus oli lopussa. Mutta kun he varovasti 
olivat nostaneet hänet matrassin päälle, kantoivat 
he hänet lähimpään vaunuun ja virkistivät taas 
hänen voimiaan whiskyllä. 

Anni istui hänen viereensä lattialle. 

— Nyt . . . saat sinä . . . ostaa talon, virk- 
koi Iisakki hiljaa — sitten — ota paras Alas- 
tarosta ... et vielä edes viiden kolmatta . . . 

— Voi, Herra Jeesus! nyyhkytti Anni — 
ennätänhän minä vielä tuota . . . ehk'et sinä vielä 
kuolekaan . . . 

Iisakki koetti hymyillä vastaukseksi. Ja kun 
juna sitten kohta lähti liikkeelle, tuntui hän al- 
kavan hourailla. 

Hän mutisi joitain epäselviä sanoja kauniista 
veturistaan, merkeistä, Johnstonista . . . 

— Seisota! Seisota! Punanen paistaa! huusi 
hän kerran, mutta vaipui samassa puoli horrok- 
siin ja makasi silmät kiinni. 

Vasta kun hänet kannettiin ulos vaunusta 
ja panntiin sairaspaarille, avasi hän taas silmänsä 
ja katseli ympärilleen, vaikk'ei enää näyttänyt 
tuntevan ketään. Mutta kun paari lähti liikkeelle, 
sattui asemalla olevan suuren sähkölampun valo 
hänen silmiinsä ja silloin ne tuokioksi kirkas- 
tuivat. 

— Valkeata vaCloa! sanoi hän selvästi — 
nyt saamme antaa mennä! 

Käsi haparoi jotain, — sitten painuivat huu- 
let kiinni. Hänen viimeinen matkansa oli alkanut. 

Ja luultavaa on, että merkkitulet olivat val- 
koiset koko matkan loppuasemalle saakka. 

Juho Penttinen. 

^l^limme juuri lähtemäisillämme konsulin kont- 
torista, jossa minä olin käynyt häntä tervehti- 
mässä ja josta minua oli pyydetty seuraamaan 
häntä ja hänen kahta yhtiömiestänsä »lunchille», 
kun muuan poliisi astui sisään, toi terveisiä esi- 
mieheltänsä ja pyysi konsulia kiireimmän kautta 
tulemaan poliisiasemalle. 

— Olemme saaneet verkkoomme hyvin mer- 
killisen kalan, lisäsi hän selitykseksi, — joka ei 
ymmärrä luotua sanaa, ei englannin, ei saksan 
eikä espanjan kieltä, eikä liioin ole kiinalainen, 
niin kapteeni lähetti minut kysymään, tahtoisiko 
herra konsuli vähän silmäillä sitä otusta ja aut- 
taa meitä määrittelemään mikä se on. 

— Taas tuo siunattu kielitaito! — ärähti 
mr Boise, vanhin osamies konsulin liikkeessä. 
Jok'ikinen kerta kun Friscossa sattuu joku rä- 
häkkä ihmisten kanssa, jotka eivät ymmärrä mi- 
tään kristittyä kieltä, pitää konsuhn auttaa. Ja 
ihmeellistä kylläkin, ett^ei hän näytä koskaan 
väsyvän olemasta tulkkina. Ettekö voi odottaa 
jälkeen lunchin? — kysyi hän kääntyen poliisi- 
mieheen. 

— Oh! Se on tehty parissa minuutissa, 
keskeytti konsuli. — Menkää te kolme edellä ja 
tilatkaa lunchi. Minä tulen heti perässä. 

— Kiitoksia! sanoi mr Boise kuivasti, — 
sitä juonta sopii koettaa jonkun muun kanssa. 
Minä ainakin tulen mukaan, niin olen varma, 
etfet jää sinne koko iltapäiväksi niinkuin viime 
kerralla, kun satuit löytämään kovin miellyttävän 
tulkin tarvitsijan. 

Konsuli nauroi mielissään, ja niin läksimme 
kaikki neljä poliisiasemalle, joka oli siitä aino- 
astaan muutaman askeleen päässä. Siellä tapa- 
simme kiinniotetun, joka oli suuri, roteva- 
raajainen ja pahoin pidelty mies, ympärillään 
joukko poliiseja, joista muutamilla oli vereksiä 
jälkiä hiljan kestetystä, kiivaasta kahakasta. Mies 
oli pantu käsirautoihin, ja hänen kasvonsa olivat 
niin paksussa liassa ja veressä, etfei niissä voi- 
nut erottaa ainoatakaan selvää piirrettä. 

— Mitä kuuluu, konsuli? — tervehti poliisi- 
kapteeni. — Kiitos, että tulitte apuun. En to- 
della tiedä, mitä meidän on tekeminen tämän 
kummallisen olennon kanssa, joka minusta näyt- 
tää tarvitsevan paremmin hullujenhuonetta kuin 
mitään muuta laitosta. 

— Mitä on hän tehnyt? ja missä hänet 
vangittiin? 

— Nooh! tehnyt hän nyt ei ole juuri mi- 
tään, käyttäytynyt vaan niin hullusti, että me 
päätimme ottaa hänet talteen. Hän on oleillut 
kolmatta vuorokautta satamassa, istunut siellä 
päivät pääksytysten ja maannut yöt, syömättä 
mitään muuta kuin hiukkasen kuivaa leipää, jota 
hän on ostanut muutamasta kaupasta. Kun 

hänestä minulle ilmoitettiin, käskin minä tuomaan 
hänet asemalle, mutta se oli helpommin sanottu 
kuin tehty. Hän teki sellaista vastarintaa, ett'ei 
viisi minun miehistäni saanut tolkkua hänestä, 
ennenkun olivat kolhineet hänet melkein tunnot- 
tomaksi ja pistäneet käsirautoihin. Ja täällä hä- 
neltä ei ole saatu sanaakaan, vaikka minä olen 
koettanut puhua hänelle englannit, espanjat ja 
saksat Joko hän ei ymmärrä niitä kieliä, tahi 
on hän sellainen härkäpää, etfei vastaa. 

Poliisikapteenin pitkän, vaikka vähän epä- 
selvän selityksen kestäessä tarkastelin minä vä- 
hän lähemmin vangittua miestä. Hän tuijotti vä- 
syneen ja välinpitämättömän näköisenä eteensä, 
kiinnittämättä huomiotansa erittäin mihinkään, 
aivan kuin hän jo kauvan sitten olisi saanut 
kyliänsä koko jutusta eikä enää välittäisi vähää- 
kään siitä, mitenkä se päättyisi. 

Niinkuin sanoin, ei hänen kasvoistaan voi- 
nut saada selkoa hänen syntyperästänsä. Mutta 
hänen ruskeat vaatteensa, jotka olivat tuttua poh- 
jalaista sarkaa, ja vielä tutummat lapikkaat ilmai- 
sivat sen sijaan sitä selvemmästi, mistä hän oU 
kotoisin. 

— Mistä te tulette? — kysyin häneltä sen- 
tähden suomeksi, heti kun kapteeni oli puheensa 
lopettanut 

Hän loi silmänsä minuun, katseli minua 
hetkisen tarkasti, melkein epäluuloisesti ja vastasi 
viimein: 

— Lappajärveltä. 

— Halloo! huudahti kapteeni. Johan se 
ääntelee ! 

— Mitä nämä kujeet merkitsevät? — ky- 
syin minä. — Miksi olette tapellut poliisin kanssa? 

— Mitäkö merkitsee! " — toisti hän äreästi. 
Sen tahtoisin itsekin tietää. Mitäänj pahaa en 
ole tehnyt, mutta kun ne hyökkäsivät päälleni, 
tappelin tietysti, niinkauvan kuin jaksoin. Ja nyt 
ne ovat panneet minut rautoihin niinkuin murha- 
miehen ja rosvon. 

Konsuli pyysi heti, että häneltä riisuttaisiin 
käsiraudat, ja kapteeni suostui pyyntöön, ensin 
kumminkin varoitettuaan meitä seurauksista. 

— Mies on väkevä kuin karhu — sanoi 
hän — ja pahempi tappelemaan kuin itse p — le.- 

Miehellä ei kumminkaan ollut enään halua 
jatkaa käsikähmää, vaan pyysi hän aivan rau- 
hallisesti, että saisi peseytyä. Ja kun hän sen 
oli tehnyt, näytti hän jo aika siistiltä, vaikka 
kyllä muutamat mustelmat ja naarmut vielä sel- 
västi osoittivat, etfei hän ollut ehjin nahoin pääs- 
syt kahakasta järjestysvaltaa vastaan. 

Mutta meidän senj aikeen tekemiimme kysy- 
myksiin vastasi hän niin vastahakoisesti, että 
meille vasta pitkän tutkinnon pidettyä selvisi se 
nähtävästi hänen mielestään hyvinkin yksinker- 
tainen asiain meno, joka kumminkin meistä kai- 
kista oli vallan mutkallinen. 

Hänen nimensä oli Juho Penttinen ja oli 
hän kolmen toverinsa ja pitäjäläisensä kanssa 
tullut tavalhsta tietä New- Yorkiin, kaikki neljä 
matkalla Astoriaan Oregonissa, jossa heillä oli 
ystäviä ja tuttuja ja jossa he senvuoksi toivoivat 
saavansa työtä kalastuspaikoilla. 

New-Yorkissa oli eräs »runnari» vietellyt 
heidät ostamaan piletit San Fransiskon tietä, 

6 

koska .ne runnarin puheen mukaan sillä kertaa 
olivat koko joukon huokeammat kuin suorat pi- 
letit. Mutta San Fraiisiskosta eivät he niillä hal- 
voilla pileteillään päässeetkään eteenpäin höyry- 
laivalla. 

Siitä he kyllä olivat selvästi huomanneet 
syyn, miksi runnari voi myydä heille piletit hal- 
vemmalla, mutta ei ollut hän antanut heille pie- 
nintäkään viittausta, mitä heidän olisi tehtävä 
päästäksensä eteenpäin, kun heidän kaikki ra- 
hansa yhteenpantuina eivät riittäneet enempään 
kuin kolmeen kansipaikkaan höyrylaivalla Asto- 
riaan. 

Pitkän ja perinpohjaisen harkinnan jälkeen 
olivat he sitten päättäneet, että kolme seurueesta 
matkustaa eteenpäin. Vaan Penttinen, vanhim- 
pana ja enin kokeneena joukosta, odottaa San 
Fransiskossa, kunnes toiset voivat lähettää hä- 
nelle rahoja palaavalla höyrylaivalla. 

Astoriassa voisivat he helposti lainata niin 
paljon rahaa kuin Penttinen matkaan tarvitseisi, 
ja joku heidän ystävistänsä siellä voisi kyllä pu- 
hua jonkun laivamiehen kanssa, niin että tämä 
ottaisi tuodakseen rahat. Ainakin kolmen päi- 
vän päästä — luulivat he — voisi Penttinen jo 
jatkaa matkaansa. Hänen tulisi vaan pitää vaari 
siitä, milloin laiva palaa. 

Semmoinen oli koko juttu. Toiset olivat 
lähteneet, ja hän oli odottanut San Fransiskossa. 
Hän oli saanut kaksikymmentä centiä eli kaiken, 
mikä heille jäi selvää rahaa tähteeksi pilettien hin- 
nasta, mutta siitä ei riittänyt muuhun kuin kui- 
vaan leipään, eikä luonnollisesti yösijan maksoksi, 
jonkatähden hän oli maannut laiturilla. Ja voisipa 

vielä helposti sattua, että laiva saapuisi yön 
aikaan. 

Kukaan ei ollut hätyyttänyt häntä, paitsi 
poliisit, jotka olivat pari kertaa häntä puhutel- 
leet, vaan menneet menojaan, kun hän ei heitä 
ymmärtänyt. Tänä aamuna oli yksi niistä käy- 
nyt häntä käsivarteen kiinni ja koettanut vetää 
mukaansa, ja kim hän luonnollisesti oU tehnyt 
vastarintaa, oli poliisi viheltänyt toisia apuun, 
ja niin oli tappelu alkanut. 

Hän oli tapellut heidän kanssaan niin kauvan 
kuin jaksoi, mutta kun yksi oli saanut isketyksi 
häntä nuijallaan päähän, oli hän mennyt tain- 
noksiin, niin että ne olivat voineet raastaa hänet 
»kammariin», jossa hän toinnuttuaan oli huo- 
mannut olevansa käsiraudoissa. Eikä hän tien- 
nyt sitäkään, mihin ne olivat panneet hänen 
säkkinsä, jonka päällä hän oli istunut tappelun 
alkaessa. 

— Mieshän on hullu — päätti poliisikap- 
teeni, kun juttu kokonaisuudessaan oli hänelle 
käännetty. Ei kenenkään järjellisen ihmisen 
päähän pistäisi odottaa yötä päivää avonaisella 
laiturilla. Kyllä on parasta, että hän pysyy täällä 
niin kauvan kuin joku hänen Astorialaisista ystä- 
vistään — jos hänellä niitä on — tulee Fris- 
koon ja ottaa hänet hoitoonsa. 

— Mitä se sanoo? — kysyi Penttinen. 

Käännettiin hänelle kapteenin ehdotus, mi- 
käli se koski hänen asuntoansa poliisiasemalla, 
mutta loppu hänen lausunnostaan jätettiin omaan 
arvoonsa. 

— Jos ne voivat sanoa, että minä olen 
tehnyt mitään pahaa, niin pitäkööt minut täällä. 

virkkoi Penttinen tyynesti, vaikkakin vihaisesti, 
— mutta muuten en, piru vieköön, rupeakaan 
makaamaan poliisikammanssa niinkuin mikä kar- 
kulainen. Siinä on jo häpeätä kyUiksi, että on 
ollenkaan joutunut poliisin käsiin. Ja kuka sit- 
ten sillä aikaa pitäisi vaaria laivan tulosta? 

Me koetimme selittää hänelle, etfei hänen 
ollenkaan tarvitsisi luulla olevansa poliisin tal- 
lennettavana, jos kohta hän suostuisikin olemaan 
yötä asemalla, ja toisekseen, että siellä kyllä 
annettaisiin hänelle tieto, milloin höyrylaiva As- 
toriasta saapuu. Mutta koko se puhe sattui 
kuuroihin korviin. 

Hänellä oli kerta kaikkiaan oma mielipi- 
teensä poliisista, emmekä sitä voineet kumota 
millään tavalla. Ja yhtä vähän voitiin hänen 
päähänsä saada sitäkään, että hän ajoissa saisi 
tiedon höyrylaivan tulosta. Hän kyllä hoitaa 
itse itsensä, selitti hän, kunhan vaan saa olla 
rauhassa, ja kemaammin odottaa hän laiturilla. 
Hän oli varma siitä, että rahat tulevat ensi lai- 
vassa, ja silloin hän voi heti lähteä. 

Useimmat joukosta eivät voineet muuta 
kuin nauraa hänen itsepäisyyttään, kun hänen 
viimeinen päätöksensä oli tulkittu, mutta poliisi- 
kapteeni kohautti olkapäitään. 

— Herran nimessä! — sanoi hän hiukan 
kärtyisesti — antaa tuon hullun mennä, mihin 
tahtoo. 

— Mutta missä minun säkkini on? — ky- 
syi Penttinen kuin vastaukseksi siihen lupauk- 
seen, että hän saisi lähteä. 

Se tuotiin esille ja huomattiin huolellisen tar- 
kastuksen jälkeen kaikin puolin hyvin säilyneeksi. 

— Saako täällä pistää piippuun? kysyi hän 
sitten. 

Ja nyt otti hän taskustaan piipun ja säkis- 
tään pussin, josta hän täytti tupakkakukkaronsa, 
pantuaan ensin piippuun ja pistettyään sen ham- 
paihinsa. 

— Kotikasvuja! sanoi hän minulle, pistäes- 
sään kukkaroa taskuunsa ja vetäessään suurim- 
malla huolella pussin suuta kiinni — huomautus, 
jonka ensimmäinen nysästä pullahtava savupilvi 
teki aivan tarpeettomaksi. 

Sitten nousi hän seisoalleen, heitti säkin 
selkäänsä, kiitti lyhyesti »herroja, jotka olivat 
auttaneet häntä poliisin käsistä», ja teki tyyty- 
väisenä lähtöä palatakseen odotuspaikkaansa. 

— Odottakaa vähän, — sanoi vanha mr 
Boise, joka suurella osanotolla, vaikka vaieten, 
oli seurannut asiain menoa. Emme voi laskea 
miestä menemään sillä tavalla! 

— Eihän hän ole tehnyt mitään pahaa, — 
sanoi hän meihin toisiin kääntyen, — ja yhtä- 
kaikki on hänet vangittu niinkuin rikoksesta ta- 
vattu roisto. Ja kun hän piti puoliaan — mie- 
hekkäästi, niinkuin muutamat herroista ovat 
vakuuttaneet — iskettiin hänet pitemmittä mut- 
kitta tainnoksiin. Minä en moiti herrojen polii- 
sien kykenemättömyyttä käsittämään sitä, että 
joku muukin kuin hullu voi siihen määrin luot- 
taa ystäviinsä, että kemaammin makaa kadulla 
kuivaa kannikkaa järsien kuin pyytää apua. Sel- 
laista ei joka mies meidän päivinämme kykene 
käsittämään. Mutta joku tuntuva hyvitys pitää 
hänen saaman. Minä pidän hattua. 

Hän otti hattunsa vasempaan käteensä ja 
pudotti oikeasta kädestään siihen kymmenen 
dollarin setelin. 

— Se on oikein! vahvisti kapteeni, veti 
lompakkonsa esiin ja antoi setelinsä hänkin, — 
se oli erehdys, vaikka tosin anteeksi annettava. 

— Toiset seurasivat heti esimerkkiä, kukin va- 
rainsa mukaan, niin että hatussa tuota pikaa 
oli yli kolmenkymmenen dollarin, jotka mr Boise 

— hatiu vielä kädessään ja juhlallisesti kumar- 
taen — tarjosi Penttiselle. 

— Mitä tämä on? kysyi hän ottamatta ra- 
hoja. Ja kun asia hänelle seUtettiin, kumarsi 
hän vastaan, ei niin muhkeasti tosin, mutta yhtä 
arvokkaasti, ja sanoi kohteliaasti, mutta varmasti: 

— Paljon kiitoksia, hyvät herrat, mutta minä 
en voi ottaa rahoja kerjäläisen tavoin. Mitä tar- 
vitsen, se tulee höyrylaivalla, ja siihen saakka 
tulen kyllä toimeen. Kiitoksia vaan hyvästä tah- 
dostanne. 

En tiedä, kuinka paljon sitä näytin, mutta 
sen tiedän, että Penttisen maanmiehenä tunsin 
itseni suorastaan ylpeäksi, kääntäessäni heille 
hänen vastaustaan. 

— Yksi läksy lisää! — sanoi mr Boise. 
Oppia ikä kaikki. Minun ohsi pitänyt ymmärtää, 
että mies oli liiaksi gentlemanni ottaakseen vas- 
taan rahaa hyvitykseksi. Tässä on rahanne, hy- 
vät herrat! 

Sitten kääntyi hän minuun pyynnöllä, että 
kysyisin > mister» Penttiseltä, tahtoisiko tämä 
tehdä hänelle sen kunnian, että ottaisi osaa 
lunchiin hänen ja kaikkien muiden läsnäolevien 
kanssa, jotka olisivat tilaisuudesaa häntä seu- 

raamaan. Tämän hän lausui kumarruksella 
toisille. 

— Miksikä ei? — sanoi Penttinen. Kun 
vaan tietäisin, etfei laiva sillä aikaa sattuisi 
tulemaan. 

Hänen pelkonsa haihtui, kun poliisikapteeni 
antoi käskyn päivystäjäkonstaapelille satamassa 
että hän ilmoittaisi heti, kun laiva tuli näkyviin, 
ja sitten menimme me, poliisikapteeni etunenässä, 
lähimpään parhaasen ravintolaan, Penttinen kan- 
taen kaUisarvoista säkkiään olallaan. 

— Mitä luulette hänen mieluimmin syövän ? 
— kysyi mr Boise, sittenkun hän oli omaan 
halttuunsa ottanut yhden pöydän ravintolasalissa, 
jossa meidän seurueemme näytti herättäneen jon- 
kunlaista kummastusta muissa vieraissa. 

Minä lausuin mielipiteenäni, että Penttinen 
varmaan pitäisi kaikkein parhaimpina herkkuina 
sianlihaa potattien ja ruisleivän kanssa, sekä 
pannukakkuja jälkiruuaksi. Ja mr Boise oli säi- 
käyttää silmät päästä ranskalaiselta ylikyyppa- 
rilta tilaamalla käristettyä sianlihaa rikottujen 
munien ja potattihaudikkaiden kanssa, kolme 
pulloa olutta ja saman määrän samppanjaa. 

Rukiista leipää ei ollut ja yhtä vähän löy- 
dettiin pannukakkuja hienolta ruokalistalta, mutta 
mr Boise pani hakemaan edellistä eräästä saksa- 
laisesta leipomosta, ja jälkimäistä sanoi kyyp- 
pari, hetken epäilty ään, voivansa toimittaa. 

Tilaus koski meitä kaikkia. — »Jos se kelpaa 
hänelle, kelpaa se meillekin», selitti mr Boise, 
vaikka Penttinen luultavasti ei olisi pitänyt lukua 
siitä, mitä me söimme, kunhan vaan hänellä itsel- 
lään oli tarpeeksi. 

Kinkku oli kuitenkin niin herkullista, että 
me emme ollenkaan kaivanneet hienompia lai- 
toksia Ja kun meille yhtä makeiden pannu- 
kakkujen kanssa tuotiin mansikoita, jommoisia 
ainoastaan Kaliforniassa voidaan saada, veti jo 
Penttinenkin suutaan tyytyväiseen myhäilyyn. 

Mutta samppanjaa häntä ei saatu juomaan, 
kerta sitä maistettuaan, meidän juodessamme 
hänen terveydekseen. — >Se pisti nenään», sanoi 
hän ja sentähden joi hän mieluummin olutta 
myöskin mansikkain kanssa, jotka syötyään hän 
nousi ylös hankkien lähtöä. 

— Höyrylaiva voi tulla millä hetkellä ta- 
hansa, sanoi hän — ja minä lupasin olla ran- 
nassa. Jos minä olen poissa, niin rahan tuoja 
ei tiedä, mitä hän niillä tekee. Hyvästi nyt ja 
paljon kiitoksia. 

Me puristimme kaikki hänen kättään. Sitten 
otti hän säkkinsä, joka oli ollut tuohn vieressä, 
ja läksi takaisin odotuspaikkaansa. 

— Se on miesten mies, sanoi mr Boise, 
kun Penttisen leveä selkä oli kadonnut ovesta, 
— ehjä mies. Maailma olisi parempi, jos täällä 
olisi enemmän semmoisia. 



> 



^ * * 

Aatami Urola» isä ja poika ja 
the Unknown. 

Iräänä iltana, kun minä pahaisen päivällisen 
syötyäni olin vetäytynyt halpaan huoneeseni muu- 
tamassa Chikagon » perhehotellissa >, jossa silloin 
asuin, koputti joku lujasti ovelleni. Minä vastasin 
»sisään», ovi aukeni ja huoneesen astui översti 
Beckridge, jota en ollut moneen kuukauteen 
nähnyt. 

— Mitenkä te voitte kavuta mokomia por- 
taita myöten tällaiseen tyrmään, se käy ylitse 
minun ymmärrykseni, — sanoi översti terveh- 
dykseksi, ja näytti siltä, kuin olisi hän tahtonut 
saattaa minut edesvastuusen sekä portaista että 
niistä asianhaaroista, jotka pakottivat minut tyy- 
tymään siihen »tyrmään», johon ne johtivat. 

— Istukaa, översti — sanoin minä, tarjosin 
hänelle ainoan tuolini ja istuin itse vuoteeni lai- 
dalle — ja polttakaa, jos teillä on halua ja Si- 
kaareja. Vai poltatteko mieluummin minun piip- 
putupakkaani? 

Raha-asiat tekivät silloin tällöin piipun polt- 
tamisen välttämättömäksi Chicagossa ollessani. 

Oversti nauroi. 

— Ette te ainakaan valita vaivojanne, sanoi 
hän. — Mutta minä toivon, että te vaihteen 
vuoksi poltatte sikarin. Nämä eivät ole hul- 
luimpia. 

Hän otti taskustaan kourallisen pitkiä, pak- 
suja ja muhkeita pähkinänruskeita sikareja, vali- 
koi niistä huolellisesti kaksi, ja tarjoten toisen 
minulle, sytytti hän toisen itse. 

— Haluttaako teitä lähteä Independenceen 
yöjunalla? — kysyi hän heti, kun oli saanut sa- 
vut suuhunsa. 

Lidependence on pieni kaupunki Jovassa ja 
siellä oh vuosi sitten avattu kilpa-ajorata, joka 
oli tehty kolmikulman muotoiseksi siten, että 
aseman siinä muodosti pitkä kaari ja molemmat 
sivut kulkivat viimeiset parisataa kyynärää yh- 
densuuntaisesti. Kaikki entiset ennätykset oli 
voitettu tällä uudella radalla, joka senvuoksi 
veti puoleensa miestä ja hevosta kaikista Unio- 
nin ääristä, ja seuraavana päivänä piti vuosikil- 
pailujen alkaman. 

Minä tiesin kaiken sen ja vastasinkin empi- 
mättä, että halu kyllä on hyvä, kunhan olisi rahaa. 

— Siitä ei huolta, — vakuutti översti. — 
Minä tarjoon. 

Ja kun minä estelin, lisäsi hän selitykseksi, 
etfei hän suinkaan ainoastaan seuran vuoksi ai- 
konut maksaa matkaani, vaan että hän tarvitsi 
minun apuani eräässä kaupassa, jonka hän aikoi 
tehdä. 

Seikka oli se, että hän joku päivä sitten 
> sattumalta» oli joutunut erääsen maanviljelys- 
kokoukseen jossain Michiganin puolella, ja siellä 

tavannut hevosen, joka kokouksen loppiaisiksi 
pidetyissä kilpa-ajoissa oli erinomaisen keveästi 
jättänyt jälkeensä kaikki muut. 

Overstin urheilu-into vei hänet aina sattu- 
malta sellaisiin paikkoihin, missä voi siepata lu- 
paavan näköisiä nuoria hevosia polkuhinnasta. 
Mutta hänen urheilu-intonsa ei ollut koskaan niin 
suuri, etfei hän olisi myönyt hevosta heti pai- 
kalla, kun siitä vaan kannattava hinta tarjottiin. 

Tuotakin michinganilaista hevosta oli hän 
heti koettanut ostaa, mutta ei ollut sopinut omis- 
tajan kanssa hinnasta. Ja silloin oli översti hou- 
kutellut tämän viemään oriinsa Independenceen, 
jossa hän oli ilmoittanut sen muutamiin alka- 
vista kilpailuista. 

— Minä maksan matkakulut — sanoi hän. 
Ja kun hän luultavasti huomasi ihmettelyn il- 
mauksen minun kasvoillani, lisäsi hän voittaneensa 
viisisataa dollaria lyömällä hevosesta vetoa kilpa- 
ajoissa. 

— Siellä oU eräällä raharikkaalla teurasta- 
jalla ruuna, joka heitti hiukan hölkkäravia, jat- 
koi översti. — Mutta hän luuli voivansa höy- 
hentää kaikki muut, ja tarjosi viisi yhtä vastaan. 
Ja sataa vähempää en ole ikinä saanut »säke- 
nestäni», kun olen pannut sen ruokolle. Hyvä 
kauppa! — lopetti hän, katsellen melkein hel- 
lästi suurta timanttia, joka hänellä oli paidan- 
nappina. 

— Mukiin menee — myönsin minä, ihme- 
tellen itsekseni, oliko Yhdysvalloissa yhtään 
ainoata panttilainaajaa, joka ei olisi tehnyt tutta- 
vuutta overstin viimeisen ystävän kanssa, joksi 

minä ensi kerran miehen nähdessäni olin kuullut 
hänen nimittävän säkenöivää sormustaan. 

— Mutta eihän siitä kumminkaan selviä, — 
lisäsin minä, — miksi te lähetitte hevosen hide- 
pendenceen, jossa jokainen hevosmies on valmis 
maksamaan täyden hinnan lupaavasta oriista. 

Oversti hymähti. 

— Epäilemättä — sanoi hän. — Mutta jos 
minä tarjoan omistajalle korkean hinnan makset- 
tavaksi sitten kuin hänen hevosensa on täyttänyt 
määrätyn ennätyksen, niin hän ei ryhdy kaup- 
poihin kenenkään muun kanssa, ennenkun kil- 
pailut ovat ohitse. Ja olisipa ihme, jolPen minä 
sillä summalla, mikä minulla nyt on puhdasta 
rahaa, voisi ansaita enemmänkin kuin mitä tar- 
vitsen konia ostaakseni. Minä olen ilmoittanut 
sen ehdollisesti neljään luokkaan. 

Asia alkoi vähitellen selvitä. Oversti oli 
suunnitellut tavallista rohkeamman vedonlyönti- 
tuuman, luottaen michiganilaisen oriin juoksija- 
kykyyn, josta ei kukaan muu tiennyt mitään. 
Mutta vieläkään en käsittänyt, millä tavalla minä 
voisin auttaa häntä. 

— Kyllä te voitte — vakuutti hän. — 
— Omistaja on teidän maanmiehenne, puhuu 
sangen huonosti englantia, ja luulee, että kaikki, 
jotka eivät ymmärrä hänen omaa siansaksaansa, 
ovat lurjuksia ja roistoja. Mutta jos te tulette 
mukaan Lidependenceen ja autatte minua kau- 
pan hieromisessa miehen kanssa, niin luulenpa 
siitä sovittavan ilman sen suurempia vaikeuksia. 

En miettinyt asiaa sen kauvemmin. Övers- 
tiin en suinkaan rajattomasti luottanut, vaan ei- 
hän asiakaan ollut sitä laatua, että minun olisi 

tarvinnut siihen takertua pitemmältä kuin minkä 
katsoip soveliaaksi ja terpeelliseksi. 

Overstejä in partibus infidelium tapaa Yh- 
dysvalloissa niin runsaasti, että se nimitys pikem- 
min antaa aihjstta epäluuloon kuin mihinkään 
muuhun. Ja översti Beckridgeen olin tutustunut 
Chikagon kilparadalla, jossa hän oli tarjoutunut 
puolta voittoa vastaan osoittamaan minulle pal- 
kinnon saajan eräässä kilpailussa, minkä yleisö 
luuU ehdottomasti päättyvän yleisen suosikki- 
hevosen hyväksi. 

Meidän hevosemme voitti kuin voittikin — 
vetokurssi: kaksikymmentä yhtä vastaan — niin 
että ne kaksi dollaria, jotka minä överstin vai- 
nun mukaan olin rohjennut panna vetoon, toivat 
meille kummallekin kaksikymmentä dollaria, joita 
överstin päivän kuluessa onnistui vielä lisätä 
siihen määrin, että hän tarjosi minulle päiväUi- 
sen. Sitä syödessämme esitti hän minulle juuri 
vähää ennen takaisin lunastamansa »säkeneen», 
jota hän ei koskaan jättänyt tuntiakaan kauvem- 
maksi panttiin kuin mikä oli välttämätöntä, ja 
esiintyi muuten sen verran edukseen, etfei mi- 
nulla ollut mitään tuon omituisen tuttavuuden 
jatkamista vastaan. 

Tiesin hyvin kyllä, että översti eli hevos- 
kaupoilla ja vedonlyönnillä, mutta luuHn myös- 
kin tietäväni, etfei hän muulloin kuin poikkeus- 
tapauksissa ollut astunut sen hienon rajan yli, 
joka on hevoskauppaa käyvän urheilijan ja he- 
voshuijarin kilpaajo-pelaajan välillä. Ja sentäh- 
den minä myöskin nyt pitemmittä mutkitta suos- 
tuin seuraamaan häntä Independenceen. 

— Mutta ainoastaan sillä ehdolla, että te 
ainakin minulle ostatte paluupiletin. 

— Ali right! — nauroi översti. — Varo- 
vaisuus ei ole koskaan vahingoksi. Minä tapaan 
teidät asemalla kello yksitoista. Täytyy taas 
jättää säkene täysihoitoon — jokainen centi, 
minkä voin kokoon haalia, on nyt tarpeen. 



Independence oli yli äyräittensä täynnä, kun 
me saavuimme sinne. Mutta översti, joka ei 
milloinkaan kitsastellut, kun hänellä oh yksikään 
sentti taskussaan, oli tilannut huoneen sähkö- 
teitse, niin että olimme varmassa korjuussa. 
Suuri ei huone suinkaan ollut, eikä siinä liioin 
ollut kuin yksi kahdenmaattava vuode, mutta 
siinä ahdingossa, joka kaupungissa vallitsi, voi 
olla iloin*en, että oli päässyt edes katon alle. 
Ja mitä vuoteesen tuli, ei siitä ollut mitään sa- 
nottavaa. Ameriikassa tapahtuu helposti, että 
täytyy panna vuode kahtia kenen kanssa tahansa, 
kenellä vaan on tarpeeksi varaa lunastaa siitä 
toinen puoli itsellensä — ja överstin siisteyttä 
vastaan ei ollut juuri mitään muistuttamista. 

Hän lähti ulos heti, kun olimme matkan 
jälkeen vähän puhdistauneet, vaan minä koetin 
ottaa takaisin jonkun osan yön kuluessa huk- 
kaan mennyttä unta. Mutta tunnin kuluttua tuli 
hän jo takaisin ilmoittaen, että ori oli saapunut 
ja että se oli mitä parhaimmassa kunnossa. 

— Tässä on omistajan nimi — Hsäsi hän 
ja antoi minulle paperilapun. Hän odottaa meitä 

ja tässä pitää takoa niin kauvan kuin rauta on 
kuuma, niin että kiirehtikää vaatetta päällenne 
ja seuratkaa minua. 

»Aatami Urola», kulmikkailla ja vinoilla 
kirjaimilla paperille kirjoitettuna osoitti selvää 
selvemmin, että oriin omistaja oli suomalainen, 
mutta kun siitä ei käynyt mitään muuta esiin, 
riensin minä laittamaan itseäni lähtökuntoon. 

Erään tallin edustalla radan laidassa tapa- 
simme me ystävämme Urolan polttamassa piip- 
puaan ja tyynesti katselemassa liikettä ja hyöri- 
nää ympärillään. Kaikki tallit olivat täynnä ja 
ainakin kolme hoitajaa puuhaili jokaisen hevosen 
kanssa, tavallisesti yksi täysikasvuinen mies ja 
pari neekeripoikaa, mutta muutamilla loistavim- 
mista juoksijatähdistä oli yli puolen tusinankin 
touhuavia palvelijoita ympärillään. 

Osa koulaajia ja ajajia oli hevosiaan jaloit- 
telemassa radalla, toiset talutteHvat kallisarvoisia 
elukoitansa edestakaisin, samalla kun vielä toiset, 
jotka jo olivat lopettaneet aamuajelunsa, antoivat 
hoitajien siivota ja sukia juoksijoitansa tallien 
edustalla. Kaikki olivat innokkaassa toimessa, 
paitsi Urola, jolla ei näyttänyt olevan muuta tär- 
keämpää tehtävää kuin imeä piippuaan. 

Hänen näennäinen välinpitämättömyytensä 
muuttui tuskin siitäkään, että översti esitti mi- 
nut hänelle hänen maanmiehenänsä ja minä häntä 
suomeksi tervehdin. Piipun hän kyllä otti suus- 
taan vastatessaan tervehdykseeni, mutta pisti sen 
heti takaisin ja löyhytteli savuja. 

— Teillä kuuluu olevan täällä hyvä juok- 
sija? — alotin minä keskustelun. 

— Tuossahan tuo menee. 

— Ja ehkä tahdotte myödä sen? 

— Miksikä en, jos tarjotaan hyvä hinta. 

— Millainen hinta teistä on hyvä? 

— Eihän tuota tiedä, — vastasi Urola väl- 
tellen. — Tässä maassahan maksetaan suuriakin 
summia hyvistä juoksijoista, niin etfei maksa 
vaivaa puhua kaupasta mitään, eiinenkun näh- 
dään, kuinka hyvin oriini juoksee. 

Pitemmältä en kysellyt, vaan ilmaisin mieli- 
piteeni överstille, joka tavallista kiivaammin pu- 
reskeli viiksiään, että mies oH varsin varovainen 
ja tietäisi kyllä panna hevoselleen korkeimman 
mahdollisen hinnan. 

— Sitä parempi! Vaara on vaan vähempi, 
että joku muu sen minulta sieppaa. Mutta nyt 
sen on annettava juosta kierros radalla, etfei se 
ihapäivällä esiintyessään tee mitään tyhmyyksiä. 
Sitten voimme tuumia asiasta omistajan kanssa. 

Urolalla ei ollut mitään vastaan näyttää he- 
vostaan, vaan meni hän talliin, josta parin mi- 
nuutin kuluttua tavattoman hartiakas ja lyhyt, 
valkotukkainen poika talutti ulos kauniin pu- 
nasenruunin hevosen. 

— Tämä on pikku Aatami tämä, esitteH isä. 
Mutta minulla ei sillä kertaa ollut aikaa 

tarkastaa poikaa. Huomioni . oli kiintynyt hevo- 
seen, joka oli harvinaisen pitkä ruumiiltaan; 
lavat olivat kauniisti kaarevat, jalat lyhyet ja 
matalat, ja kaula ja pää sellaiset, että ne todis- 
tivat parasta rotua. Ja ihme kyllä, se ei ollut 
laisinkaan liiaksi ruokittu, vaikka hiukkaista vä- 
hemmän siinä sentään ehkä olisi voinut olla lihaa. 

— Weil! — sanoi översti. — Mitä pidätte 
löydöstäni? 

— Onneksi olkoon! Jos se radalla pitää 
sen, mitä tallissa lupaa, niin te olette tehneet 
hyvän kaupan. Mutta se on vähän liiaksi lihava. 

— Ei merkitse mitään — vakuutti översti. 
— Kaikki Wilken hevoset juoksevat parhaiten 
silloin, kun niillä on koko joukon enemmän 
lihaa kuin mitä muut jaksaisivat kantaa. Ja 
että tämä koni on Wilken rotua, sen voin van- 
noa, vaikk'ei omistaja tiedä siitä muuta kuin että 
hän osti tamman, joka seuraavana kevännä kantoi 
orivarsan. Jotensakin selvää on, että hän osti 
varastetun tamman, mutta se ei liikuta meitä. 

Sillä välin olivat molemmat Aatamit saaneet 
oriin sangen kummannäköisten ajopelien eteen, 
jotka olivat jonkunlainen kaksi-istuiminen väli- 
muoto ameriikkalaisen sulkyn ja suomalaisten 
kärryjen väHUä. Niiden hullunkurinen muoto 
oli tuota pikaa koonnut ympärillemme joukon 
virnisteleviä neekeripoikia toisista talleista. 

— Tuolla samalla kalulla ajaen se tuo 
poika voitti kaikki kilpailijansa maanviljelys- 
kokouksessa, — selitti översti. Siitä voitte päät- 
tää, millainen meno konilla on. 

Hevonen oH valjaissa, ja nuorempi Aatami 
nousi rattaille ja tarttui ohjiin. 

— Poika on kasvanut tallissa — huomautti 
isä — ja ajaa oritta paremmin kuin minä. Se 
tottelee poikaa kuin koira. 

Pikku Aatami määrättiin ajamaan ainoastaan 
yhden kierroksen hiljaista ravia. Saamaansa mää- 
räykseen ei hän vastannut mitään. Mutta heti kun 
hän, neekeripoikain singahutellessa ilkkumasanoja 

hänen jälkeensä ja siitä tulipunaiseksi vihastuneena 
oli ajanut radalle, antoi häii oriin porhaltaa eteen- 
päin sellaisella voimalla, että se paikalla tukki 
ilkkujilta suun ja saattoi överstin kiroilemaan. 

— Se p— leen poika pilaa koko pelin — 
torui hän. Jos vaan joku merkitsee ajan nel- 
jännespenikulmankaan matkalla, niin meidän toi- 
veemme hyvästä kurssista iltapäivällä ovat hu- 
kassa. 

Aatami nuoremman kiukku mahtoi sillävälin 
lauhtua, sillä ennenkun hän vielä oli ehtinyt 
puolipeninkulma-patsaan luo, hiljensi hän huo- 
mattavasti vauhtia, ja antoi vasta viimeisen 
parinsadan askeleen matkalla oriin taas juosta 
lujemmin. 

Komeasti hevonen käyttihe. Mataloin, pit- 
kin askelin ja kaula ojona pyyhälsi se tavat- 
tomalla nopeudella eteenpäin; sen voi jokainen 
huomata tarvitsematta ottaa sen aikaakaan lu- 
kuun. 

Seuraus olikin se, että kun poika palasi 
talliin, tuli heti luoksemme eräs jotenkin epäil- 
tävän näköinen olento ja kysyi, kenenkä hevo- 
nen oli. 

— Minun — vastasi Urola, kun en minä 
eikä översti puhunut mitään. 

— Mikä sillä on hintana? 

— Minä olen kaupoissa siitä, — ilmoitti 
översti kuivasti. 

— Kuka? Tekö? — kysyi mies, heittäen 
överstiin katseen, joka ei suinkaan ilmaissut 
mitään ylenmääräistä kunnioitusta häntä itseään 
tai hänen varallisuuttaan kohtaan. Sitten kääntvi 
hän uudestaan Urolaan. 



AATAMI U., ISÄ JA POIKA JA THE UNKNOWN. 139 

— Jos hevosenne ennättää 2: 30, maksan 
minä siitä kolmetuhatta käteistä rahaa — sanoi 
hän — ja se on aina enemmän kuin kaksi sen 
vertaa luvattuna. 

Mutta översti ei ollut mies kärsimään sel- 
laista menettelyä. Hän kävi miestä kaulukseen 
ja pyöräytti hänet ympäri, niin että he tulivat 
silmä vasten silmää. 

— Korjatkaa luunne täältä! — karjasi hän 
ja rytyytti miestä armottomasti. Vielä saadaan 
tämän hevosen kauppa tehdyksi kunnon miesten- 
kin kesken. Vasta sitten, jos me luovumme siitä, 
voitte te koettaa. 

Pahoin pidelty hevosen tavoittelija livisti tie- 
hensä heti, kun översti oli hellittänyt hänet, 
mutta lausui mennessään sen uhkauksen, että 
översti hyvinkin pian saisi katua käyneensä kä- 
siksi häneen. 

— Jos te vaan voitte tehdä jonkun konnan- 
koukun, ette suinkaan jätä sitä tekemättä, siitä 
olen varma — vastasi översti ja ilmaisi minulle, 
että mies, Jackson nimeltään, oH yksi konnamai- 
simpia veto-asioitsijoita. Sentähden pyysi hän 
minua viemään Urolan kanssani hotelliin ja tar- 
joomaan hänelle yhden eli pari cocktailia, koet- 
taakseni saada oriin kauppaa päätetyksi niin 
hyvin kuin mahdollista. 

— Puhdas peli on paras — lopetti hän 
ohjeensa. — Tarjotkaa hänelle kuusituhatta, jos 
koni juoksee 2:25, jonka se varmaan tekee, ja 
selittäkää, mitenkä asiat ovat. Meidän ei sovi 
kitsastella, jos mielimme saada asiasta valmista, 
ja minun täytyy mennä sijoittamaan viisisataseni 

iltapäivän kilpailuja varten, ennenkun tuo mies 
ennättää nostaa kurssin. Paljoko te panette? 

Minä annoin hänelle viidendoUarin setelin, 
selittäen, että siinä oli kaikki, mitä minulta lii- 
keni, ja kutsuin hänen mentyään Urolan ravinto- 
laan, johon hän paikalla oh suostuvainen. 

Hänellä ei ollutkaan mitään vastaan paria 
cocktailia, ja kun minä arvelin parhaaksi käydä 
pitemmittä mutkitta asiaan, tarjosin hänelle heti 
oriista kuusituhatta dollaria, jotka olivat makset- 
tavat kilpailujen jälkeen, jos hevosen ennätys 
olisi 2:25 eli siitä alle. Rahapalkinnot yhdestä 
tai useammasta kilpailusta tulisivat myöjälle, joka 
saisi pitää hevosen siihen saakka, kunnes kaup- 
pasumma olisi maksettu. 

— Se on hyvä tarjous — sanoi Urola het- 
ken mietittyään — parempi kuin mitä ennen 
tänne tuloani voin aavistaakaan. Tiedän kyllä, 
että tässä maassa maksetaan vieläkin enemmän 
parhaista juoksijoista,' mutta suuret palat repä- 
sevät suun, vaan pienistä vatsa täyttyy. Överstihän 
minut lähetti tänne, ennenkun vielä tiesinkään, 
miten hyvä oriini oli. . 

Se oli iloinen uutinen överstille, joka het- 
ken kuluttua saapui paikalle. Mutta itsellään 
hänellä ei ollut erittäin hyviä uutisia ilmoitet- 
tava. Kurssi »the Unknownia» vastaan, niinkuin 
hän oli oritta ilmoituksessa nimittänyt, oli kohon- 
nut kolmeen yhtä vastaan, vaikka kaikki muut 
osanottajat, joilla ei ollut entistä ennätystä, mer- 
kittiin iltapäivän kilpailuissa viiteen yhtä vastaan. 

— Se on Jacksonin elkiä — sanoi hän. 
Se roisto ymmärsi kyllä yskän kuultuaan, että 
minä halusin ostaa oritta. Se ei ole mikään 

salaisuus, etfei minulla pitkiin aikoihin ole ollut 
varaa maksaa tuhansia markkoja hevosesta. 

Hän oli joka tapauksessa hyvin tyytyväinen 
kauppaansa Urolan kanssa. Ja samalla hän il- 
moitti tehneensä sopimuksen ajamisesta Ben Car- 
riganin kanssa, joka oli tunnettu taitavaksi, mutta 
epärehelliseksi kilpa-ajajaksi, ja jonka tähti kai- 
kenmoisten epäiltävien kujeiden vuoksi oli jo 
jonkun ajan ollut laskemaan päin. 

— En voinut enään saada ketään muuta 

— sanoi hän — ja ajaa se mies osaa siinä, 
missä toinenkin. 

Urola pudisti päätään ja arveli, etfei ku- 
kaan voisi ohjata oritta paremmin kuin pikku 
Aatami, joka tunsi sen maitovarsasta pitäen. 
Mutta översti ei ollut ollenkaan samaa mieltä 
siinä asiassa. 

— Sillä pikku pöllöllä ei ole mitään muuta 
ajatusta kulmikkaassa kallossaan kuin että saisi 
näyttää oriin vinhaa menoa, — sanoi hän mi- 
nulle. — Ilman hänen tyhmyyttänsä tänään oli- 
sin minä saanut rahoistani vähintään viisi yhdestä. 

Dtapäivän kilpailusta ei ollut suurta huvia 
muille kuin meille. The Unknown saavutti koko 
joukon huomiota, kun se Aatami nuoremman 
ohjaamana tuli tepastellen valjastuspaikalle, ja 
vielä enemmän, kun Carrigan nousi sulkyyn ja 
ajoi sen radalle lämmittääkseen sitä vähän laske- 
malla penikulman verran hölktäjuoksua. Mutta 
muuten sisälsi kilpailuohjelma vaan tuon laihan 
ilmoituksen: »The Unknown — pedigree Unknown 

— omistaja: översti Beckridge, Kentuckystä — 
ajaja: Benj. G. Carrigan. 

Tämä pysyttelihe jokaisen kolmen ajon ai- 
kana, jotka vaadittiin kilpailun ratkaisemiseen, kai- 
nosti ensimmäisten hevosten takana aina radan vii- 
meiseen kolmannekseen saakka, vaan siinä antoi 
hän oriin parantaa vauhtiaan hiukan ja tuli en- 
simmäisenä perille, vaikka ainoastaan parin he- 
vosenmitan voitolla. Näkyi selvästi, että the 
Unknown saattoi voittaa niinkuin vaan halusi. 
Paras aika oli kaksi minuttia kaksikymmentä 
yhdeksän sekuntia jä kolmensadan dollarin pal- 
kinto, jonka Urola tyytyväisenä pisti taskuunsa. 

Översti voitti vedossa tuhat viisisataa dol- 
laria ja minä viisitoista, jotka minä pyysin hä- 
nen paikalla asettamaan uudestaan peliin, pan- 
tuani kumminkin ensiksi varovaisuuden vuoksi 
laihanpuoleiseen kukkarooni takaisin sen viitosen, 
jonka olin sieltä ottanut. 

Satamalla satoi överstille kysymyksiä oriista 
ja hän katsoi parhaaksi vastata todenmukaisesti 
sen vähän, minkä tiesi. 

— Ei ne sitä kumminkaan usko — sanoi 
hän. Mutta kun ne ei puheillaan voi mitään 
vahinkoakaan tehdä, niin uskokoot, mitä tah- 
tovat. 

Sen verran vaikuttivat kuitenkin puheet, etfei 
seuraavan päivän kilpailussa 2: 30 luokassa voitu 
the Unkownia vastaan saada parempaa kurssia 
kuin raha rahasta, niin että översti sai ainoas- 
taan kaksinkertaisena omansa — ja minä myös. 
Viidensadan dollarin palkinto lisäsi Urolan tyy- 
tyväisyyttä tähän Jovan matkaan. 

Ainoa, joka ei tuntenut itseään tyytyväiseksi, 
oU pikku Aatami. Hän oli alusta pitäen sanonut, 
että ori oU »liian hyvä myytäväksi», ja oh heti 

näyttänyt nurjaa mieltä Garrigania kohtaan, joka 
hänkään puolestaan ei näyttänyt katselevan poi- 
kaa suopein silmin. Ei hän ainakaan kohdellut 
häntä vähääkään paremmin kuin neekeri-talli- 
poikiakaan. 

Mutta 2: 30:n kilpailussa oU ori vähällä tär- 
vellä meidän aikeemme. Hän teki näet ensim- 
mäisellä kierroksella itsensä syypääksi niin 
pahaan sotkokseen, että kadotti sen. Ja seu- 
raavalla kierroksella pakotti sama kova onni, 
joka oli saattanut hänet rikkomaan, the Unkow- 
nin sellaiseen vauhtiin, että aika ja siinä samassa 
hänen oma ennätyksensä laskeutui 2: 21:een. Yksi 
sekunti lisää ohsi estänyt hänet kilpailemasta luo- 
kassa 2: 24, johon hänet oli ilmoitettukin, sillä 
2: 20:ssä oh raja seuraavaan luokkaan. 

Mutta kun luokassa 2: 24 esiintyi muuan 
ruuna, jonka jokainen tiesi juosseen koepenikul- 
man 2: 16:ssa — aika oli otettu yksityisesti, 
eikä ollut siis ennätys — laskeutui kurssi taas 
the Unkownia vastaan, niin että översti voi aset- 
taa 2,500 dollaria kurssin mukaan neljä yhtä 
vastaan. Tämä koski kilpailua kokonaisuudes- 
saan, sillä oriin kestävyyteen luotti översti rajat- 
tomasti, mutta kun hän piti mahdoUisena, että 
ruuna voisi voittaa yhdessä tai parissa kierrok- 
sessa, ei hän pannutkaan pehin enempää kuin 
sata ensimmäiseen koetukseen. Minun rahani 
seurasivat överstin pääomaa. 

Pelättyä ruunaa oli sentään pidetty liian 
etevänä, sillä sen paras teko oli se, että pakoitti 
oriin viemään voiton ensi kierroksessa tasan 
2: 20:ssä, yhdellä kaulanmitalla. 

— Luokassa 2: 20, niin totta kuin minä 
olen syntinen ihminen! huudahti översti ihas- 
tuksissaan, kun numerot pantiin näkyviin. Hä- 
nen oH onnistunut saamaan ensi kierroksesta 
viisi yhdestä ja voi siis olla tyytyväinen. 

Mutta kun mielipide äkkiä kääntyi ja teki 
the Unknownin suosikiksi sekä ensi kierroksella 
että yleensä koko kilpailussa, niin että kurssi 
huippasi yhteen kahdeksaa vastaan, vannoi översti 
karmean valan, etfei hän sinä ilmoisna ikänä 
panisi kahdeksaa dollaria voittaakseen yhden. 
Ja minä myönsin empimättä hänen olevan oi- 
keassa. 

Se olisi kumminkin kannattanut, sillä seu- 
raavalla kierroksella voitti ori helposti 2: 25:n 
matkalla, niin etteivät vedonvälittäjät tarjonneet 
siitä mitään kurssia. 

Carrigan veti suunsa irvistävään hymyyn, 
kun översti lupasi hänelle' aimo lisäpalkinnon, 
jos hän voittaisi seuraavankin kierroksen ja sillä 
koko kilpailun. 

— Perhana, etfei pitänyt olla rahoja ve- 
toon — sanoi hän vaan. — Tässähän olisi voi- 
nut ansaita pienen omaisuuden! 

Huohmatta miehen erinomaisesta taitavuu- 
desta, en minä ollut mitenkään voinut päästä 
siitä vastenmielisyydestä, jota hän heti ensi 
näkemällä oli minussa herättänyt. Ja hänen 
huomautuksensa rahojen puutteesta vaikutti mi- 
nuun niin tympäisevästi, että minä purin epäi- 
lykseni hänen reheUisyyteensä sanoiksi, kun 
överstin kanssa menin takaisin valjastuspaikalle. 

— Kyllä se on roisto — myönsi tämä. 
— Mutta hän tietää^ että on jo kerran ollut 

kysymys hänen pois sulkemisestaan kaikilta ylei- 
siltä radoilta maassa. Yksi kepponen lisää veisi 
hänet perikatoon, kun taas rehellinen peli the 
Unknownin kanssa antaa hänelle erinomaisia 
toiveita. Sellaisia hevosia ei tavatakaan joka 
päivä, niin että me luullaksemme voimme luot- 
taa häneen. 

En sentään voinut olla mietiskelemättä Gar- 
riganin rehellisyyttä sekä myötä että vastaan, 
odotellessamme kolmatta kierrosta. Ainoastaan 
neljä kilpailijaa tuli huutoon. Toiset olivat heit- 
täneet kaiken toivon. 

Johdon otti heti se nopea ruuna hurjalla 
vauhdillaan, mutta Carrigan pysyttäysi sentään 
sen kintereillä, vaikk'ei ori näyttänyt suuresti- 
kaan voimiaan ponnistavan. 

— Mainiota! — mutisi översti, joka kiika- 
rilla seurasi hevosia. Musta (ruuna) ei voi mil- 
lään tavalla kestää loppuun saakka tuota menoa, 
ja silloin on meidän vuoromme. 

Niin kävikin — osittain. Puolen penikul- 
man päästä hiljeni vauhti huomattavasti, niin 
että Carrigan pääsi kilpailijansa rinnalle. Mutta 
ohitse hän ei näyttänyt pääsevän. Ja kun ruuna 
sadan askeleen loppumatkalla teki viimeisen, suu- 
renmoisen ponnistuksensa, pääsi hän sen verran 
oriista edelle, että hyökkäsi voittajana perille, 
tuskin päälle puolen päänmitan voitolla. Aika 

2: I8V2I 

Översti ei puhunut aluksi mitään, pureskeli 
vaan pitkiä viiksiään, toista ja toista, aivan kuin 
ohsi tahtonut juurineen nyhtää ne irti. Vasta 
kun olimme tulleet alas katselijalavalta, rohkai- 
sihe hän ennalleen. 

7 

— Sehän on vaan yksi ajo — sanoi hän 
lohduttaen, — ja me olemme voittaneet kaksi. 
Enpä luule ruunan voivan toista kertaa tehdä 
sitä kepposta. 

Sama mielipide tuntui olevan muillakin, 
sillä vedonvälittäjät eivät vielä näyttäneet aiko- 
van heittää the Unknownia suosiostaan, vaikka 
he tarjosivatkin sitä vastaan vaan kolme yh- 
destä ja siten viettelivät överstin uudestaan pa- 
nemaan kuusisataa hevosensa puolesta. Garri- 
gankin näytti vielä yhtä rohkealta kuin ennen. 

— Yksi kierros ei merkitse mitään — sa- 
noi hän huolettomasti. — Ori ei ole vielä hki- 
mainkaan väsynyt, vaikka siltä kovin juoksuhalu 
on mennyt. Mutta nyt minä aion koettaa ruos- 
kaa, jos se ei viitsisi juosta. 

Pikku Aatami, joka parhaillaan hankasi he- 
vosen jalkoja, samalla kun hänen isänsä pyyh- 
kieli sen kylkiä ja selkää, puri hammasta kuul- 
lessaan ajajan uhkauksen, aivan kuin olisi väkisin 
koettanut niellä sanottavansa. Mutta se oli hä- 
nelle nähtävästi mahdotonta, ja senvuoksi oikasi 
hän itsensä, katsoi jäykästi Garriganiin ja virkkoi : 

— Se on vale, että tämä hevonen tarvitsee 
ruoskaa. Silloin kun isä kerran koetti lyödä 
sitä, potkasi se rattaat pirstaleiksi, niin että on 
parasta antaa olla lyömättä. 

Garrigania hämmästytti ja suututti moinen 
odottamaton neuvo. 

— Hoo, opeta sinä muoriasi munimaan — 
sanoi hän halveksien. — Se on helpompaa kuin 
opettaa minua ajamaan. 

Aatami nuorempi punastui kiukusta, eikä 
vastannut. Sen sijaan selitti hän minulle suo- 

meksi, että hänestä oli yhdentekevää, kuinka 
juoksu kävisi. — Jos ori ei voita, niin pitää 
isä sen, ja minusta on niin päin parempi. 

Ennenkun luokka 2: 24 soitettiin uudestaan 
esiin, juoksivat erään toisen luokan hevoset 
yhden kierroksen, mutta silloisten asianhaarain 
valUtessa emme me kiinittäneet niihin mitään 
huomiota. Vasta kun the Unknown ja sen kolme 
kilpailijaa taas ajettiin radalle, nousimme me 
ylös lavalle. 

Ori näytti yhtä vilkkaalta ja voimakkaalta 
kuin ennenkin, huolimatta siitä, että se jo oli 
tehnyt kolme kiivasta koetusta vajaassa kahdessa 
tunnissa. Mutta ei tuntunut musta ruunakaan 
vielä saneen tarpeekseen, niinkuin översti oli 
arvellut, vaan osoitti yhä suurta juoksunhalua. 

Carrigan ajoi tällä kertaa edellä, jota vastoin 
ruunan ajaja näytti pysyvän odottavassa ase- 
massa. PenikulmapuoUsko meni 1: 12:ssa, eli 
koko joukon vähemmällä nopeudella kuin edel- 
hnen koetus. Ja nopeus pysyi samana vielä 
seuraavan neljänneksen, mutta silloin pyyhälsi 
ruuna yhfäkkiä edelle niin odottamatta, että se 
pääsi koko mittansa Carriganin ohitse, ennenkun 
ori alkoi parantaa. 

Kymmenkunta sekuntia pysyi musta edellä, 
oriin voimatta päästä ohitse, niin hurja kuin 
sen vauhti oUkin. Silloin kohotti Carrigan ruos- 
kansa ja antoi navakan iskun the Unknownille, 
joka samassa silmänräpäyksessä nosti päänsä 
pystyyn ja rikkoi. 

— Saatana! — kirosi översti hammasta 
purren. Ja katseltuaan hetkisen, mitenkä ori, 
sen sijaan että ohsi asettimut, yhä pisti lyhyttä 

neliä, jääden sillä menolla joka sekunti yhä enem- 
nnän jälkeen, laski översti kiikarinsa alas ja sanoi 
sävyisästi: mennään pois. Tämäkin kilpailu on 
mennyttä kalua, mutta meillä on vielä yksi toivo. 

— Odottakaahan ! 

Ori laukkasi yhä vielä, eikä tuntunut pää- 
sevän paikaltaan. Pari sekuntia vielä ja ruuna 
tuli perille, monta mittaansa edellä n:o 2:ta, ja 
the Unknoyrn jäi viimeiseksi kaikista neljästä, 
eikä ollut vielä päässyt määräpylvääsen, kun 
musta jo juoksi ohitse palkintotuomarien lavan. 
Ori sulettiin pois kilpailusta. 

Översti ähki ja voihki. Hänen kaksituhatta 
viisisataansa (samalla kuin minun kolmekymmen- 
täni) oli mennyt ja samassa kaikki toivo päästä 
the Unknownin omistajaksi. 

Me menimme talliin, mihin Carrigan oli 
ajanut hevosen, tulematta ollenkaan lavan eteen. 
Hän näytti merkillisen tyyneltä, päinvastoin kuin 
pikku Aatami, joka kiukusta tulipunaisena ja 
itkuun puhkeamaisillaan koetti tyynnyttää oritta, 
joka vielä oU niin hermostunut, että jok'ikinen 
jäsen vapisi. 

— Tällä kerralla hän tappasi tahallaan — 
sanoi poika osottaen ajajaa. — Minä näin, kuinka 
se kävi ja minä tunnen hevosen. 

— Mitä sinä rohkenet puhua, räähkä? — 
karjasi Carrigan ja kohotti kätensä lyödäkseen 
poikaa. Mutta vanhempi Aatami, joka oli seu- 
rannut hänen Rikkeitään, kävi hänen käteensä 
kiinni ja väänsi sitä niin, että toinen kiemurteh 
kuin mato. 

— Jos tahdot tapella, niin käänny tänne 
päin, — sanoi hän sävyisesti suomeksi, mutta 

kumminkin niin helposti ymmärrettävällä äänen- 
painolla, että Carrigan heti irti päästyään ve- 
täytyi syrjään. 

Mutta hän koetti korvata tappionsa syytä- 
mällä suustaan semmoisen tulvan haukkuma- 
sanoja, että överstin piti rientää väliin. 

— Mitään muuta en voinut tehdä, kun se 
ei tahtonut koettaa viimeistään — piti ajaja 
äkäisesti puoliaan. — Olkoon minun puolestani 
koskematta tästä lähtien. 

— Niin saa ollakin — vakuutti Aatami 
nuorempi, joka ei voinut rauhoittua. — Pidä 
vaan ohjakset tiukalla, niin se juoksee vaikka 
henkimenoonsa ja juoksee milloin tahansa mus- 
tan ohitse. 

Carrigan ei suvainnut vastata hänelle mi- 
tään, vaan mutisi tahtovansa katsella seuraavaa 
kilpailua ja läksi radalle. Mutta överstiä ja mi- 
nua ei ollenkaan huvittanut nähdä ruunan var- 
maa voittoa, vaan jäimme me talliin katselemaan, 
kuinka poika nopeasti ja taitavasti sai oriin tyyn- 
tymään. 

— Pojalla on sentään erinomainen vaikutus- 
voima hevoseen — sanoi översti puolittain mi- 
nulle ja puolittain pikku Aatamille, joka täydel- 
leen ymmärsi hänen kiitoksensa. 

— Se tottelee minua aina — vakuutti hän 
— niin että minä voisin ajaa sitä melkein oh- 
jaksitta. 

Hetken päästä lähdimme pois, vaan. översti 
sanoi tulevansa illalla takaisin. 

— Se on tänään ponnistellut aimo lailla — 
sanoi hän minulle palatessamme kaupunkiin. 

Minun pitää katsoa, miltä se näyttää illalla, 
ennenkun päätän mitään huomisesta kilpailusta. 

— Mitä arvelette tämän päivän tuloksista? 

— En mitään vielä — vastasi hän äänellä, 
joka ilmaisi päinvastaisen ajatuksen. Mutta minä 
tiedän, että se oli Carriganin viimeinen elki 
muutamiin vuosiin, jos se oli tahalla tehty, eikä 
tapaturmasta. Ja tiedänpä vielä, että kurssi the 
Unknownia vastaan on edullinen huomenna, 
jolPei olekaan juuri sellainen, että voisin voittaa 
kuusituhatta muutamalla sadalla. 

— Minun alkuperäinen viitoseni on myöskin 
käytettävänänne — sanoin leikilläni ja onnistuin 
saamaan överstin alakuloiset kasvot hymyile- 
mään. 

— Se on oikein, me emme hätäile ensi 
tingassa! — sanoi hän. 

Sen pitemmältä ei puhuttu tappiosta, ja 
kun pari muuta hevosmiestä ravintolan kahvi- 
lassa ilmaisi epäilynsä, etfei kaikki ollut käynyt 
rehelUsesti, nauroi översti vaan, eikä sanonut 
uskovansa sitä miksikään muuksi kuin huonoksi 
onneksi. 

— Tulkaa, herrat, juomaan lasi huomis- 
päivän paremmaksi onneksi! — lopetti hän. 
— Hoi, Garrigan! Käy esiin ja ota ryyppy. 
Elä istu huuli lerpallaan pikku asiain vuoksi! 

Ajaja, joka kahden vaiheilla oli istunut syr- 
jemmässä, tuli esiin ilkeästi hymyillen. 

— Oikein, översti! — sanoi hän. — Me 
emme lannistukaan ensi iskusta, me kaksi. 

Dialla menimme me takaisin talUin ja ta- 
pasimme the Unknownin syömässä kaurojaan 
parhaimmalla ruokahalulla. Siteet otettiin pois 

sen jaloista, jotka eivät olleet ajetuksissa, eivätkä 
kuumatkaan, ja kun me lopulta valjastimme sen 
matkarattaitten eteen lähteäksemme pienelle ilta- 
ajelulle, puri se kuolaimiaan, hyppi ja tepasteli, 
juuri kuin ei olisi muuta toivonut kuin päästäk- 
seen juoksemaan yhden penikulman lisää. 

— Kyllä se huomenna tekee parastaan, — 
sanoi översti. — Jos vaan Garrigan tekee tehtä- 
vänsä, voimme me sillä vielä vähän hämmäs- 
tyttää katsojia. Ja minä luotan vielä siihen, 
että hän tekee sen. 

f' Mutta vielä kerran tuli översti tehneeksi 
väärän laskim. Kun me seuraavana iltapäivänä 
runsaasti puolta tuntia ennen kilpailun alkamista 
tulimme talliin, näimme Jacksonin, vedonvälit- 
täjän, keskustelevan Urolan kanssa. Hän poistui 
heti meidät nähtyään. 

— Mitä hän tahtoi? — kysyin minä. 

— Tarjosi minulle kahdeksan tuhatta oriista 

— vastasi Urola. 

Översti vihelsi, kun minä käänsin vas- 
tauksen. 

— Soo, vai sieltä päin tuuli nyt puhal- 
taakin — sanoi hän. Nyt ymmärrän Carriganin 
juonet. Se on mukana tässä kaupassa. — Hänen 
äänensä ei ennustanut hyvää ajajata kohtaan. 

Minä selitin lyhyesti asian Urolalle, joka 
varmalla vakuutuksella lausui ainoastaan sanan: 
»rakkarit!» 

— Tähän se kaiketi nyt meidän kauppamme 
katkeaa — sanoi översti hammasta purren. 

— Minä olen menettänyt niin paljon, etfen voi 
ostaa mitään hevosta nyt, niin että paras on 
teidän ottaa Jacksonilta rahat. 

Urola katseli häntä silmänräpäyksen kum- 
mastuneena, ja vastasi sitte suurimmalla tyy- 
neydellä: 

— Jos tahdotte koettaa jossain muualla, 
niin pysyköön meidän kauppamme. Poika voi 
lähteä sinne oriilla. Minä en myy sitä roistoille. 

Joutuen nähtävästi hiukan hämilleen näistä 
nopeista käänteistä, joihin asia parin minuutin 
kuluessa oli joutunut, yskähti översti pari kertaa. 

— Onko se tosi tarkoituksenne? sanoi hän 
lopulta. Jos te uskotte hevosen minulle, jota 
tuskin tunnette, niin enpä, jumaVavita, heitä, en- 
nenkun olen haalinut teille kokoon kahdeksan 
tuhatta minäkin, ja vielä jonkun summan pal- 
kinnoita kaupan päälle. Mutta nyt meidän täy- 
tyy pyyhkiä the Unknown papereista. Carrigan 
ei saa enää kajota siihen, ja toista ajajaa en 
tällä kertaa voi saada. 

— Minä voin ajaa — sanoi Aatami nuo- 
rempi. 

— Poika voi ajaa — vakuutti isä. Översti 
katseli ensin isää, sitten poikaa, jonka harmaat 
silmät tarkastelivat häntä rävähtämättä. 

— Luulenpa, saakeli soikoon, että sinä voit 

— sanoi hän viimein. — Valjasta ori, silPaikaa 
kun minä riennän ilmoittamaan ajajan vaihtoa. 
Minä tulen paikalla takaisin. 

— Tästä saisitte antaa Garriganin kärsiä 

— sanoi palkintolautakunnan sihteeri, heti kun 
me — minä seurasin muassa — tulimme pal- 
kintotuomarien lavalle. 

— Kuinka niin? — kysyi översti hämmäs- 
tyneenä. 

— Ettekö tiedä? Garrigan oli juuri täällä 
ilmoittamassa, etfei hän ajakaan the iJnknownia, 
vaan Sandersonin tammaa, teidän ainoaa vaa- 
ralHsta kilpailijaanne, jonka pitäisi oleman jon- 
kun vedonväUttäjän oma. Ettekö kuule rähinää 
vedonlyöntipaikalla? Tamma on tuota pikaa 
tullut suosikiksi yli kaiken kurssin, eikä yleisö 
tahdo panna ainoata centiä teidän hevostanne 
vastaan, jonka luullaan tulevan pois pyyhityksi. 

— Vai niin! — sanoi översti tyynesti. 
— Olkaa hyvä ja huomatkaa minun muistutuk- 
seni ajajan vaihdosta. The Unknownia ajaa 
Aa — Aa — mikä lempo sen pojan nimi taas 
olikaan? — Sen kysymyksen hän teki minulle. 

Minä kirjoitin kiireesti pojan nimen pape- 
rille ja me riensimme sieltä pois, kulkien vedon- 
lyöntipaikan kautta, jossa oriista tarjottiin mo- 
nenmoista kurssia, vaikka ilman menestystä. 

— Viisikymmentä yhtä vastaan, the Unk- 
nown! — huusi Jackson suoraan överstin suu- 
hun, kun me menimme hänen pöytänsä ohitse. 

Översti pysähtyi paikalla ja pisti kätensä 
povitaskuun. 

— Tässä on, kolmesataa viisikymmentä — 
sanoi hän kylmäverisesti. 

Vedonvälittäjä nauroi. 

— Ei olla arkoja täällä! — kerskui hän ja 
kirjoitti kuitin vedosta. — Enemmän samaan 
kurssiin? Viisikymmentä yhtä vastaan! the Unk- 
nown! 

— Tässä on viitonen Usää — sanoin minä 
ja sain kuitin niinkuin överstikin. 

— Helposti ansaittuja rahoja! — ilkkui ve- 
donvälittäjä. 

— Saattaapa olla — mutisi översti, rien- 
täessämme eteenpäin. — Mutta vieköön minut 
h — vetti, jos joku voi sanoa, että översti Beck- 
ridge on pelkuri! Olisin pannut viimeisen cen- 
tini, jolPen olisi tarvinnut niitä laskujeni suorit- 
tamiseen. 

Ori oli valmiina, kun me tulimme takaisin 
ja nähtävästi uljaimmalla tuulellaan, kaapien 
maata sirojen sulky-ratasten aisoissa vuoron 
toisella, vuoron toisella etukaviollaan, ja silloin 
tällöin hangaten hienoa päätään pikku Aatamin 
olkaan. 

— Aja minkä voit — sanoi översti — ja 
aja parasta menoasi alusta loppuun. Ei kel- 
lään toisista ole lähestulkoonkaan samaa kestä- 
vyyttä, jos kohta Sandersonin Kentucky-tamma 
onkin nopeampi. Jos me voimme väsyttää sen, 
niin ei kukaan vielä tiedä, kuinka käy. Elä 
siis hätäile ollenkaan, jos se voittaakin pari en- 
simmäistä kierrosta. 

— Ja sen se tekeekin — sanoi hän mi- 
nulle, kun me lähdimme valjastuspaikalta näh- 
däksemme pojan ajavan radalle. — Minä en 
ollenkaan hämmästyisi, vaikka tamma voittaisikin 
kolme kierrosta yhteen kyytiin ja samalla koko 
kilpailun. 

Aatami nuorempi ajoi radalle niin tyynenä 
kuin ei olisi koskaan muuta tehnytkään kuin 
ajanut tuhansien dollarien hevosia. Mutta yleisö 
nauroi ja vihelsi pienelle, hullunkuriselle olennolle, 
jonka lyhyet jalat olivat enemmän kuin suoran 
kulman levällään, ulottuakseen sulkyn aisoille. 

Yhdeksän hevosta otti osaa kilpailuun, jonka 
tähden lähdön järjestäjälläkin oli loppumaton 

vaiva saadakseen ne kaikki liikkeelle jotakuinkin 
samaan aikaan. Kahdeksan kertaa peräkkäin 
soitti hän ne takaisin väärän lähdön vuoksi, ja 
joka kerta oli Garriganilla kuuraa tuska Ken- 
tucky-tamman kanssa, jota ei tahtonut saada 
hillityksi, eikä käännetyksi takaisin lähtöpaik- 
kaan. Mutta niinpä olikin se hyppinyt itsensä 
hikeen, kun the Unknown sen sijaan totteli joka 
kerralla heti ja oli sen vuoksi yhtä pirteä kuin 
radalle tullessaankin. Yhdeksäs lähtö oli tyy- 
dyttävä ja hevoset syöksähtivät eteenpäin kaikki 
yhdessä rykelmässä. 

Huimaa vauhtia pölähtivät ne katsojaparvien 
ohitse, Aatami nuorempi selkä vauhdin suun- 
nassa, näyttäen enemmän jättiläis-sammakolta 
kuin kilpa-ajajalta, ja ori niin täydessä menossa, 
että se jo neljännes-patsaan kohdalla oli pari 
mittaansa toisten edellä. Ja kun puoli peni- 
kulmaa oli tultu, oli se jo niin paljon edellä, 
että poika voi vetäytyä sisäpuolisen aituuksen 
viereen. Silloin syöksyi Kentucky-tamma, jota 
alussa tahallaan oli pidätetty jälessä, joukosta 
ulos ja pääsi aina Aatamin sulkyn pyörän koh- 
dalle, missä se itsepintaisesti pysyttelihe tuskin 
mittaansa jälempänä. Vauhti oli huima ja tuli 
toisella penikulman puoliskolla vielä sitäkin ko- 
vemmaksi, vaan kumpikaan ei saanut toisestaan 
voittoa. 

Kolmannen neljännes-patsaan kohdalla rä- 
päytti Carrigan tammaa ja silmänräpäyksessä 
ponnahti se eteenpäin, kilpailijansa rinnalle. 
Mutta poika hellitti ohjaksia tuuman tai pari ja 
oli seuraavassa silmänräpäyksessä taas kaulan- 
mitan edellä. 

»Ori voittaa! ori voittaa!» kuului huutoja 
katsojien joukosta, jotka olivat hurjina innos- 
tuksesta, kun molemmat hevoset pyrynä menivät 
määräpylvään ohitse. Garrigan kohotti vielä ker- 
ran ruoskaa kädessään, ja tamma paransi, mutta 
rikkoi samassa. Ja seuraavassa silmänräpäyk- 
sessä ajoi jo pikku Aatami voittajana palkinto- 
lavan ohitse, jyhsevien hurraahuutojen kaikuessa. 
Aika 2: 18. 

— Hyvin tehty, niin totta kuin elän! — 
sanoi översti käheällä äänellä. Ja samassa me- 
nimme me alas radan portille tapaamaan Aa- 
tami nuorempaa, joka pian oli punnittu ja itse 
johdatti oriin pois. 

— Ohsi pitänyt yrittää jo ensimmäisestä kier- 
roksesta! — suututteli översti. — OUsi saanut 
minkä kurssin tahansa, mutta eihän kukaan voi- 
nut aavistaa, että tamma rikkoisi ja se pelasti 
the Unknownin. 

Me emme kumpikaan pitäneet vähintäkään 
lukua seuraavasta kilpailusta, vaan käytimme 
ajan 2: 20:n luokan seuraavaan koetukseen saakka 
hoitamalla oritta parhaamme mukaan. Översti 
itse pesi sen kokonaan suurella sienellä, ennen- 
kun siiat taas pantiin sen selkään. 

— En rohkene toivoakaan — sanoi hän, 
kun ilmoittaja nosti lippunsa, — mutta hullum- 
masti on sen lurjuksen laita, joka eilen lahjoi 
Carriganin ja luuli voittavansa viisikymmentä 
yhdestä, kun minulla ei ollut ajajaa. 

Lähtö onnistui jo toisella kerralla, ja tällä 
kertaa ajoi pikku Aatami, joka voittonsa joh- 
dosta oli saanut paikan sisäpuolisen aituuksen 
vieressä, heti muista edelle, Garrigan kintereillä. 

Tämä näytti selvästi päättäneen ajaa täydellä 
voimalla kierroksen alusta loppuun. 

Mutta taas hän erehtyi laskuissaan. Ei ker- 
taakaan onnistunut hänen päästä tuuman vertaa 
oriin edelle, vaikka hän viimeisellä neljänneksellä 
yhtenään ripautteli hevosta pitkällä ruoskallaan. 
Se ei rikkonut, mutta ei voinut muutakaan tehdä 
kuin pitää paikkansa, niin että nuo komeat juok- 
sijat mennä jymistivät tuomarilavan ohitse toi- 
sissaan kiinni, ori tuskin puolta kaulanmittaansa 
edellä. 

— Koetuksen voittanut the Unknown. Aika 
2: 15 Va — julistettiin lavalta. 

Översti siristi vasenta silmäänsä. — Tämä 
alkaa näyttää joltakin — sanoi hän. — JolPen 
erehdy, on tamma saanut tarpeensa tästä lystistä. 

Vetopankissa vallitsi sanomaton melu, kun 
suuri joukko, ensimmäisen koetuksen päätyttyä, 
oli pannut vetoa the Unknownista ja ne nyt tul- 
vivat kantamaan vetorahojansa. 

Jackson tuli meitä vastaan. — Tahdotteko 
ottaa viisikymmentä prosenttia ja peräytyä? — 
sanoi hän hermostuneesti. 

— Eilen ehkä olisin sen tehnyt, ennenkun 
olin saanut vihiä Carriganin elkeistä, mutta en 
tänään — vastasi översti päättävästi. — Tava- 
taan ensi koetuksen jälkeen! 

— Hän tarjosi enemmän kuin oriin hinnan 
— sanoin minä vähän säälitellen. 

— Se maksaa vielä enemmän, kun saa kiu- 
sata sitä lurjusta vielä puoli tuntia. Ja toisek- 
seen ei meillä ole koskaan ollut parempia toi- 
veita kuin juuri nyt 

The Unknown oli yhä vielä sangen reipas, 
mutta hieman näkyi sentään ponnistus alkavan 
vaikuttaa siihenkin, niin etfen minä voinut päästä 
jonkunlaisesta levottomuudesta. 

— Se kyllä kohennakse ennalleen taas — 
lohdutti översti. Ja Aatami nuorempi arveli var- 
maksi, etfei se missään tapauksessa ollut lähes- 
kään niin uupunut kuin tamma. 

— JolPei vaan Garrigan tee mitään konnan- 
koukkua, niin minä kyllä voitan — sanoi hän. 

— Mutta mies on vaarallinen. 

Översti pureskeli hetken aikaa mietiskellen 
viiksiänsä. 

— Poika on oikeassa — päätti hän lopulta. 

— Luuletko, että ori tekisi eilisen temppunsa, 
jos Garrigan antaisi sille ruoskan iskun? 

— Ei voi tietää — vastasi Aatami epäillen. 

— Se tottelee tavallisesti laukan ottaissaan, kun 
minä vaan viehättelen sitä, mutta en tiedä, mitä 
se tekee, jos Garrigan lyö sitä. 

— Hm ! — ymähti översti. — Meidän pitää 
asettua siten, että näemme, mitä hän tekee. Hoida 
nyt hevosta parhaasi mukaan, eläkä anna kenen- 
kään vieraan lähestyä sitä. Ja aja sitten niinkuin 
suinkin kavioista lähtee. Me kaksi piiloudumme 
silPaikaa häntä pitämään silmällä — jolPei teillä 
ole mitään sitä vastaan. 

Minä suostuin ja seurasin häntä radan ulko- 
puolitse vievää syrjätietä sen vastapäiselle puolelle. 

— Jos Garriganilla on mielessä jotain sem- 
moista, kuin minä epäilen olevan — selitti översti 
tuumansa — niin ei hän ole niin tyhmä, että 
tekee mitään, ennenkun on tullut pois radan kään- 
teestä. Silloin hän on kauvimpana katsojista ja 

viimeisellä suoralla kohdalla, jossa jo muutama 
hevosenmitta merkitsee paljon. 

Saavuttuamme sopivaan paikkaan, asetuimme 
niin mukavasti kuin mahdollista muutamien pen- 
sasten suojaan aituuksen sisäpuolelle ja tupa- 
koimme vähän aikaa vaijeten. 

— Nyt ne tulevat! — sanoi översti lopulta 
ja viskasi pois puoleksi poltetun sikarin. 

Aluksi näytti kuin kaikki kilpailijat olisivat 
olleet yhdessä rykelmässä, mutta kun ne tulivat 
lähemmäksi, näimme me, että kaksi jo oli rat- 
kaisevasti edellä. 

Ne lähenivät yhä, the Unknown etumaisena, 
tamma kintereillään, mutta ei läheskään samalla 
vauhdilla kuin edellisessä kilpailussa. 

— Yksi ja kaksitoista! — sanoi översti 
pitäen sekuntikelloa kädessään, kun ne sivuut- 
tivat puolipenikulman pylvään. — Carrigan ei 
kiirehdi tällä kertaa, niin että katsokaa tarkoin, 
mitä muuta hän tekee. 

Noin viisikymmentä askelta ennen kuin ne 
ajoivat meidän ohitsemme, näin minä Garriganin 
antavan tuiman lyönnin tammalleen. Se paransi 
silmänräpäyksessä sellaisella voimalla, että se 
samassa oli puoli mittaansa oriin edellä, mutta 
tämäkin paransi heti menoaan. Sekunnin tai 
pari juoksivat ne rinnan, kun Carrigan taas hei- 
lautti piiskaansa, löi hevostaan ja iskeä läimäytti 
samalla the Unknownia lanteille. 

Ori potkasi uskomattoman notkeasti ylös 
rattaiden tasalle ja alkoi nehstää, vaan tamma 
juoksi ohitse ja oli seuraavassa sekunnissa jo 
pari mittaansa edellä. — »Sooh, poika! Sooh, 
poika!» kuului samassa pikku Aatamin ääni. 

joka vaikutti kerrassaan ihmeellisesti oriisen. Se 
otti enää vaan yhden laukka-askeleen, ravisti pää- 
tään ja mennä kaapasi eteenpäin tuiminta ravia. 

— Näittekö? — kysyi översti, kun me juok- 
simme alas radalle päin. — Tätä kierrosta ei 
lueta hänen hyväksensä, siitä olen varma — lisäsi 
hän hengästyneenä, kun me juoksimme radalta 
kilpatuomarien lavalle päin, heti paikalla pane- 
maan vastalausettamme. 

Mutta sitä ei tarvittukaan, sillä emme olleet 
kauvas ehtineet, kun jo katselijaparvelta kuului 
myrskyisä huuto:. — »The Unknown! the Unk- 
nown! the Unknown voittaa!» 

Viimeinen vimmattu ponnistus oh kokonaan 
lamauttanut tamman. The Unknown tuli joka 
sekunti sitä lähemmäksi, pääsi viimeisten sadan 
askeleen matkalla sen rinnalle, ja tuli perille 
niinkuin vihuri, voittaen kokonaisen mittansa. 

Me riensimme suoraan valjastuspaikalle, 
johon ehdimme yhfaikaa Aatami nuoremman 
kanssa. Hän oli valkea kuin palttina ja näytti 
ainoastaan vaivoin pysyvän sulkyssään. 

— Nostakaa minut alas — sanoi hän vai- 
valoisesti. — Ori potkasi sääreeni. Minä luulen, 
että se on poikki. 

Översti nosti hänet vaakaan ja tuki häntä, 
niin että hän punnitessa voi seista toisella ja- 
lallaan. 

— Minä voitin sittenkin — sanoi pikku 
Aatami, överstin kantaessa häntä eräälle penkille 
ja kääriessä takkinsa palloon hänen päänsä alle. 
Ja sitten hän pyörtyi. 

Översti ei vastannut mitään, ehkä sen vuoksi, 
että juuri samassa pari suurta kyyneltä valahti 

hänen viiksiinsä. Matta kun minä saavuin ta- 
kaisin lääkärin seurassa, joka oli katsojain jou- 
kossa, sanoi hän jurosti: 

— Minä kutsuin tuota poikaa kerran pöl- 
löksi, mutta pöllö minä olen ollut itse, antaessani 
koskaan kenenkään muun ajaa the Unknownia. 

Sääri oli poikki ja pantiin viipymättä las- 
toihin, jonka jälkeen Aatami nuorempi muutet- 
tiin hotelliin, jossa översti antoi hänelle oman 
huoneensa ja maksoi etukäteen runsaan summan 
niistä viikoista, jotka tapaturmaan joutuneen pie- 
nokais-ajajan täytyi viipyä siellä. — »Kaikkein 
paraskaan ei ole liiaksi hyvää hänelle», oH övers- 
tin määräys ravintolan isännälle. 

Isä Aatami rauhoittui jotensakin pian ja 
helposti, kun kuuli, että poika jo jonkun viikon 
kuluttua kykenisi jaloilleen. Onhan sekin mah- 
dollista, että ne kaksituhatta dollaria, jotka hän 
samalla sai kilpailusta 2: 20 luokassa, jossain 
määrin tyynnyttivät häntä pikku Aatamin onnet- 
tomuudesta. 

Ja kun me tulimme takaisin Chicagoon, 
tarjosi översti voittonsa kunniaksi komeat päi- 
välliset, joissa juotiin yksin Jacksoninkin malja 
— vaikka sitten vasta, kun ensin oli juotu kym- 
menkunnan kertaa Aatami Urolain, isän ja pojan, 
sekä the Unknownin onneksi. 

